
Visas turtas - protėvių dvasia. 


Bernardas Brazdžionis 


Pratarmė 


Žemės lopinėlis tarp Nemuno, Višakio ir Šešupės nuo 1868 m. vadinamas Zanavykais 
(Zanavykija). Čia gimė nemažai iškiliųjų Lietuvos žmonių, kuriuos šiame leidinyje ir norime 
prisiminti. Tai gydytojai ir kunigai, daraktoriai ir knygnešiai, Nepriklausomybės kovų 
savanoriai, diplomatai, dailininkai, aktoriai, muzikai... Jie siekė, kad nežūtų gimtoji kalba, 
neišnyktų papročiai, kad jų ir jų protėvių gyventa žemė liktų sava ir gal kada nors 
suklestėtų. 

Leidinyje “Novužės krašto vaikai" surinktos iškiliųjų zanavykų biografijos pateikiamos 
chronologine tvarka, pagal asmenų gimimo datas. Autorių nuomone, šitoks žvilgsnis išryškina 
skirtingų laikmečių ryšius, leidžia savotiškai piešti atskirų kartų "portretus". 

Už paramą rengiant šį leidinį autoriai ypatingai dėkingi Aukštosios Panemunės klebonui 
teol. lic. kanauninkui Pranui Liutvinui, kuris materialiai parėmė “Novužės krašto vaikai" 
leidinio įgyvendinimą, Kaune gyvenantiems zanavykams Benediktai Striupavičiūtei, Stasiui 
Gvildžiui, Kazlų Rūdoje gyvenančiam kun. Ignui Plioraičiui, vilniečiui doc. Algirdui Ažubaliui 
už pateiktą originalią medžiagą ir fotografijas. Autoriai dėkingi J.E. Panevėžio vyskupui 
Juozui Preikšui, JE. Vilkaviškio vyskupui Juozui Žemaičiui MIC, visiems peržiūrėjusiems 
šio leidinio maketą ir padėjusiems geru žodžiu ar patarimu. 


Šalis ta Lietuva vadinas - 


Bet aš neilgai ten buvau... 


Pranas Vaičaitis 


Kun. Rapolas Petras ALEKNAVIČIUS 


Poetas, kunigas Rapolas Petras Aleknavičius 
gimė apie 1754 metus. Manoma, kad Zanavykuose. 
1786 m. stojo į domininkonų vienuolyną Seinuose. 
Iki 1797 m. dirbo vikaru Seinuose, o nuo 1798 m. 
vikaro pareigas ėjo Punsko parapijoje. Prūsų val- 
džiai uždarius Seinuose domininkonų vienuolyną, 
1804 m. paskirtas Slavikų parapijos vikaru, o mirus 
klebonui kun. Čepuliui, tapo šios parapijos klebo- 
nu. Buvo labai paprastas, mėgo staliaus darbus. 

Gyvendamas Slavikuose, eiliavo lietuviškai 
ir lenkiškai. 1824 m. V.Valmikas norėjo išspausdinti 
kun. RP.Aleknavičiaus ir kun. A.Strazdo dainas, 
bet negavo cenzoriaus leidimo. Manoma, kad 
spaudai buvo parengti leidiniai: “Darželis naujas..", 
“Saujelė melodijų giesmių patogiai svietiškų“, bet 
dėl neaiškių aplinkybių šie leidiniai nepasirodė. 
Nors R.P.Aleknavičiaus kūryba neišliko, žmonių 
atmintyje gal tai jau seniai tapo liaudies dainomis. 

Mirė 1827 metais rugpjūčio 22 d. Slavikuose. 
Palaidotas bažnyčios šventoriuje. Ant kapo 
pastatytas jo paties iškaltas trikampis paminklas 
su lenkiškais ir lietuviškais įrašais. 


Kun. RP.Aleknavičiaus kapas Slavikų bažnyčios šventoriuje 


Slavikuose vykusios kalbos šventės dalyviai prie 
R.P.Aleknavičiaus kapo 


Kun. Laurynas TAUTKUS 


Poetas, kunigas domininkonas Laurynas Tautkus gimė 1780 m. sausio 8 d. Sintautų apylinkėje. 
Kunigu įšventintas 1817 m. rugsėjo 30 d. Nuo 1827 metų klebonavo Slavikuose. Jo rūpesčiu 1835 
metais Slavikuose pastatyta dabartinė Šv. Onos medinė bažnyčia ir klebonija. Lietuviškai kūrė 
eilėraščius, bet jie neišliko. 

Kun. Laurynas Tautkus OP mirė 1858 metais Slavikuose.Ten, tikriausiai prie savo statytos 


bažnyčios, netoli nuo pirmtako kun. Rapolo Petro Aleknavičiaus ir palaidotas. Nepastačius 
paminklo, vieta pamiršta. 


Šv. Onos bažnyčios Slavikuose fragmentas 


Motiejus Pranciškus MARTYNAITIS 


Mokytojas, kalbininkas Motiejus Pranciškus Martynaitis (Marcinskas) gimė apie 1790 metus 
Lukšių parapijoje. Mokėsi barono Gustavo fon Koidelio šelpiamas. Kur ir kokius mokslus baigė 
mums nežinoma. Apie 1830 m. pradėjo mokytojauti Suvalkijos parapijinėse mokyklose. 1833 m. 
Suvalkuose išleido lenkų kalbos gramatiką lietuviams (*“Gramatyka polska dla Litwinow.."). Leidinys 
dedikuotas knygos rėmėjui Gustavui fon Koideliui. Prieš pat mirti gyvendamas Kiduliuose, 
M.P.Martynaitis parengė ir šios gramatikos lietuviškąjį variantą, kurį 1861 m., jau po autoriaus 
mirties, Varšuvoje išleido jo brolio sūnus A.Marcinskas. Gramatikos lietuviškajame variante, 
vietoj tuomet kalboje naudotų barbarizmų, autorius randa gražių lietuviškų žodžių, o ir gramatikos 
pavyzdžiai paremti zanavykų tarme. 

1852 m. Vilniuje buvo išleista knyga “Mokslas lietuviško skaitymo ir katekizmo". Apie šį 
leidinį “Lietuvos TSR bibliografija" (Vilnius, 1960, p.239) rašė: “Tikruoju knygos autoriumi laikomas 
M.P.Marcinskas. V.Biržiška nurodo, kad 1856 m. rugpj. 6 (18) d. laiške J.Zavadskio spaustuvei jisai 
rašes, jog knygą parengęs pats, tiktai katechinę jos dalį davęs patikrinti kun. J.Didinskiui (Dėdinui), 
kuris tačiau nieko neparašes ir nepakeites, tik davęs lėšų spausdinimui. Perrašinėtojas (trečias 
asmuo) rankraščio autoriumi užrašęs J.Didinskį. Taip parengtas rankraštis ir buvęs išsiųstas 
spaustuvei. Išėjus knygai, patsai J.Didinskis iš daugelio egzempliorių savo pavardę išbraukęs ar 
ištrynes. Trynimo žymių yra ir išlikusiame egzemplioriuje". Kiti M.P.Martynaičio (Marcinsko) trys 
vadovėliai liko neišspausdinti. Senatvėje, atrodo, kad nuo 1856 metų, M.P.Martynaitis gyveno 
Kiduliuose, kur ir mirė apie 1857-1859 m. Tikriausiai palaidotas senosiose Kidulių kapinėse. 


M.P.Marcinsko gramatikos 1-osios laidos viršelio MP. Marcinsko gramatikos 2-osios laidos viršelio 
faksimilė faksimilė 


GRAMMATYKA GRAMMATYKA LITEWSKO-POLSKA 
POLSKA Rea 
GALAMATIRA 


DLA 
LITWINOW UCZACYCH SIĘ JĘZYKA ARBA 
POLSKIEGO SPASABAS ISZSMIMOKIMMO 
ULOŽONA PODLUG OŠMIU“ CTĘŠCI MOWY LENKISIKOS KALBOS 
| POLSKIKY 
PARASZ!TA 
>RLERA "221 
M. 5. BMARCINSKIK60, Moriijų FRANCISIKA MARCINSKA 


BANEALSISJE KUNISU MISSIONOKIU Pas 40 


1835. 1561. 


- Daukanni WoinwdozkikT 


Kun. Juozapas ŠIPAILA 


Kanauninkas Juozapas Šipaila gimė 1799 m. kovo 6 d. Paberžupio viensėdyje, Naumiesčio 
parapijoje (vėliau priskirtame Žvirgždaičių parapijai). Mokėsi Kaune ir Vilniuje, Liubišove pas 
pijorius, Lucko ir Tikocino kunigų seminarijose. Kunigu įšventintas vyskupo A.P.Maciejevskio 
1822 m. rugpjūčio 15 d. Dvidešimt trejus metus vikaru ir parapijos administratoriumi dirbo 
Virbalyje. Nuo 1845 metų buvo Keturvalakių parapijos klebonu. 1848 m. čia pastatė mūrinę 
varpinę, 1861 m. - koplyčią, o 1866 m. - kleboniją, kuri ir šiandien tebestovi. Be to, atnaujino 
senąją bažnyčią ir įrengė Kryžiaus kelią. Vyskupo Liubienskio buvo pakeltas Seinų katedros 
kanauninku. Iš savo santaupų ir gautos iš tėviškės dalies įsteigė 1500 rublių fondą vikarui 
išlaikyti, bet 1865 m. rusai tą jo fondą konfiskavo. Kun. Juozapas Šipaila į mokslus leido savo 
sesers sūnų - būsimąjį kalbininką Joną Jablonskiį. 

Mirė kan. J.Šipaila 1879 m. gruodžio 7 d. Keturvalakiuose (Vilkaviškio r.). Ten ir palaidotas. 


Kan. JŠipailos rūpesčiu statyta varpinė Keturvalakiuose (neišlikusi) 


Kan. JŠipailos statyta klebonija Keturvalakiuose 


Keturvalakiuose, šioje kapų koplytėlėje, ilsisi kan. J.Šipailos palaikai 


Kun. Baltramiejus GRIKIETIS 


Kunigas, profesorius Baltramiejus Grikietis gimė 1806 m. rugpjūčio 6 d. Griškabūdžio 
valsčiuje. Mokėsi Seinų pavieto mokykloje, Seinų kunigų seminarijoje ir Varšuvos dvasinėje 
akademijoje. 1833 m. buvo paskirtas Naumiesčio, o vėliau Šakių parapijų vikaru ir net du kartus 
dirbo Seinų kunigų seminarijos profesoriumi, keletą metų redagavo Seinų diecezijos rubricele. 
1863-ųjų sukilimo metu, klebonaujant Griškabūdyje, buvo suimtas. Nežiūrint vyskupo Motiejaus 
Valančiaus pastangų jį išlaisvinti, 1864 m. balandžio 12-13 dienomis M.Muravjovo konfirmacija 
atėmė iš kun. Baltramiejaus Grikiečio kunigo teises ir nuteisė jį dešimčiai metų sunkiųjų darbų 
Sibire. Iš Lietuvos ištremtas 1864 m. balandžio 30 d., 1874 m., kartu su kun. Anupru Jusevičiumi, 
grįžo iš Tunkos, kur atliko bausmę, ir buvo apgyvendinti Tambovo gubernijoje, Spaske, nes 
teisės grįžti į Lietuvą neturėjo. 1583 m. kun. B.Grikietis, kartu su Varšuvos arkivyskupu Felinskiu, 
išvyko į Galiciją, kur juos priglaudė grafas Kaziebrodzkis. Čia kun. Baltramiejus Grikietis 1888 
metais ir mirė. 


Vėlinių pavakarys Zanavykuose 


Kun. Motiejus DYDINSKAS 


Vienas Gelgaudiškio bažnyčios šventoriaus antkapinių paminklų byloja, jog čia palaidotas 
kanauninkas, prelatas, parapijos klebonas kun. Motiejus Dydinskas. Paminklas statytas spaudos 
draudimo metais, o įrašai lietuviški. Tai nuostabu! Reikia manyti, jog šis kunigas su tokiais 
garbingais titulais turėjo būti sumanus, gerbiamas dvasiškis ir pavyzdingas lietuvis. Kiek pasižvalgę, 
antkapinio paminklo detalėse radome ir šiuos žodžius: “Gimė 1807 ir numirė 1893. Gyveno 
Gelgaudiškyje 58 m. Savo seneliui pastatė penki kunigai anūkai". Tai tokius kunigo M.Dydinsko 
biografinius davinius išsaugojo granitas ir metalas. Iš šių kuklių duomenų pasistenkime atskleisti 
ir kunigo biografijos nuotrupas. 

Žinome, kad kun. Motiejus Dydinskas gimė 1807 m. 1835 metais pradėjo dirbti Gelgaudiškyje, 
tikriausiai vikaru. Vėliau klebonavo. Kun. M.Dydinskui besidarbuojant Gelgaudiškyje, 1864 m. 
sudegė bažnyčia. 1868 metais pastatyta dabartinė raudonų plytų mūrinukė. Taigi ir jos statyba 
teko rūpintis ne kam kitam, bet kun. Motiejui Dydinskui, tik gaila, kad šis faktas neįrašytas 
antkapiniame paminkle. Gelgaudiškio mūrinukę 1884 m. pašventino Seinų vyskupas sufraga- 
nas Juozapas Oleka. Tai ir šiomis iškilmėmis rūpinosi ne kas kitas, bet kun. Motiejus Dydinskas. 

O kas tie penki kunigai anūkai, pastate šį paminklą? Jie galėjo būti prel. M.Dydinsko 
giminaičiai Dydinskai, Dėdinai, kuriuos, besiekiančius kunigystės, Gelgaudiškio klebonas rėmė 
materialiai. 


Prel. M.Dydinskas Prel. M.Dydinsko kapas Gelgaudiškio bažnyčios šventoriuje 

Kun. Juozas DĖDINAS 


LETUWISZKO 


£sKMAJTIMO 


I R 


KATECHIZMAS 


arba 


Ž MOKSLAS KRYKSZČIONISZKAS ATĖJS 


ARTYKULUS WIEROS SZWENTOS 


KATALIKISZKOS. 
Per kuniga 


* 
(į 


UL 


J Dydynski paraszyta. 


TO 


£) 


t 


WILNIUY 
, Drukarnioy M Zymelowicza Typogrefa 


1852 


Kunigas Juozas Dėdinas (Dydynskis) gimė apie 1810 metus. 
Vaitiekupių kaime, Sintautų valsčiuje. Mokslus ėjo 1832-1834 
m. Seinų kunigų seminarijoje kartu su kun. Antanu Tatare. Kunigu 
įšventintas apie 1834 metus. Dirbo Seinų vyskupijoje. Artimai 
bendravo su žymiais zanavykais - kunigais A.Tatare ir Mot. 
Pr.Martynaičiu-Marcinsku. Kurį laiką dirbo vikaru Sintautuose. 
Į Lietuvių kultūros istoriją pateko atsitiktinai - 1852 metais kun. 
J.Dydynskio vardu buvo išspausdinta “Mokslas Letuwiszko 
skajtimo ir Katechizmas“. Vaclovas Biržiška “Aleksandryne" teigė, 
jog Dėdinas šiame elementoriuje nėra parašes nė vieno žodžio, 
tik buvo davęs lėšų elementoriui išleisti. Dydynskio pavardė 
elementoriaus antraštiniame lape atsiradusi be paties Dėdino 
žinios. Vėliau gavęs išspausdintą elementorių, pats Dėdinas 
ištrindavo savo pavardę iš visų į jo rankas patekusių 
egzempliorių. 

Mirė kun. Juozas Dėdinas po 1863-ųjų metų. 


Kun. J.Dėdino lėšomis leistos knygos viršelio faksimilė 


Sešupės slėnis ties Panoviais 


Kun. Jeronimas KAISEVIČIUS 


Kunigas, poetas Jeronimas Kaisevičius (rašėsi Kajsiewicz) gimė 1812 m. gruodžio 7 d. 
Gotlybiškių viensėdyje, Slavikų valsčiuje. Jo tėvai - Domininkas Kaisevičius ir Ona Paulauskaitė 
- nuomojo palivarką, priklausiusį Žemojo Gelgaudiškio dvarui. Pradžios mokslą ėjo Raseinių 
pijorų mokykloje, o nuo 1822 metų mokėsi Seinų licėjuje, kurį baigęs, 1829 m. įstojo į Varšuvos 
universitetą studijuoti teisės. Prasidėjus 1831 m. sukilimui, įstojo į Varšuvos garbės gvardiją, 
vėliau į 3-ąjį ulonų pulką. Kovoje prieš rusus buvo sužeistas. Rusams užėmus Varšuvą, pasitraukė 
į Prancūziją, įstojo į Lietuvių draugiją ir aktyviai dalyvavo emigrantų veikloje. Dar mokykloje 
būdamas, rašė eilėraščius. Emigracijoje tesė kūrybinį darbą ir išleido kelis apysakų bei eilėraščių 
rinkinius. Jo sonetai, išspausdinti 1833 m., atkreipė Adomo Mickevičiaus dėmesį, bet po to 
Jeronimas Kaisevičius pasitraukė iš pasaulietiško gyvenimo. 1836 m. pradėjo studijuoti teologiją 
Paryžiuje, 1837 m. persikėlė į Romą, kur 1841 m. baigė mokslus, gavo daktaro laipsnį ir buvo 
įšventintas kunigu. 1841 m., kartu su kun. Petru Semenenko, Romoje įsteigė rezurekcijonistų 
kongregaciją. Misionieriavo Prancūzijoje, Vokietijoje, Lenkijoje, Bulgarijoje, JAV. Pasižymėjo 
savo religiniais ir patriotiniais pamokslais. 1863 m. pasisakė prieš sukilimą. 1866 m. kovo 25 d. 
Romoje įkūrė Lenkų kolegiją, kurioje vėliau mokėsi ir nemažai lietuvių. 1870-1872 m. buvo 
išleisti trys tomai Jeronimo Kaisevičiaus rinktinių raštų. 

Mirė kun. Jeronimas Kaisevičius 1873 m. vasario 26 d. Romoje (Italija). 


Šešupė prie Slavikų 


Kun. Tomas SENKUS-SENKAUSKAS 


Kunigas, poetas Tomas Senkus-Senkauskas gimė 1817 m. lapkričio 5 d. Miliškiuose, Lukšių 
valsčiuje. Baigė Varšuvos dvasinę akademiją. 18363-ųjų metų sukilimo laikotarpiu klebonavo 
Pajevonyje. Už raginimą dalyvauti sukilime, kun. Tomą Senkų-Senkauską ištrėmė į Sibirą. 
Gyvendamas tremtyje Vologdos gubernijoje, kun. Tomas Senkus-Senkauskas, sekdamas Silvestro 
Valiūno "Birutės daina“, parašė "Dainą apie Pajevonį", kurioje apdainavo savo ir savo parapijiečių 
gyvenimą. 


Ant viršaus kalno akmenų bažnyčia, Ten slinko mano dienelės jaunystės. 
Į rytų šalį Gužinų koplyčia. Ramios ir gražios - pirmos kunigystės: 
Ten prie koplyčios mažieji nameliai, Mano avelės balso klausė mano. 
* Aplink namelius agrastų krūmeliai. Aš jas mylėjau kaipo dūšią savo. 
O pietų šalyj, ten, už klebonijos, „Ištilo vėtros... Sukti ėmė šapus, 
Augo darželyj rožės ir lelijos. Ūžė ir kaukė, medžių draskė lapus; 
Tuojau po kalnu upelis Jevonis, Krūmus iškirto, į krūvą sukrovė, 
Nuo to ta vieta vardu Pajevonys. Ąžuolą pati iš šaknų išrovė. 


Panašaus stiliaus ir daina “Tarp Virbalio ir tarp Vištyčio“. Buvo parengtas spaudai sakmių 
rinkinys, tačiau šis rankraštis dingo. 

1871 m. kun. Tomui Senkui-Senkauskui buvo leista apsigyventi Kuršo gubernijoje, o 1884 
metais grįžti į Lietuvą. Vėl kun. T.Senkus-Senkauskas apsigyveno savo pamėgtame Pajevonyje, 
kuriame 1901 m. rugpjūčio 14 d. ir mirė. 


Kun. T.Senkaus-Senkausko kapas Pajevonyje Šv.Jono Krikštytojo bažnyčia Pajevonyje 


Kun. Antanas MARTYNAITIS 


Kanauninkas Antanas Martynaitis (Marcinskis) gimė 1821 m. birželio 21 d. Vaivadiškės 
viensėdyje, Gelgaudiškio parapijoje. Kaip ir jo dėdė Motiejus Pranas Martynaitis, vadino save 
Marcinskiu. Vyskupas P.P.Būčys savo “Atsiminimuose" rašė, jog Marcinskis buvo iš Sudargo 
parapijos, iš tos pačios giminės, kaip ir Prienų “Žiburio" gimnazijos direktorius Feliksas Martišius. 

Kun. Antanas Martynaitis 1839-1845 metais, barono Koidelio lėšomis, mokėsi Seinuose, 
Marijampolėje ir Suvalkuose. 1845 m. įstojo į Varšuvos šv. Kryžiaus dvasinę seminariją, o 1846 
m. - į Varšuvos dvasinę akademiją, kurią baigė teologijos kandidato laipsniu ir 1849 m. buvo 
įšventintas kunigu. Po keletą metų darbo įvairiose Lenkijos parapijose, o nuo 1856 m. buvo 
Varšuvos dvasinės seminarijos viceregentu, nuo 1862 m. - akademijos dvasios tėvu ir vicerektoriumi. 
Tais pačiais metais buvo išrinktas Varšuvos arkivyskupijos garbės kanauninku. Pasižymėjo 
dvasinio ir asketinio gyvenimo pažinimu ir apie tai parašė bei perdirbo keletą knygelių lenkiškai. 
Pakartotinai išleido savo dėdės gramatiką kaip išmokti lenkų kalbą lietuviams. Dėl plaučių ligos 
1868 m. išėjo pensijon, o 1906 m. lapkričio 4 d. Varšuvoje mirė. 

Klierikas P.P.Būčys labai vertino kun. Antano Martynaičio (Marcinskio) darbą "Kelias į 
tikrą sąžinės ramybę" (Droga do pozyskania spokojneci sumienia"), kuris jam, būsimajam vyskupui, 
padėjo susiorientuoti gyvenime. 


Kan. A.Martynaičio (Marcinskio) leistų knygų viršelių faksimilės 


. Pritaisimas 
Iszguldimas R ga 


Spawiednes ir Komunijos szwentos. 


Naudinga atlikima Spawiednes 
Wajku ir Augusiu. 


Paraszitas lenkiszkaj par Kuniga Ierersta ant-lietiišiko ežuvio išs lnign KČanigo 
Antana Marcinski, A. Marcinsko. „Kan. Š. Teologijos. 
Kanaunika Kolegijatos Lowicziu, Wice-Rektoriu Ka. Kol. Eo. b. Wie. Rek. b. Ak. Dw. Ka. Warszawos. 


Akademios Dwasiszkos Rymiszkos 
Katalikiszkos Warszawo 


Ant Lietuwiszka pardetas ir iszduotas. — kėde — 

Kun. Pranciškus ANDRIUKAITIS 


Prelatas Pranciškus Andriukaitis gimė 1823 m. lapkričio 21 d. Baigė Varšuvos dvasinę 
akademiją. 1854 m. buvo ištremtas į Ustungą. Iš tremties grįžo 1856 m. Po poros metų buvo 
paskirtas Slavikų klebonu (1858), pakeltas kanauninku ir jam pirmajam patikėtos Seinų vyskupijos 
katalikų dvasinės kolegijos atstovo pareigos Petrapilyje. Toji kolegija 1801 m. buvo rusų sudaryta 
iš nuolatinių narių ir atskirų vyskupijų atstovų. Rusijoje ji turėjo būti aukščiausiu katalikų 
autoritetu, aplenkiant popiežiaus autoritetą. Iš pradžių kolegija buvo vien katalikiškų pažiūrų. 
Vėliau ji buvo pasmerkta, ir tada Seinų vyskupas Konstantinas lremijus Lubienskis mėgino savo 
atstovą atšaukti, bet kun. Pranciškus Andriukaitis, save vadinęs Andrzejewskiu, žandarų buvo 
prievarta išvežtas į Petrapilį. 1873 metais kan. Pranciškus Andriukaitis buvo pakeltas prelatu. 
Klebonaudamas Slavikuose jautėsi gana liguistai, todėl parapijos darbus už jį atlikdavo vikaras, 
sesers sūnus kun. Andrius Dobilaitis. 

Mirė prel. Pranciškus Andriukaitis (Andrzejewski) 1885 m. gegužės 1 d. Palaidotas Slavikų 
kapinėse. 


Prel. P.Andriukaičio (Andrzejewskio) memorialinio 
paminklo įrašas Prel. P.Andriukaičio (Andrzejewskio) kapas Slavikų kapinėse 


Kun. Andrius MARMA 


Prelatas Andrius Marma gimė 1825 m. Mergbūdžio kaime, Griškabūdžio parapijoje. Baigęs 
Varšuvos dvasine akademiją, aštuonioliką metų (1848-1866) visą eilę dalykų dėstė Seinų kunigų 
seminarijoje. Vėliau įvairias pareigas ėjo Seinų vyskupijos kurijoje - buvo kurijos sekretorius, 
moterystės sakramento gynėjas, teisėjas ir kunigų seminarijos prižiūrėtojas. Apie 1869 m., prieš 
ištremiant vyskupą grafą Konstantiną lremijų Pomian Lubienskį į Sibirą, kun. Andrius Marma 
buvo pakeltas katedros kanauninku (šis titulas patvirtintas 1871 m.), 1877 metais tapo prelatu ir 
pagaliau arkidiakonu. Seinuose gyveno ir dirbo 44 metus, bet 1892 m. vyskupo Vierzbovskio 
nurodymu, persikėlė į savo parapiją - Prienus, kur po dviejų savaičių ir mirė. Palaidotas senosiose 
Prienų kapinėse. 

Prel. Andrius Marma gerai mokėjo lotynų kalbą. Seinų vyskupijos konsistorijai paliko 
daug rankraščių. 


Mons. Juozas Užupis prie prelato A.Marmos kapo senosiose Prienų kapinėse 

Kun. Martynas SEDEREVIČIUS 


Knygnešių tėvas kun. Martynas Sederevičius (rašoma Sederavičius ir Sideravičius) gimė 
1829 m. lapkričio 9 d. Plėgų kaime, Lukšių valsčiuje. Tėvas vaikystėje jį buvo šiek tiek pamokęs 
rašto, bet jam mirus mokytis neturėjo sąlygų ir tapo vyresniojo brolio, paveldėjusio ūkį, piemeniu. 
Nors tuo metu Lukšiuose jau veikė kun. Antano Tatarės įkurta mokykla, bet gaspadorius savo 
jaunylio brolio į ją neleido. Kun. Antano Tatarės skatinamas, ganydamas gyvulius mokėsi 
savarankiškai. Jau suaugusį Martyną Sederevičių globoti ėmėsi jo pusbrolis kun. Antanas 
Martynaitis (Marcinskis), kuris tuo metu dirbo Varšuvos vyskupijoje. Pusbrolio remiamas, Martynas 
Sederevičius mokėsi Marijampolėje, o po trejų metų išvyko į Lenkiją, kur, dar šiek tiek pasimokęs, 
įstojo į Seinų kunigų seminariją. Ją baigė 1858 metais. Į kunigus įšventino Žemaičių vyskupas 
Motiejus Valančius. Vikaro pareigas kun. M.Sederevičius ėjo Alvite, Griškabūdyje, Liudvinave, 
Šakiuose, o nuo 1873 metų buvo paskirtas Sudargo klebonu. 

Kun. M.Sederevičius visoje Lietuvoje subūrė daug savo talkininkų, kurie knygnešių tėvui 
ir padėjo atlikti tą didižiulį knygų platinimo darbą. Artimiausiais jo padėjėjais buvo J.Antanavičius 
ir S.L.Kušeliauskas. 

Mirė kun. Martynas Sederevičius 1907 m. kovo 7 d. Palaidotas Sudargo kapinėse. Dėkingi 
zanavykai ateitininkai ir pavasarininkai 1932 m. ant jo kapo pastatė prasmingą atminimo paminklą. 


Kun. M.Sederevičiaus kapas Sudargo kapinėse Kun. M.Sederevičius 


s bareljefo fragmentas iš antkapinio paminklo 


Knygnešių tėvo kun. M.Sederevičiau 

Kun. J.Strimavičiaus rūpesčiu statyta Višakio Rūdos Šv. vysk. Stanislovo bažnyčia 

Kun. Juozapas STRIMAVIČIUS 


Kunigas Juozapas Strimavičius gimė 1829 metais. 1867-aisiais buvo paskirtas Višakio 
Rūdos parapijos klebonu. Atvykes parapijos medinę bažnytėlę rado gerokai apgriuvusią. Klebonas 
norėjo statyti naują bažnyčią, bet rusų valdžia neleido. Tuomet buvo toks įstatymas, kad naujas 
bažnyčias statyti buvo galima tik iš plytų ir akmenų. Bet Višakio Rūdos parapijoje nei molio, nei 
akmenų nebuvo. Tuomet sumanusis klebonas išgavo iš valdžios leidimą senąją bažnyčią remontuoti 
ir “suremontavo" taip, kad visi nustebo. Jis su meistrais, negriaudamas senosios bažnyčios, ant 
jos užstatė kitą - didele, dviejų bokštų bažnyčią, o kai prisiėjo įrengti naujosios bažnyčios vidų, 
tai senąją ardė ir sienojus vežė prie stebuklingojo šaltinio, kur iš jų statė koplyčią. Ir taip 1883 m. 
dabartinė medinė Višakio Rūdos parapijos Šv. vysk. Stanislovo bažnyčia buvo baigta statyti, o 
1885 m. ją pašventino tuometinis Seinų vyskupas sufraganas Juozapas Oleka. 

Kunigas Juozapas Strimavičius mirė 1918 metais. Palaidotas Višakio Rūdos parapijos 
kapinėse. Ant jo kapo kun. Švelnys pastatė kuklų medinį kryžių. 


Kun. J.Strimavičiaus antkapio įrašas Kun. J.Strimavičius 

Kun. Juozas VASIUKEVIČIUS 


Kunigas Juozas Vasiukevičius gimė 1830 m. balandžio 14 d. Būdviečiuose, Pajevonio 
parapijoje, ūkininkų šeimoje. Kunigų seminariją baigė Varšuvoje. Sielovados darbą dirbo Omsko 
bei Tomsko srityse. Kai 1863 m. rusų valdžia apkaltino Sintautų kleboną kun. A.Tatare rėmus 
sukilimą ir jį ištrėmė į Penzos guberniją, vysk. M.Valančiui prašant, Sintautų klebonu 1864 m. 
buvo paskirtas kun. Juozas Vasiukevičius. 

Sintautuose jis praleido 35-erius savo gyvenimo metus ir tapo tikruoju zanavyku. Sintautuose 
kun. J.Vasiukevičius pakrikštijo net du būsimuosius Vasario 16-osios Akto signatarus - būsimąjį 
Telšių vyskupą Justiną Staugaitį ir Joną Vailokaitį, o taip pat būsimuosius kunigus Antaną 
Uogintą, Praną Račiūną, Juozą Vailokaitį, Juozą Vaičaitį, Joną Jaronimą Jakaitį, Antaną Dailidę, 
būsimuosius poetus Praną Vaičaitį ir Edmundą Steponaitį, būsimuosius mokytojus bei gydytojus 
brolius Antaną ir Vincą Daniliauskus, Joną ir Juozą Jonikaičius, Praną Puskunigi, būsimąjį 
skulptorių Antaną Jucaitį ir daugelį kitų Lietuvoje žinomų iškiliųjų zanavykų. Kun. J.Vasiukevičius 
Sintautuose kurstė kun. A.Tatarės skleistą vysk. M.Valančiaus puoselėtą blaivybės idėją. Kadanai 
Sintautai yra netoli Prūsų sienos, klebonija buvo gera užeiga ir šio krašto knygnešiams. Kun. 
J.Vasiukevičius palaikė glaudžius ryšius su knygnešių tėvu kun. Martynu Sederevičiumi, o taip 
pat rėmė tremtyje buvusį kun. Antaną Tatarę. 

Kun. J.Vasiukevičius mirė 1898 m. spalio 20 d. Palaidotas Sintautų kapinėse. V.Kudirkos 
“Viršininkuose" kun. Juozas Vasiukevičius yra Tauzintų prabaščiaus prototipas. 


Kun. J.Vasiukevičiaus kapas Sintautų kapinėse 


Juozas ANTANAVIČIUS 


Spaudos darbuotojas, knygnešys Juozas Antanavičius gimė apie 1831 metus Kušlikiuose, 
Sintautų parapijoje. Mokėsi Marijampolės gimnazijoje, bet jos nebaiges dirbo panemunės giriose. 
1875 m. tarnaudamas Pervazninkų girininku, kun. Martyno Sederevičiaus buvo įtrauktas į literatūrinį 
darbą. Apsigyveno Sudarge. Redagavo kun. M.Sederevičiaus bei S.L.Kušeliausko iš lenkų kalbos 
išverstas religinio turinio knygas. Iki 1887 metų Juozas Antanavičius spaudai parengė apie 20 
knygų. Tuo pačiu metu buvo ir vienas uoliausių kun. M.Sederevičiaus talkininkų platinant lietuviškas 
knygas. Bibliografas J.Angrabaitis J.Antanavičių pavadino ne knygnešiu, bet knygvežiu. Jis palaikė 
glaudžius ryšius su Martynu Jankumi, Juozu Angrabaičiu, Pranu Kriaučiūnu ir kitais. Knygas 
vežė dideliais kiekiais, dažnai rizikuodamas, todėl ne kartą ir įkliuvo caro tvarkos saugotojams. 
1886 m. birželio 23 d. Juozui Antanavičiui atplaukus garlaiviu į Kauną, išlipant muitininkų buvo 
sulaikytas su 262 lietuviškomis ir lenkiškomis knygelėmis. Kitų (1887) metų lapkritį Virbalio 
muitinėje jis vėl įkliuvo su knygomis. Tuomet J.Antanavičius atsidūrė Kauno apygardos teisme. 
O kiek dar būta nemalonumų, kuriuos apsukriam knygnešiui pavyko sutvarkyti ir be valdiškų 
įstaigų. Aišku, neapsieita ir be pasėdėjimo policijos areštinėse. 

1897 m. Juozas Antanavičius gyveno Lukšiuose. Atrodo, kad apie 1898 metus ten ir mirė. 


J.Antanavičiaus redaguotų knygų viršelių faksimilės 

Jonas ir Agota MAŠIOTAI 


Ūkininkas Jonas Mašiotas gimė 1832 m. gruodžio 17 d. tikriausiai Pūstelninkų kaime, 
Būblelių valsčiuje. Vedė beveik šešeriais metais už save jaunesnę merginą Agotą, gimusią 1838 
m. rugpjūčio 27 d. ir išaugino gražią šeimą. Sūnus Pranas (1863-1940) tapo žymiu pedagogu, 
vaikų rašytoju, sūnus Jonas (1874-1947) - inžinieriumi ir pedagogu. Deja, šiandien apie senuosius 
Mašiotus nedaug galime ką bepasakyti, nebent tik pacituoti jų sūnaus Prano žodžius, jog *mano 
mama ir tėvelis buvo geriausi, gyvenamieji namai smagiausi, sodas mieliausias". 

Agota Mašiotienė mirė 1905 m. sausio 14 d., o po dviejų savaičių Amžinybėn iškeliavo ir 
jos vyras Jonas Mašiotas. Palaidoti Kudirkos Naumiesčio kapinėse. 


Agotos ir Jono Mašiotų kapas Kudirkos Naumiesčio kapinėse 


Kun. Saliamonas OLEKA 


Prelatas Saliamonas Oleka (Holak) gimė 1832 m. gruodžio 23 d. Žilių kaime, Griškabūdžio 
valsčiuje. Mokėsi lenkiškoje Marijampolės mokykloje, Seinų kunigų seminarijoje ir Varšuvos 
dvasinėje akademijoje. Baiges mokslus, 1856-1866 m. buvo Seinų kunigų seminarijos profesoriumi. 
1866 m. rusų valdžios pašalintas iš Seinų, vikaravo Lipnikuose, Przytuose, Seinuose ir Lukšiuose. 
1870-1878 m. klebonaudamas Griškabūdyje, išpuošė bažnyčią ir virš pagrindinių lauko durų 
paliepė lietuviškai užrašyti: “Namai mano, namai maldos". Šis užrašas išliko iki mūsų dienų. Nuo 
1878 m. - Seinų kapitulos kanauninkas, o nuo 1893 m. - prelatas. Būdamas Naumiesčio klebonu 
ir turėdamas gerą estetinį skonį, suremontavo bažnyčią, išpuošė ją gražiais altoriais, vitražais, 
parūpino naujus vargonus, įtaisė brangių ir puošnių liturginių drabužių, aptvėrė šventorių. Ir taip 
Naumiesčio parapijos bažnyčia tapo gražiausia ir puošniausia visoje vyskupijoje. Eidamas dekano 
pareigas ir lankydamas bažnyčias, domėjosi jų istorija, rinko dokumentinę medžiagą, tyrinėjo 
savo parapijiečių kilmę, iš metrikų sudarinėjo jų genealogijos sąrašus. Surinkta medžiaga 
pasinaudojo prof. kun. J.Totoraitis, rašydamas “Sūduvos Suvalkijos istoriją“. Jaunas būdamas 
bendradarbiavo spaudoje, platino draudžiamuosius leidinius, prisidėjo prie “Saltinio" išleidimo ir 
lietuviškos spaustuvės Seinuose įsteigimo. 1906 metais įsteigė pirmą “Žiburio" draugijos skyrių 
Naumiestyje. 

Mirė prelatas Saliamonas Oleka 1920 metais. Palaidotas Naumiesčio kapinėse. 


Prelato S.Olekos kapas Kudirkos Naumiestyje Prelatas Saliamonas Oleka 

Andrius ir Magdelena DVARANAUSKAI 


Žečkalnių ūkininkas Andrius Dvaranauskas 
(1834-1909) Zanavykuose sumaniai ūkininkavo, 
rūpinosi didele šeima. Jo žmona Magdelena 
Olekaitė-Dvaranauskienė (1840-1900), garsiojo 
prelato Saliamono Olekos sesuo, buvo labai geros 
širdies, darbšti, išmintinga ir pamaldi moteriškė. 
Vyriausiasis jųdviejų sūnus kun. Petras buvo baiges 
Petrapilio dvasinę akademiją. Dvaranauskų duktė 
Teofilė buvo gera, tvarkinga, darbšti, bet Pirmojo 

" pasaulinio karo metu, gįžtant vieną sekmadienį 
iš Pilviškių bažnyčios, ją pagavo vokiečių kareiviai 
ir Teofilė dingo be žinios. Jos brolis Stasys buvo 
bemaž inteligentas. Jis vedė Vilkaite ir liko tėviškės 
savininku. Kita dukra Magdelena ištekėjo į Rūdos 
parapiją už Juronio, kuriam mirus, su sūnumi 
apsigyveno Marijampolėje, nes sūnus, baiges 
universitetą, buvo paskirtas Rygiškių Jono 
gimnazijos mokytoju. Jauniausios Dvaranauskų 
dukters Juditos likimas nežinomas. 


Magdelena Olekaitė-Dvaranauskienė su vyru Andriumi 
Dvaranausku 


Dvaranauskų sodyba Žečkalniuose 


NEZINOMO KUNIGO KAPAS 


Slavikų bažnyčios šventoriuje yra nežinomo 
kunigo kapas. Tikriausiai čia bus kurio nors Slavikų 
parapijos vikaro kapas, nes parapijiečiai klebonui 
būtų pastatę paminklą su įrašu. Yra žinoma, kad 
Slavikuose prieš kun. Pranciškų Andriukaitį ir 
Andriejų Dobilaiti, kaip rašė vyskupas P.P.Būčys, 
pasižymėjo Slavikų vikaras kun. Gumauskas. Jis 
ypač aktyviai darbavosi 1857 metais. Tai buvo 
bado metai. Žmonės tada kentė neapsakomą 
vargą. Vieni buvo lietaus metai, kai visi javai 
supuvo, o antrieji - ligų metai. Kun. Gumauskas 
ligų metu, atlaikęs Slavikuose mišias, pasiimdavo 
į kišenę duonos (nes nieko kito neturėjo), kelioliką 
šv. Komunijų ir pėsčias išeidavo į parapiją pas 
ligonius, apeidamas įvairius kaimus paeiliui. 
Žmonės neturėjo arklių, todėl negalėjo jo pavėžėti. 
Visi maitindavosi menkais miltais, sumaišytais su 
malta beržų tošimi. 

Kun. Gumauskas mirė turbūt šiltine, nes tada 
daugiausia ši liga siautėjo. 


Nežinomo kunigo kapas Slavikų bažnyčios šventoriuje 


Gandralizdis virš Slavikų 


Kun. Mateušas STRIMAVIČIUS 


Prelatas Mateušas Strimavičius gimė 1836 m. rugsėjo 18 d. Kėkštų kaime, Griškabūdžio 
parapijoje. 1862 m. baigė Varšuvos dvasinę akademiją teologijos kandidato laipsniu ir buvo 
paskirtas vikaru į Suvalkų Kalvariją. Vėliau tapo Seinų kunigų seminarijos moralinės teologijos 
ir šv. Rašto profesoriumi. Nuo 1873 m. - Seinų diecezijos kapitulos kanauninkas, vėliau prelatas. 
Prel. M.Strimavičius daugiau kaip 40 savo produktyviausių darbo metų pašventė Seinų kunigų 
seminarijos klierikų mokymui ir jų auklėjimui. Prel. M.Strimavičius čia ne tik profesoriavo, bet 
ėjo ir seminarijos vicerektoriaus, o dažnai, išvykus rektoriui prel. Povilui Andriuškevičiui, ir 
rektoriaus pareigas. Prel. M.Strimavičių klierikai labai mylėjo, nes jis su visais rasdavo bendrą 
kalbą. Nors ir nepasižymėjo iškalbingumu, bet sugebėdavo suprantamai išaiškinti net pačius 
sudėtingiausius klausimus. 

Prel. Mateušo Strimavičiaus profesoriavimas Seinų kunigų seminarijoje sutapo su vyskupo 
Antano Baranausko Seinų vyskupijos valdymu. Abu šie dvasiškiai buvo beveik vienmečiai. Kaip 
gimė, taip ir mirė pagrečiui. Pasibaigus kunigų seminarijoje 1902-1903 mokslo metams ir 1902 m. 
lapkritį palaidojus vyskupą A.Baranauską, kun. M.Strimavičius vasaros atostogas sumanė praleisti 
lankydamas savo pažįstamus kunigus. Marijampolėje jį ištiko širdies priepuolis. Kiek pasitaisius 
sveikatai, jis išsiruošė grįžti į Seinus. 

Šios kelionės metu prel. MStrimavičius pasijuto blogai ir 1903 m. rugsėjo 11 d. Suvalkų 
Kalvarijoje mirė. Palaidotas Seinų kapinėse. Ant jo kapo pastatytas masyvus paminklas su 
lietuvišku įrašu: “*D.O.M. A.a. Kunigas Mateušas STRIMAVIČE Pralotas-Džiakonas Seinų Kapitulos 
ir per 40 metų Mokytojas Seminarijos G. 18 Rugs. 1836, m. 11 Rugs. 19037 


Prel. M.Strimavičiaus kapas Seinų kapinėse Prel. M.Strimavičius 


Mykolas MAČIULAITIS 


Kaimo daraktorius, ūkininkas Mykolas Mačiulaitis (1836-1924) buvo vienas iš XIX a. Kadarinių 
kaimo (Lukšių vls.) šviesuolių, kuris carizmo priespaudos metais saugojo viltį apie tautos prisikėlimą. 
Po 1863 metų sukilimo, uždraudus lietuvišką spaudą lotyniškomis raidėmis, jautė šventą pareigą 
mokyti kaimo vaikučius skaityti, rašyti ir skaičiuoti lietuviškai. Tamsioje carinės Rusijos naktyje 
Mykolo Mačiulaičio namuose veikė slapta lietuviška mokyklėlė. 

Mykolas Mačiulaitis darnioje savo šeimoje išaugino šešis apsišvietusius, Tėvynę mylinčius 
vaikus. Vyriausiąjį sūnų Feliksą leido į Lukšių rusišką mokyklą. Kadangi Feliksas buvo gabus, tai 
jį leido ir į Marijampolės gimnaziją, kurioje mokėsi kartu su būsimuoju poetu Pranu Vaičaičiu. 

Nepriklausomybės metais Feliksas Mačiulaitis tęsė savo tėvo švietėjišką veiklą. Naujai 
pastatytame name įrengė pradinę mokyklą, kambarį mokytojui. Sėkmingai ūkininkavo, užveisė 
didelį sodą, prie savo žemės pakeles apsodino obelaitėmis, kad žmonės eidami galėtų obuolių 
pasiskinti.. 

Pokario metais Felikso Mačiulaičio namuose dienomis duoną valgė stribai, o naktimis 
prieglobstį ir paramą čia rasdavo miško broliai. Gyvenimą Feliksas Mačiulaitis baigė Sibire. Dar 
vienas Mykolo Mačiulaičio sūnus taip pat be žinios dingo Sibiro lageriuose. 

Buvusi Mykolo Mačiulaičio sodyba Kadarinių kaime, kurioje carizmo laikais glaudėsi slapta 
lietuviška mokyklėlė, o nepriklausomos Lietuvos metais klegėjo pradinukai, ištrėmus į Sibirą 
šeimininkus, trumpalaikių gyventojų alinama, sunyko... 


M.Mačiulaitis (pirmasis iš dešinės) su žmona ir vaikais 

Agnieška ŠIPAILIUTĖ-JABLONSKIENĖ 


Ūkininkė Agnieška Šipailiūtė-Jablonskienė gimė 1836 m. Rudžių kaime, Būblelių valsčiuje. 
Nutekėjusi į Kubilėlius už našlio Juozo Jablonskio, tapo trijų vaikų pamote ir dar susilaukė 
keturių savo vaikų. Vyriausiasis sūnus, būsimasis lietuvių kalbos tėvas, buvo Jonas (1860-1930), 
kiek vėliau gimė Antanas (1867-1911) ir Jurgis (1870-1929), o dukra Marytė šeimoje buvo jauniausia. 
Agnieška Jablonskienė buvo šneki, vaišinga, pamaldi ir be galo teisinga. Ir kai jos mylimasis 
sūnelis - Marijampolės gimnazijos pirmosios klasės gimnazistas Jonukas - buvo paliktas antriems 
metams pirmoje klasėje, kai jis sumanė apgauti gerąjį dėdulę kunigą, taisydamas pažymėjimą, 
kad jis neva tai perkeltas į antrąją klasę, motina labai sielvartavo, bet vis tik dėl sūnaus ateities 
susitaikė su šia mirtina nuodėme. Reikia manyti, kad apgaulė neišryškėtų, meldėsi ne tik dieną, 
bet ir naktį. Už šį motinos poelgį ir už tai, kad motinos dėka sūnus tapo mokslininku, Jonas 
Jablonskis visą gyvenimą buvo dėkingas. Viename laiške K.Jokantui jis rašė: “Savo motyną be 
galo branginu, tiesiog idealizuoju, man rūpi, kad jai neimtų dėl manęs širdis sopėti.." 


A Šipailiūtė-Jablonskienė 

Kan. J.Marmos rūpesčiu statyta Sv.Vincento Pauliečio bažnų 


čia Žemojoje Panemunėje 


Kun. Juozapas MARMA 


Kanauninkas Juozapas Marma gimė 1837 metų rugsėjo 10 d. Mergbūdžio kaime, Griškabūdžio 
parapijoje, ūkininkų šeimoje. Šeimoje buvo trys sūnūs ir visi tapo kunigais. Vyriausiasis Juozapas, 
baigęs Marijampolės keturklasę mokyklą, įstojo į Seinų kunigų seminariją. Kunigu įšventintas 
1860 m. rugsėjo 8 d. ir paskirtas Naumiesčio vikaru. Ten išbuvo 11 metų. Pasižymėjo taktiškumu 
ir inteligencija. Mirus klebonui kun. Kulbokui, iki paskiriant klebonu kun. Didžpinigaitį, pavyzdingai 
valdė Naumiesčio parapiją ir baigė statyti pradėtus bažnyčios bokštus. Kaip geras organizatorius 
buvo paskirtas Žemosios Panemunės parapijos klebonu, kur praleido septynerius metus. 1877 m. 
pastatė naują mūrinę bažnyčią, kurią 1922 metais konsekravo tuometinis Seinų vyskupas Antanas 
Karosas, suteikdamas jai Šv. Vincento Pauliečio vardą. 

Kai 1878 metais prelatas Saliamonas Oleka iš Griškabūdžio išsikėlė į Naumiestį, į jo vietą 
klebonauti iš Žemosios Panemunės atvyko kun. Juozapas Marma. Čia išgyveno 35 metus. 
Griškabūdyje atšventė ir savo kunigystės 50 metų jubiliejų. Ta proga 1910 metais kun. Juozapas 
Marma buvo apdovanotas trečiojo laipsnio šv. Onos ordinu. 

Griškabūdyje kan. Juozapo Marmos rūpesčiu lentelėmis buvo apkalta bažnyčia, išgražintas 
jos vidus, padidinti vargonai. Visi trys broliai kunigai Marmos savo parapijos bažnyčiai padovanojo 
tris varpus - kiekvienas po vieną. Kan. J.Marmos iniciatyva buvo padidintos ir aptvertos kapinės, 
pastatė senelių prieglaudą ir špitolę, įkūrė klebonijos ūkį. Beveik visus šiuos darbus atliko savo 
lėšomis, o mirdamas bažnyčios reikmėms dar paliko 20 tūkstančių rublių. 

Mirė kan. Juozapas Marma 1913 m. rugpjūčio 24 d. Palaidotas Griškabūdžio kapinėse. 


Kan. J. Marma Kan. J.Marmos kapas Griškabūdžio kapinėse 

Kun. Lukas STAUGAITIS 


Kunigas Lukas (Lukošius) Staugaitis gimė 1838 m. vasario 7 d. Ramoniškių kaime, Naumiesčio 
parapijoje. Baigė Marijampolės keturklasę mokyklą ir Seinų kunigų seminariją. 1865 m. kovo 6 
d., kartu su broliu Jurgiu, buvo įšventinti kunigais. Vikaro pareigas ėjo Zapyškio, Griškabūdžio, 
Aukštosios Panemunės parapijose. Klebonavo Alvito, Didvyžių ir Mozūrų Barglovo parapijose, 
iš kur, Tėvynės ilgesio traukiamas, išsiprašė, kad vyskupas jį skirtų dirbti Lietuvoje. Sugrįžęs kun. 
Lukas Staugaitis pradėjo klebonauti Gižuose. 

Kun. Lukas Staugaitis buvo labai pamaldus, savo darbu ir pinigais daug prisidėjo prie kun. 
Martyno Sederevičiaus knygų leidimo ir gabenimo į Lietuvą. Peržiūrėjo ir išleido M.Brundzos 
elementorių “Lietuwiškas Lementorius dėl mažu Wajįkeliu", labai nežymiai pakeisdamas turinį ir 
pataisydamas rašybą bei kalbą. Vertėjas spaudiniuose pažymėtas tik slapyraidėmis, vienose 
laidose - K.LS., kitose - KS.L. Todėl prof. V.Biržiška buvo suabejojęs, ar šį elementorių taisė ir 
leido kun. L.Staugaitis, ar Laurynas Straševičius. Lyginant LStraševičiaus verstus “Aktus ir 
poterius' su tokiomis pat elementoriaus maldomis, matyti didelis kalbos skirtumas, todėl inicialus 
KL S. reikėtų priskirti kun. Lukui Staugaičiui. Šis elementorius išleistas apie 15 kartų. Kun. Lukas 
Staugaitis iš lenkų kalbos išvertė ir dvasinio turinio knygų, kurių spausdinimu pasirūpino kun 
M.Sederevičius, bet vertėjo pavardės nenurodė. 


Mirė kun. Lukas (Lukošius) Staugaitis 1913 m. rugpjūčio 1 d. Gižuose (Vilkaviškio r.) 


Kun. Lukas Staugaitis 


Kun. L Staugaičio antkapinio paminklo fragmentas Gižų kapinėse 

Kun. LStaugaičio leistų knygų viršelių faksimilės 


Gižų klebonija (Vilkaviškio r.) 


Kun. Vincas DVARANAUSKAS 


Kunigas Vincas Dvaranauskas gimė 1838 
m. rugpjūčio 15 d. Žečkalniuose, Barzdų parapijoje. 
Tai būsimųjų kunigų Petro ir Vinco Dvaranauskų 
dėdė. Kada ir kokius mokslus baigė - nežinoma. 
Nuo 1878 metų jis buvo paskirtas Žemosios 
Panemunės klebonu. Šias pareigas ėjo 10 metų. 

Vėliau kun. Vincas Dvaranauskas klebono 
pareigoms buvo perkeltas į Slavikus, kur 1895 m. 
spalio 3 d. ir mirė. Palaidotas Slavikų kapinėse. 


Kun. V.Dvaranausko kapas Slavikų kapinėse 


Šešupė ties Slavikais 


Motiejus VAILOKAITIS 


Ūkininkas Motiejus Vailokaitis gimė 1838 m. vasario 11 d. Vedė Petronėlę Macevičaitę 
(1849-1903), su kuria Pikžirniuose išaugino gausią ir Lietuvai daug davusią šeimą. Vailokaičių 
šeimoje buvo penki sūnūs: ūkininkas ir bankininkas Antanas (1877-1958), kunigas Juozas (1880- 
1953), 1918 m. vasario 16-osios Nepriklausomybės Akto signataras Jonas (1886-1944), mokytojas 
Viktoras (1889-1956), teisininkas Pranas (1892-1921) ir trys dukros - Ona Užupienė, Agota Švilpienė, 
Petronėlė Račiūnienė. 

1938 m. Europos krepšinio vicečempionė Aldona Vailokaitytė-Pakalenkienė iš savo tėvo 
mokytojo Viktoro Vailokaičio yra girdėjusi, kad jos prosenelis buvęs ne Vailokaitis, o Povilaitis. 
Dar baudžiavos laikais buve labai vienas į kitą panašūs du broliai Povilaičiai, kurių ponas vieno 
nuo kito neatskirdavęs. Vienas iš brolių nešiojo veltinius (vailokus), todėl ponas pasakęs: “Nuo 
šiol tu būsi Vailokaitis". Tai taip tas prosenelis iš Povilaičio ir tapo Vailokaičiu. Šiame pasakojime 
nemažai tiesos, nes Vailokaičių pavardė Lietuvoje reta ir, manoma, jog ji kilusi iš pravardės. 

Mirė Motiejus Vailokaitis 1916 m. gegužės 10 d. Palaidotas Sintautų kapinėse, greta savo 
žmonos Petronėlės Macevičaitės-Vailokaitienės. Dėkingi vaikai savo tėvams pastatė memorialinį 
paminklą, kurį sukūrė Italijos meistrai. 


Petronėlės ir Motiejaus Vailokaičių kapai Sintautų 
Motiejus Vailokaitis kapinėse 


Kun. Jurgis DAILIDĖ 


Apie kunigą Jurgį Dailidę, gimusį 1839 m. gegužės 8 d, kilusį tikriausiai iš Dailidžių šeimos, 
Zanavykuose žinoma labai nedaug. Jurgis Dailidė į kunigus buvo įšventintas 1862 metais vyskupo 
Motiejaus Valančiaus ir paskirtas Rudaminos vikaru. 1863-ųjų sukilimo metu, už bažnyčioje 
perskaitytą sukilėlių “Manifestą", buvo suimtas ir nuteistas mirti. 

Kun. J.Dailidė sušaudytas 1864 metų balandžio 1 d. netoli Vygrių. 1894 m. Vygrių gyventojai 
iškasė jo palaikus ir palaidojo Vygrių (Lenkija) parapijos kapinėse. 


Vygriai. Čia ilsisi ir kun. JDailidės palaikai 


Kun. Andriejus DOBILAITIS 


Kunigas Andriejus Dobilaitis gimė 1838 m. 
spalio 18 d. Jo motina buvo Andriukaitytė - Slavikų 
klebono prelato Pranciškaus Andriukaičio- 
Andrzejewskio sesuo. Prel. Pranas Andriukaitis, 
būdamas senyvo amžiaus ir silpnos sveikatos, 
parapijos valdymą patikėjo savo giminaičiui, 
viršplaniniam vikarui kun. Andriejui Dobilaičiui. Ir 
tik 1885 metais, mirus prelatui Pr. Andriukaičiui, 
kun. Andriejus Dobilaitis oficialiai buvo paskirtas 
Slavikų parapijos klebonu. Kunigas A.Dobilaitis 
pasižymėjo paprastais pamokslais, kuriuos kaimo 
žmonės puikiai suprasdavo. 

Kun. Andriejus Dobilaitis Slavikuose turėjo 
daug gerų sumanymų, bet jų įgyvendinti nesuspėjo. 
1886 metų vasarą, grįžtant iš atlaidų Naumiestyje, 
staiga oras atšalo, pradėjo pūsti žvarbus vėjas ir, 
kol pasiekė Slavikus, klebonas peršalo. Kitą dieną 
jis jau nesikėlė iš lovos. 

Mirė kun. Andriejus Dobilaitis 1886 m. liepos 
22 d. Palaidotas Slavikų kapinėse. 


Kun. A.Dobilaičio kapas Slavikuose 


Kun. A.Dobilaičio išvaikščioti pašešupiai 


Juozapas VAIČAITIS 

Ūkininkas Juozapas Vaičaitis gimė 1839 m. 
Santakų kaime, Sintautų parapijoje. Buvo beraštis, 
bet išprusęs žmogus. Turėjo apie 50 ha ūkį. 
Perkopęs per trisdešimt, 1873 metais vedė bekraitę 
Marijoną Urbaitytę. Po trejų metų, 1876-ųjų vasario 
10 d., jaunavedžiai susilaukė pirmojo sūnaus, kurį 
pakrikštijo Pranuku. Po poros metų gimė dar 
vienas sūnus - Jonukas, o 188l-aisiais - Juozukas. 
Norėta, kad Pranukas būtų kunigu, tačiau Pranas 
su savo suolo draugu Antanu Daniliausku pynė 
kitas svajones. Tėvas pyko, bet sūnus tapo teisinin- 
ku. Būta Juozapo Vaičaičio gyvenime ir skaudžių 
nevilties valandų, ypač kai 1901 metų rudenį teko 
stovėti prie savo pirmagimio sūnaus Prano kapo 
duobės, o 1905 m. kovo 19 d. ir pasidžiaugta, nes 
tą dieną jauniausias sūnus Juozas tapo kunigu. 

Juozapui Vaičaičiui, prieš penkioliką metų 
palaidojusiam žmoną Marijoną Urbaityte-Vaičaitie- 
nę, 1916-aisiais Sintautų kapinėse amžinojo poilsio 
vietą jau pašventino sūnus kun. Juozas Vaičaitis. 


J.Vaičaitis - poeto Prano Vaičaičio tėvas 


Senoji Vaičaičių “*bakūžė samanota". P.Matusaitės piešinys 


Motiejus Juozas ANDRIUKAITIS 


Spaudos darbuotojas ir visuomenininkas Motiejus Juozas Andriukaitis gimė 1840 m. Buktiškių 
kaime, Barzdų valsčiuje. Mokėsi Barzdų ir Griškabūdžio pradinėse mokyklose, dirbo tėvo ūkyje. 
1869 m. išvyko į JAV. Niujorko apylinkėse tarnavo pas fermerius, vėliau dirbo anglies kasyklose. 
Nuo 1878 m. gyveno Šenandoryje. Palaikė artimus ryšius su Jonu Šliūpu. Buvo Lietuvių mokslo 
draugystės ir kitų tautybių darbininkų draugijų nariu. Pasirašinėdamas slapyvardžiais Dragūnas, 
Kuzavas, Pelkis, A.J.Sakalas, Šarpus bendradarbiavo “Unijoje", “Lietuviškajame balse", "Aušroje", 
“Vienybėje lietuvninkų", “Naujoje gadynėje". Uoliai organizavo darbininkus tarp jų platindamas 
tuometinę socialistinę literatūrą. 

Motiejus Juozas Andriukaitis 18394 m. kovo 24 d. netyčia nusišovė Šenandoryje (JAV). 


Buktiškių kaime buvusi Andriukaitynė 

Kun. Jurgis STAUGAITIS 


Garbės kanauninkas Jurgis Staugaitis gimė 1840 metų balandžio 27 d. Ramoniškių kaime, 
Naumiesčio parapijoje. Baigęs Seinų kunigų seminariją, 1865 m. kovo 6 d. įšventintas kunigu 
kartu su savo broliu Luku Staugaičiu. Buvo paskirtas Aukštosios Panemunės parapijos vikaru. 
Prie klebono kanauninko Roko Bučienio kun. Jurgis Staugaitis vikaravo apie 15 metų, o šiam 
mirus, tapo Aukštosios Panemunės klebonu. Tai buvo uolus ir sumanus sielų ganytojas, daug 
gerų būdo savybių ir manierų perėmęs iš savo pirmtako kunigo Roko Bučienio. Kun. Jurgis 
Staugaitis, išmintingai valdydamas Aukštosios Panemunės parapiją, 1882 m. padidino ir pakeitė 
bažnyčios frontoną, o 1911 m. įkūrė Lietuvos katalikų blaivybės draugijos skyrių. Čia atšventė ir 
savo kunigystės 50 metų jubiliejų, o vyskupas Antanas Karosas šia proga kun. Jurgį Staugaitį 
pakėlė Garbės kanauninku. 

Turėdamas apie 40 metų, kan. Jurgis Staugaitis sunkiai susirgo širdies liga, bet pasitaisęs 
ir toliau sėkmingai vadovavo parapijai. Tačiau ši liga tikriausiai ir buvo kan. J.Staugaičio mirties 
priežastimi. 1915 m. rugsėjo 18 dienos ryte tarnai klebonui pranešė, kad vokiečių kareiviai iš 
kluono nešą žiemai sukauptą šieną. Nemokėdamas vokiškai, rodė kareiviui raštą, kuriame buvo 
parašyta, kad iš klebonijos ūkio nieko negalima imti, bet kareivis, į tą raštą net nepažvelges, 
pastūmė kan. Jurgį Staugaitį ir šis griuvo žemėn negyvas. 

Garbės kanauninkas Jurgis Staugaitis palaidotas Aukštosios Panemunės kapinėse. 


Garbės kanauninkas Jurgis Staugaitis Kan. J.Staugaičio kapas Aukštosios Panemunės kapinėse 


Mykolas STAUGAITIS 


Ūkininkas Mykolas Staugaitis gimė apie 1840 metus Tupikų kaime, prie Žvirgždaičių. Jo 
tėvukas (senelis), turėjęs Meškaus pavardę, buvo atsikėlęs iš Mažosios Lietuvos Lindikų kaimo 
(Stalupėnų aps). Kai Mažojoje Lietuvoje XVII a. vokiečių valdžia vertė katalikus priimti Liuterio 
mokslą, tai principingesnieji, nenorėdami tapti išverstaskūriais, pusvelčiui pardavė savo ūkius ir 
bėgo į Didžiąją Lietuvą. Taip dešiniajame Šešupės krante atsirado ir Staugaičiai. Mykolo Staugaičio 
tėvukas Stawgiewicz-Meškus pirmasis “nutūpė" toje vietoje, kurią vėliau pradėta vadinti Tupikais. 
Kaimas augo, ir daugelis jo gyventojų buvo Staugaičiai. Ilgainiui kiti tapo Stalgaičiais, Stalgevičiais, 
Stulgevičiais, bet visi jie kilimo iš Tupikų. 

Mykolas Staugaitis, kiles iš Didmeškių Staugaičių, nuėjo žentu į Gustynę, paimdamas sau 
į žmonas šešiolikmetę našlaitę Marijoną Gusčiūtę, būsimojo vyskupo Justino Staugaičio motiną. 
Čia jis ir gaspadoriavo. Pirmagimį sūnų pakrikštijo Justino vardu. Iš devynių gimusių vaikų 
užaugo tik penki. 1885 m. balandžio 4 d., tesulaukusi vos 37-erių metų, džiova mirė Mykolo 
Staugaičio žmona Marijona Gusčiūtė-Staugaitienė. Visi vaikų auklėjimo rūpesčiai tuomet užgulė 
Mykolo Staugaičio tetos Katarinos Gusčiūtės pečius. 

Mykolas Staugaitis mirė 1930 m. rugpjūčio 9 d. Palaidotas Žvirgždaičių kapinėse, greta 
savo žmonos. 


Vysk. J.Staugaitis šventina antkapinį savo tėvo M. Staugaičio paminklą Žvirgždaičių kapinėse 


Motiejus DOVYDAITIS 


Ūkininkas Motiejus Dovydaitis gimė 1840 metais Runkių kaime, Višakio Rūdos parapijoje. 
Vedė Bankantaitę, su kuria išaugino ir išauklėjo gražią šeimą. Vyriausiasis sūnus Pranas tapo 
profesoriumi, buvo Lietuvos Nepriklausomybės (Vasario 16-osios) Akto signataru. Antrasis 
sūnus Juozas gyveno ir ūkininkavo prie Tabariškių. Trečiasis sūnus Antanas paveldėjo tėviškę 
Runkiuose. Ketvirtasis sūnus Pijus baigė Lietuvos karo mokyklą (1-oji laida), dalyvavo 
Nepriklausomybės kovose, vėliau tapo pulkininku. Vienas sūnelis mirė turėdamas šešerius metukus, 
o sūnus Vincas žuvo didvyrio mirtimi 1920 metais kovodamas prieš lenkus ties Alytumi. Dukra 
Magdelena tapo mokytoja, ištekėjo už Auštrevičiaus, gyveno ir mokytojavo Mindauguose. Sūnus 
Jonas įsikūrė brolio savanorio Pijaus gautoje žemėje netoli Kauno. Rezistencinės kovos metais jo 
sodyboje įsikūrė partizanų padalinio štabas. Sodyba buvo sudeginta, o jos šeimininkas tapo 
partizanu, vėliau buvo kalintas Šiaurėje. Šeimoje pramintas “Vargo Joneliu". Jauniausiasis Motiejaus 
Dovydaičio sūnus Jurgis, gimęs 1907 m. spalio 19 d, mokytojavo, o vėliau tapo vienu žymiausių 
Lietuvos tautosakininkų. 1991 metais atkūrus Nepriklausomybę, jam buvo paskirta dr. Jono 
Basanavičiaus premija. Pati jauniausioji dukra Marytė mirė Pirmojo pasaulinio karo metais. 

Ūkininkas Motiejus Dovydaitis mirė 1924 metais. Palaidotas Višakio Rūdos (Marijampolės 
r.) kapinėse. 


Runkių kaimo Dovydaičių kapai Višakio Rūdos kapinėse 

Jurgis GRYBAS 


Ūkininkas Jurgis Grybas gimė 1840 metais 
Pelenių kaime, Lukšių valsčiuje. Buvo apsišvietęs 
žmogus, palaikė ryšius su zanavykų knygnešiu 
Antanu Baltrušaičiu ir Šakių knygrišiu Pranu 
Kriaučiūnu, iš kurių gaudavo pasiskaityti įvairios 
literatūros. Suprasdamas mokslo reikšmę, Jurgis 
Grybas norėjo, kad ir jo trys sūnūs bei dvi dukros 
būtų apsišvietę. Todėl vaikams diegė meilę knygai, 
pats namuose juos mokė skaityti, leido ir į mokyklą. 
Pirmuoju mokytoju-daraktoriumi tėvas buvo ir 
savo jauniausiajam sūnui, būsimajam skulptoriui 
Vincui, kuris, pradėjęs lankyti Lukšių pradinę 
mokyklą, jau skaitė ne tik lietuviškai, bet ir rusiškai. 

Mirė Jurgis Grybas 1915 metais. Palaidotas 
Pelenių kaimo kapinaitėse. 


J.Grybas (gipsas). Skulptorius V.Grybas 


J.Grybo kapavietė Pelenių kaimo kapinaitėse 


Kun. Simonas SKINKIS 


Kunigas Simonas Skinkis gimė 1842 m. spalio 9 d. 
Antupių kaime, Gižų valsčiuje, bet gyveno tarp zanavykų. 
Pradinį mokslą baigė Antupiuose ir Vilkaviškyje. Baiges 
Marijampolės gimnazijos keturias klases, trejus metus 
mokytojavo Gižuose. 1868 m. baigė Seinų kunigų semina- 
riją, bet dėl labai mažo ūgio buvo abejota dėl jo įšventini- 
mo į kunigus. Kunigo šventimus gavo 1868 m. kovo 7 d. 
Buvo paliktas prie katedros vikaru ir kunigų seminarijos 
giedojimo dėstytoju. 1870 m. paskirtas kurijos sekretoriu- 
mi, o po metų dar ir kurijos vedėju. Seinų katedroje jis 
pirmasis pradėjo vaikus katekizuoti lietuviškai. Vėliau 
vikaro pareigas ėjo Pajevonyje ir Lukšiuose. 1888-1918 
metais buvo Žemosios Panemunės parapijos klebonu. 

Spaudos draudimo metais kun. S.Skinkis buvo 
uolus knygnešių tėvo kunigo Martyno Sederevičiaus 
bendradarbis, blaivybės skleidėjas, rinko tautosaką. 

Mirė kun. Simonas Skinkis 1937 m. balandžio 16 
d. sulaukęs 95 metų amžiaus, apakes ir protiškai paliegęs. 
Palaidotas Žemosios Panemunės bažnyčios šventoriuje. 


Kun. S.Skinkis 


Kunigų Simono ir Juozo Skinkių kapai Žemosios Panemunės 
kapinėse. (Paminkle iškalti 1936 m.) 

kun. SIMONAS SKINKI 


1842 —1936 

Juozas TOTORAITIS 


Ūkininkas Juozas Totoraitis gimė 1842 metais. 
Ūkininkavo Bliuviškių kaime, Griškabūdžio valsčiuje. 
Buvo stambus vyras ir geras gaspadorius. Savo sūnų 
Joną Totoraitį (1872-1941) išleido į kunigus. Vėliau 
Fribourgo universitete Jonas baigė istorijos mokslus 
ir tapo pirmuoju lietuvių istoriku, kuris ėmėsi tyrinėti 
lietuvių tautos praeitį moksliniais pagrindais. Sūnus 
Vincas Totoraitis (1873-1966) Fribourge baigė 
Pienininkystės institutą ir tapo agronomu. Lietuvos 
nepriklausomybės metais dirbo Prekybos ir pramonės 
banke bei Žemės ūkio rūmuose. 

Ūkininkas Juozas Totoraitis mirė 1942-aisiais, 
sulaukęs šimto metų. Palaidotas Griškabūdžio 
kapinėse. 


J.Totoraičio kapo fragmentas Griškabūdžio kapinėse 


J.Totoraitis prie savo gyvenamojo namo Bliuviškiuose 


Kun. Eliziejus STRIMAVIČIUS 


Prelatas Eliziejus Strimavičius (Strimas) gimė 
1843 m. rugpjūčio 1 d. Kėkštų kaime, Griškabūdžio 
parapijoje. Tapęs kunigu, dar dvejus metus mokėsi 
Varšuvos dvasinėje akademijoje. Kurį laiką dirbo 
vikaru Gelgaudiškyje. Peterburge įkūrus katalikų 
dvasinę akademiją, pradėjo joje studijuoti. Akademiją 
baigė 1870 m. teologijos magistro laipsniu. Šiek tiek 
pavikaravęs prie Seinų katedros, buvo paskirtas Seinų 
kunigų seminarijos profesoriumi. 1879 m. vyskupas 
P.P.Viežbovskis kun. Eliziejų Strimavičių paskyrė kunigų 
seminarijos vicerektoriumi ir šias pareigas jis ėjo tryliką 
metų (iki 1892). Kun. EStrimavičius buvo vienas iš 
prakilniausių dvasiškosios jaunuomenės auklėtojų. 

Dirbdamas Seinų kunigų seminarijoje, kun. 
E.Strimavičius 1884 metais tapo Seinų katedros 
kanauninku, o 1893 metais - prelatu. Nuo 1898 metų 
buvo paskirtas Slavikų parapijos klebonu. 

Čia 1901 m. vasario 17 d. prel. EStrimavičius ir 
mirė. Palaidotas Slavikų kapinėse. 


Prel. E.Strimavičiaus kapas Slavikų kapinėse 


Šešupė ties Slavikais 


Kun. Adolfas LAPINSKAS 


Kunigas, poetas ir tautosakininkas Adolfas Lapinskas gimė 1844 m. spalio 29 d. Sintautuose, 
mokytojo šeimoje. Mokėsi Sintautų pradžios mokykloje, Marijampolės progimnazijoje ir Seinų 
kunigų seminarijoje. 1866 metais, besimokant Kunigų seminarijoje, profesorius kun. Stanislovas 
Jamiolkovskis paragino klierikus rinkti savo gimtosiose apylinkėse tautosaką. Šio profesoriaus 
paskatinti, klierikai surinko apie 500 dainų rinkinį, o klierikas Adolfas Lapinskas tuomet Suvalkų 
Kalvarijos apylinkėse (tikriausiai šioje parapijoje praleido vasaros atostogas) vienas surinko 150 
dainų. Rinkinį gražiai sutvarkė, bet iš rusų valdžios negavo leidimo lotyniškomis raidėmis jį 
išleisti. Reikalai nusitęsė, ir paruoštas spaudai rankraštis dingo. Be tautosakos rinkimo, klierikas 
Adolfas Lapinskas 1866 m. parengė ir savo originalios poezijos rinkinį “Garsas jaunystės“, kurio 
apimtis buvo net 432 puslapiai. Be poezijos, čia aprašyti vaikystės vargai ir džiaugsmai. Rinkinys 
buvo parengtas Lauro Šekšnapelvio slapyvardžiu, bet ir šis darbas nebuvo išspausdintas. 

Adolfas Lapinskas kunigu įšventintas 1868 m. kovo 7 d. Vikaru dirbo Lomžoje, Kiolne, 
Reigarde ir Tickacine, klebonavo Liubotine ir Račkose - vis Lenkijoje. 

Mirė kun. Adolfas Lapinskas 1909 m. liepos 5 d. Račkose (Lenkija). 


Užmiršta Pentos senvagė prie Sintautų 


Jonas ir Ona BŪČIAI 


Ūkininkas Jonas Būčys gimė 1844 m. 
lapkričio 3 d. Šilgaliuose, Slavikų parapijoje. 
Paveldėjęs Švelnabūčių tėviškę, 1870 metais vedė 
Oną Povilaitytę iš Valakbūdžio (Šunkarių), gimusią 
1848 m. birželio 28 d., ir susilaukė gražios šeimos. 
Vyriausiasis sūnus Pranas Petras tapo Rytų apeigų 
vyskupu, sūnus Juozas liko tėviškėje, trečiasis sūnus 
kunigas Stasys Andrius, sulaukęs 25 metų mirė 
Gelgaudiškyje. Dukra Petrutė tapo Bagdanavičiene, 
o dukra Mariutė ištekėjo už miškininko Juozo 
Kačiarausko, popiežiaus Jono Pauliaus II motinos 
pusbrolio. 

Ūkininkas Jonas Būčys palaikė knygnešius, 
pats skaitė draudžiamąsias knygas ir laikraščius. 

Mirė Jonas Būčys 1904 m. liepos 28 d. 
Palaidotas Slavikų kapinėse. Jo žmona Ona 
Povilaitytė-Būčienė mirė 1908-aisiais. 


Ona Povilaitytė-Būčienė ir Jonas Būčys 


Būčių kapai Slavikuose, minint vysk. P.P. Būčio 125-ąsias 
gimimo metines 


Antanas MOCKAITIS 


Knygnešys Antanas Mockaitis (Mockeliūnas, 
Ubagas) gimė 1845 m. sausio 8 d. Jankuose. Augo 
vargingai. Piemenavo, vėliau bernavo. Vaikystėje 
savarankiškai išmoko skaityti, pamėgo knygas, 
veržėsi į šviesą. Grįžęs iš carinės kariuomenės į 
Lietuvą, tarnavo pas ūkininkus. Susipažinęs su 
knygnešiu Kasiulaičiu ir sužinojęs, kaip gabenti iš 
Tilžės knygas, savo gyvenimą pašventė knygnešystei, 
palaikė ryšius ir su Sudargo parapijos klebonu, 
knygnešių tėvu kun. M.Sederevičiumi. Knygnešys 
Antanas Mockaitis knygas nešiojo labai plačiai, 
pasiekdavo Kauno, Ukmergės, Panevėžio apskritis. 
Kai 1895 m. vasario 22 d. A.Mockaitį sulaikė tarp 
Kriūkų ir Žemosios Panemunės, jo maiše buvo rastos 
34 lietuviškos knygos. Bausmę atliko Kalvarijos 
kalėjime. 

1898 metų birželio 18-ąją prie Šalnų kaimo 
(Taujėnų vls, Ukmergės aps.) sulaikant pas jį rado 
net 277 lietuviškas knygas. Ir vėl knygnešys atsidūrė 
Kalvarijos kalėjime. Trečią kartą su knygomis 
Antanas Mockaitis sulaikytas 1900 m. prie Vilkijos. 

Toks buvo tas knygnešys Antanas Mockaitis, 
kurio nepalaužė nei kalėjimas, nei tremtis. 


L 


A.Mockaitis 


Knygnešio A.Mockaičio išvaikščiotos Barzdų apylinkės 


Domininkas Tomas BAČKAUSKAS 


Spaudos darbuotojas, literatas, vertėjas Domininkas Tomas Bačkauskas gimė 1846 m. 
Keršiškių kaime, Kidulių valsčiuje. Mokėsi Sudargo pradžios ir Smalininkų reformatų vienuolyno 
mokyklose. Dalyvavo 1863 metų sukilime, bet į rusų valdžios nagus nepakliuvo. Išmokęs vargonuoti, 
dirbo vargonininku Alvite ir Griškabūdyje. Vėliau dirbo vyresniuoju eiguliu. 1879 metais išvyko 
į JAV. Ten dirbo siuvėju, vargonininku, mokytoju, 1883-1885-aisiais - lenkų emigrantų laikraščio 
"Ojczyzna" redaktorius, 1886-1888 m. redagavo “Vienybę lietuvninkų". 1888 m. Mahanoi Sityje 
įsteigė spaustuvę, kurioje nuo 1888 m. liepos 27 d. pradėjo leisti savaitraštį “Saulė", o nuo 1896 
metų šį laikraštį jau leido du kartus per savaitę ir beveik visą pats prirašydavo. Leido ir “Saulės" 
priedus “Linksmi vakarai" (1889-1890) ir “Linksma valanda" (nuo 1399) bei “Saulės" kalendorius. 
Parengė ir išleido apie 100 lietuviškų knygų, dažniausiai laisvai išverstų iš lenkų kalbos. Nors 
Domininko Tomo Bačkausko vertimai buvo pilni polonizmų, bet savo darbu lietuvius emigrantus 
jis patraukė prie knygų, išmokė juos skaityti. Dėl unijinių pažiūrų ir pastangų įtikti neišsilavinusiam 
skaitytojui jau amžininkų buvo kritikuojamas. 

Mirė D.T.Bačkauskas 1909 m. vasario 25 d. Mahanoy City (JAV). Po jo mirties leidybinį 
darbą tęsė sūnus. 


D.T.Bačkausko leistos knygos viršelio faksimilė D.T.Bačkauskas 


(Puikus apraszimas.) 


/zdawe sawo kasztu 
D. T. Boczkauskas 

Petras MARKUZA 


Mokytojas, kalbininkas Petras Markūza gimė 1847 m. Juškakaimiuose, Slavikų parapijoje. 
Maskvos universitete studijavo klasikinę filologiją. 1872 metais baigęs universitetą, dirbo 
inspektoriumi Tomsko ir Irkutsko gubernijose. Grįžęs Lietuvon, mokytojavo Šakiuose. Pr. Svarūno 
slapyvardžiu rašė į “Varpą" ir "Ūkininką". Straipsnyje “Kokia turi būti mūsų abėcėlė?" rekomendavo 
rašte nevartoti f, ch, h, sz. Straipsnyje “Iš kalbamokslio" pateikė nemažai priešdėlinės daiktavardžių 
darybos pavyzdžių, paimtų iš Naumiesčio apylinkių. Išvertė A Šleicherio lietuvių kalbos gramatikos 
dalį “Mokslas apie balses" (likęs rankraštis). Rinko tautosaką. Didelis pluoštas Petro Markūzos 
užrašytų dainų, pasakų, padavimų saugoma Lietuvių kalbos ir tautosakos institute Vilniuje. 

Petras Markūza mirė 1892 m. Palaidotas Šakiuose. Kapas nežinomas. 


Slavikų apylinkės 


Kun. Pranas AUGUSTAITIS 


Prelatas Pranas Augustaitis gimė 1848 m. vasario 5 d. Voverių kaime, Sintautų valsčiuje. 
Mokėsi Sintautuose pas kun. A.Tatarę, vėliau Seinų kunigų seminarijoje. 1871 metais teologijos 
magistro laipsniu baigė Petrapilio dvasinę akademiją ir tais pačiais metais buvo įšventintas 
kunigu. Seinų kapitulos kanauninkas, vėliau prelatas. 1871-1908 metais - Seinų kunigų seminarijos 
bažnyčios istorijos profesorius, 1892-1903 - vicerektorius, 1908-1911 metais - Seinų kapitulos 


atstovas Petrapilio dvasinėje kolegijoje ir Petrapilio dvasinės akademijos profesorius. 1911-1915 
metais buvo Marijampolės bažnyčios klebonu. 


Prel. Prano Augustaičio svarbiausi darbai yra Vygrių ir Seinų vyskupijos istorija ir monografija 
apie Seinų vyskupijos bažnyčias. Jis taip pat paliko Bažnyčios istorijos rankraštį (2000 puslapių). 
Po savo spausdintomis publikacijomis pasirašydavo Kun. P.A. 

Mirė prel. Pranas Augustaitis 1915 metais Marijampolėje. 


Faksimilė iš Seinuose leisto “Vadovo" su prelato P.Augustaičio 
Prel. P.Augustaitis publikacija 


Seinų Dijecezijos bažnyčių Monografija, 


Kun. P. A. 


(Tasai 
Alvitas. 


Pavažiavūs mylią kėlio plentu nuo Vilkaviškio į vakarus, ma- 
tome paežerėj Alvito bažnyčią. Alvito parapija — seninusia Vilka: 
viškio dekanate. Seniaus ji vadinos Paširvintys; kada ir kas pra: 
mine Alvitu, nežinoma. Bažnyčią čia gilioj dar senovėj pastatė ku: 
nigaikštienė Radzivilionė, Paširvinčio seninnienė. Dabartinė bažny- 
čia, pusiau mūrinė, pusiau medinė (kaip apie tai mini atsilankymo 
aktuose 1885 metais vyskupas Strašinskis) pastatyta karaliaus 
Zigmunto III lėšomis, buvo paskui kelis kartus perdirbinėta ir 1524 
metais vyskūpo Augustino Marciejovskio pakonsekruota. XIX šimt: 
mety ši bažnyčia buvo ilgus metus gana apleista, pakol dabartinis 
klebonas neprikalbino josios koletorių, Šūklių dvaro poną, Staui- 
slovą Gavronskį taisyti. Ačiu jam bažnyčia liko išgražinta, pasipuo- 
šė daugeliu gražių daiktų. D 

Alvito parapijos Klebonas (seniaus dekanas; Alvito dėekana: 
tas tiktai 1866 metais pakeista Vilkaviškio dekanatui) valdydavo 
didelius turtus. Karalius ZŽigmuntas III dovanojo Alvito klebonui 
sodžių Boblaukį, 15 valakų Žemės, karčemą, duodančią pelno 1580 
lenkiškųjų auksinų, 4 skatikus ir 6“, nuo užrašytų 6000 lenk. 
auksinų. Paskiaus, tas pats kar pridėjo dar Rūdziškių dvarėlį 
16 valakai) su baudžiauninkais ir Teiberiškių (5 valakai), leido žve- 
joti po Alvito ežerą: be t0 valdydavo dar klebonas žemę skirtų 
mokytojai ir špitolei, gaudavo iš Semeneliškių dvaro 60 lenk. duk: 
sinų, 0 iš kiekvieno parapijos gyventojo po 6 skatikus čydės. Vil- 
niaus vyskupas, Mykolas Žienkevičius užrašė Alvito klebonui 5000 
lenk. auksinų; šis imdavo nuo jų 594; Paširvinčio seniūnienė, Zie- 
nevičienė užrašė 1000 lenk, auksinų; klebonui tekdavo nuodų Tų 

Visais tais užrašais Jiuosai naudojosi Alvito klebonas iki 1759 
metų. Klebonaujant kanauninkui Vnorovskiui, Alvito dvaro: uas, 
Visgirdas, atėmė iš klebono Teiberiškius, ir nors šis A dė 
poną teisman, nieko žeyakės tokie, mat, būdavo dažniausiai teismai, | 
viešpataujant lenkams Lietuvoj... Kitus turtus atėmė iš ia 
sai, iš dalies rūsų vyriau 4 1566 metais, palikdama tik i 
daržų ir metinę algų 300 rub, i ; i 

Alvito kli KR būdavo garbingi vyrai. kaip Vil 
pas Mykolas Žienkevičiūs ir kit. Jų daūgelis aų Us 
nors Karalius Zigmantas Il, dovanodamas šiūt bažnytiai 
įsakmiai įrašė aktuosna, kad Alvito klebonas turį 
turi mokėti lietuviškai )). 3 ; 


) Tokia put karaliaus sąlyga "andami 
aktuose. Ei 


Kun. Jonas UŽUPIS-ŠERENGA 


Kunigas, poetas, vertėjas Jonas Užupis-Šerenga gimė 1848 m. gegužės 24 d. Šunkarių 
kaime, Lukšių valsčiuje. Mokėsi Marijampolės gimnazijoje ir Seinų kunigų seminarijoje. Kunigu 
įšventintas 1875 metais. Vikaro pareigas ėjo Prienuose, Garliavoje, Hoža-Silvanovece, 
Rumbovičiuose, Krokialaukyje, Panemunėje, Smalėnuose. Nuo 1895 metų - Vygrių klebonas, 
1896-1902 m. - Šventežerio klebonas, o nuo 1903 m. - altarista Seinuose. 

Kun. Jonas Užupis, dar besimokydamas kunigų seminarijoje, lietuviškai rašė eiles ir siuntinėjo 
savo draugams Šerengos bei Antano Pledos slapyvardžiais, bendradarbiavo “Aušroje". Su kitais 
savo bendraminčiais parapijose steigė lietuviškas draugijas, rūpinosi žmonių švietimu. Caro 
valdžios pareigūnų už lietuvių veiklą ne kartą baustas. 

Kun. Jonas Užupis Lietuvos krikšto 500 metų jubiliejui parašė “Močios vargas ir marčios 
nedorybės" (1886), kur dėl visų blogybių mūsų krašte apkaltinti Lenkijos bajorai. Satyriniame 
eilėraštyje “Artojas ir sūnus" pajuokta nutautėjusi inteligentija. Išspausdino “Lietuviškas ubagitis" 
(1887) ir epą apie lietuvių tautos kilmę “Lietuvos Eneida“ (1913-1914), išvertė pasakėčių, rinko 
liaudies dainas, kurių apie 500 liko neišspausdinta. 

Kun. Jonas Užupis-Šerenga mirė 1917 m. rugsėjo 26 d. Seinuose (Lenkija), ten ir palaidotas. 


Seinų katedra Kun. J.Užupio-Šerengos kapas Seinų kapinėse 


Motiejus BUNDZA 


Knygnešys Motiejus Bundza gimė 1848 m. Liepalotėlių kaime, Paežerėlių valsčiuje. Knygas 
pradėjo gabenti nuo 1876 metų. Pradžioje jas gaudavo iš kitų knygnešių, o vėliau pats iš Tilžės 
nešdavo ne tik knygas, bet ir laikraščius. Skleidė spaudinius gan plačiose apylinkėse, bendravo 
su Žemaitijos ir Aukštaiti jos knygnešiais, kurie Motiejų Bundzą vadino klajūnu. Be knygnešystės, 
kito darbo Motiejus Bundza negalėjo dirbti, nes turėjo vieną nesveiką ranką. Taigi buvo knygnešys 
profesionalas. Už savo darbą rusų žandarų nuolat buvo persekiojamas ir du kartus kalintas 
Kalvarijos kalėjime. Nepriklausomybės metais gavo Švietimo ministerijos pensiją. 

Mirė Motiejus Bundza 1931 metais. 


Paežerėlių apylinkės 


Kun. Pranciškus BŪČYS 


Kunigas Pranciškus Būčys, Rytų apeigų vyskupo P.P. Būčio dėdė, gimė 1849 m. sausio 
2 d. Šilgalių kaime, Slavikų parapijoje. Pradinį mokslą baigė Naumiestyje, o keturias gimnazijos 
klases - Marijampolėje. 1369 metais įstojo į Seinų kunigų seminariją, kurią baigęs, 1874 m. buvo 
įšventintas kunigu. Vikaro pareigas ėjo Seinų katedroje, Prienuose, Alvite, Pakuonyje ir 
Gelgaudiškyje. Nuo 1895 metų - Gelgaudiškio parapijos klebonas. Čia suorganizavo knygnešių 
būrį ir pirmasis pradėjo platinti religinio turinio paveikslėlius, gautus iš Krokuvos, ant kurių 
Tilžėje būdavo išspausdinamos lietuviškos maldelės. Klebonaujant kun. Pranciškui Būčiui, 
Gelgaudiškyje 1911 metais buvo sukviesta pirmoji atnaujintų marijonų generalinė kapitula, kuri 
išrinko kun. Jurgį Matulaitį vienuolijos generolu. 

Kun. Pranciškus Būčys mirė 1925 m. balandžio 18 d. Palaidotas Gelgaudiškio bažnyčios 
šventoriuje. 

P.S; kun. P.Būčio gimimo ir mirties datos paimtos iš memorialinio paminklo. 


Kun. P.Būčio antkapinio paminklo fragmentas 
Kun. P.Būčys Gelgaudiškio bažnyčios šventoriuje 


x ė ala. 
Ig kun. PRAN IŠKUS 
BUCYS 


H2+. cmEl649sAUs.2 
D 


£ MA ISVEsTAS KuNIGL I674 
B GELGAUDISKIO VIKARU 
PESKIRTAS 1881 
I KLEBONU PAKELTAS 1895 į 


miRE 1925 Ba1..1B 

Juozas DIDINSKIS 


TIKROSIOS 


DAINOS. 


DDELIAI NAUDINGOS, SURINKT OS 1542 


DAUGELIO RASZTU. 


Dutaise ir savo kasztu Iszleido, 


J. D. 


CHICAGO, II. L. 


SPaUDA S WaLAškAsS A ConpP 


1904 m 


A 


Literatas Juozas Didinskis (Didinskas) gimė XIX 
a. antrojoje pusėje, atrodo, kad Mergbūdyje (Barzdų 
vls.), nes po savo kūriniais pasirašinėdavo “J.D. iš 
Mergbūdžio". Emigravo į JAV, apsigyveno Vilkes 
Bare. Nuo 1899 m. redagavo “Bažnyčios tarną“. 
Bendradarbiavo “Ryte", “Vienybėje lietuvninkų", 
“Darbininkų viltyje“ ir kituose lietuviškuose 
laikraščiuose. Parengė antologiją “Tikrosios dainos 
dideliai naudingos, surinktos isz daugelio rasztu" ir 
savo lėšomis 1904 m. išleido. Rinkinėlio apimtis - 32 
puslapiai, jame panaudotos Prano Girdvainio ir 
Andriaus Vištelio eilės. Išvertė G. de Mopasano, 
M.Gorkio, B.Bjėrnsono, L.Tolstojaus kūrinių. 

Mirė Juozas Didinskis apie 1910 metus JAV. 


J.Didinkio leistų "Dainų" viršelio faksimilė 


Skirpstauja 

Jonas Izidorius DIELININKAITIS 


Gydytojas Jonas Izidorius Dielininkaitis gimė 1850 metų 
liepos 3 d. Miknaičių kaime, Būblelių valsčiuje. Gerokai 
pavėluotai baigęs vietos mokyklą, įstojo į Marijampolės 
gimnazijos antrąją klasę. Mediciną studijavo Varšuvos 
universitete, kurį baigė apie 1880 metus. Praktikavo Zambrove 
ir Lomžoje. Apie 1888 metus atsikėlė į Varšuvą ir greitai 
išgarsėjo. 

Tautiniu požiūriu gyd. J.LDielininkaitis save laikė lietuviu, 
dažnai lankydavosi Lietuvoje, bet buvo unijinės valstybės 
šalininku. Įsikūrus Varšuvoje lietuvių draugijai, buvo jos 
vicepirmininku, o kiek vėliau ir oficialiuoju pirmininku. Gydytojas 
šelpė gimines, padėjo studentams, rėmė labdaringas įstaigas, 
nemokamai gydė neturtinguosius. 

Gyd. J.IDielininkaičio gyvenimo pabaiga buvo sunki. Mirė 
skurde, 1924-aisiais Varšuvoje. Palaidotas Povazko kapinėse. 


J.Dielininkaitis 


Netoliese ir Prano Mašioto gimtinė... 


Petras KRIAUČIŪNAS 


Pedagogas, kultūros veikėjas Petras Kriaučiūnas 
gimė 1850 metų rugsėjo 16 d. Papečkiuose, bet buvo 
tampriai suaugęs su Žanavykais. 1871 metais baiges 
Marijampolės gimnaziją, iki 1880 mokėsi Seinų kunigų 
seminarijoje ir Petrapilio dvasinėje akademijoje. 
Atsisakęs tapti kunigu, 188l-aisiais metais Varšuvos 
universitete įgijo lotynų kalbos mokytojo teises. 1881- 
1887 m. dėstė lietuvių ir lotynų kalbas Marijampolės 
gimnazijoje. Po savo draugo Petro Armino-Trupinėlio 
mirties vedė jo žmoną Zofiją, vaikų neturėjo. 1889- 
1899 m. dirbo teisėju Plokščiuose ir jo dėka šis nuošalus 
Zanavykų panemunės miestelis tapo lietuvių tautos 
atgimimo Meka. Tuomet, be dr. Vinco Kudirkos, vasaras 
Plokščiuose leisdavo suomių rašytoja Maila Talvio, jos 
vyras mokslininkas Josepas Mikkola, lankėsi 
A.Aleksandrovas, J.Boduenas de Kurtene, 
D.Benediktsenas, A.Baranauskas, A.Juška, K.Jaunius ir 
daugelis kitų šviesuolių. Palikęs Plokščius, P.Kriaučiūnas 
vėl grįžo į Marijampole. 1900-1905 dirbo advokatu, o 
nuo 1906 vėl mokytojavo gimnazijoje . Karo metu su 
gimnazija evakavosi į Jaroslaviį. 

1916 m. sausio 20 d. mirė ir buvo palaidotas 
Jaroslavlyje (Rusija). 


Petras Kriaučiūnas 


P.Kriaučiūno gyvenamasis namas Plokščiuose 


PKriaučiūno atminimo stogastulpis Plokščiuose 

Ignas SADAUSKAS 


Kaimo daraktorius lgnas Sadauskas gimė apie 1850 metus Gražiškių kaime, Griškabūdžio 
(dabar Barzdų) parapijoje. Baigęs pradinį mokslą, mokėsi Seinų kunigų seminarijoje. Kadangi 
šeimoje jis buvo vienintelis vyriškos lyties palikuonis, todėl, pablogėjus tėvo sveikatai, iš kunigų 
seminarijos buvo atšauktas vadovauti ūkiui. Vedė, išaugino du sūnus ir vieną dukrą, kiti vaikai 
mirė maži. 

Ignas Sadauskas, būdamas vienas labiausiai išsilavinusių žmonių Gražiškiuose, savo 
kaimynams visokeriopai stengėsi padėti. Spaudos draudimo metais, kai žmonės savo vaikų 
nenorėjo leisti mokytis į rusiškas mokyklas, jis Gražiškiuose įkūrė slaptą lietuvišką mokyklėlę, 
kurioje mokė kaimynų vaikus lietuviško rašto. Palaikė ryšius su knygnešiais. Iš knygnešių įsigytas 
lietuviškas knygas ir laikraščius slėpė kaimo kapinių koplyčioje. 

Kaimo daraktorius Ignas Sadauskas mirė 1918 m. sausio mėnesį. Palaidotas Gražiškių 
kaimo (Vilkaviškio r.) kapinaitėse. Ant jo kapo vaikaitis tautodailininkas Albinas Kundrotas- 
Staugaitis atgimimo metais pastatė medinį atminimo paminklą. 


ISadauskas su žmona ir vaikais Knygnešio LSadausko kapas Gražiškių kapinaitėse 


Pranas UŽUPIS 


Mokytojas Pranas Užupis gimė apie 1850 m. Griškabūdžio valsčiuje. 1870 metais baigęs 
Veiverių mokytojų seminariją, mokytojavo Marijampolėje. 1877 m. iš Marijampolės perkeltas į 
Naumiestį ir paskirtas dviklasės mokyklos vedėju. Naumiesčio apylinkėse rinko lietuvių tautos 
dainas, parengė jų rinkinį, kuris dabar saugomas Lietuvių kalbos ir tautosakos institute. Parašė 
etnografinių darbų. Platino draudžiamąją lietuvišką spaudą. 


Už Šešupės - jau Širvinta 


Novos upės pradžia 

Šv. Kryžiaus Išaukštinimo bažnyčia Gelgaudiškyje 

Kun. Kazimieras PLĖŠIKAS 


Kunigas Kazimieras Plėšikas gimė 1851 m. rugpjūčio 
9 d. Liepalotų kaime, Lukšių valsčiuje. Tikriausiai baigęs 
Lukšių pradinę mokyklą, dar kiek pasimokęs Marijampolės 
gimnazijoje, įstojo į Seinų kunigų seminariją, kurioje tuo 
metu mokėsi Pranciškus Būčys (1849-1925) iš Slavikų 
parapijos bei Pranas Augustaitis (1848-1915) iš Sintautų 
parapijos. Baigęs seminariją, kun. Kazimieras Plėšikas 
studijas tęsė Petrapilio dvasinėje akademijoje, kurią baiges 
buvo paskirtas Seinų vyskupo kapelionu. Kun. Kazimieras 
Plėšikas labai mylėjo savo gimtąjį kraštą ir visas atostogas 
praleisdavo tik Liepalotuose, kiekvieną rytą arkliuku 
važiuodavo į Lukšius atnašauti šv. Mišių. Gaila, kad šis 
daug Lietuvai žadėjęs kunigas gyveno tik 27 metus. Džiova 
ji pakirto pačiame jėgų atsiskleidime. 

Mirė kun. Kazimieras Plėšikas 1878 m. lapkričio 30 
d. Palaidotas senosiose Seinų kapinėse (Lenkija). 


Kun. K.Plėšiko kapas Seinų kapinėse 


Liepalotų Plėšikynė 


Juozas JONIKAITIS 


Ūkininkas Juozas Jonikaitis gimė 1851 metais Putriškės vienkiemyje, Lukšių valsčiuje. 
Vėliau išsikėlė į Pariebių kaimą Sintautų parapijoje. Baigė dvi gimnazijos klases ir buvo kaimynų 
“raštininkas" - paskaitydavo ir parašydavo nemokantiems rašyti laiškus, padėdavo sutvarkyti 
teisminius reikalus. 1928 metais Vaitiekupiuose įsteigus Vilniui vaduoti sąjungą, buvo jos Garbės 
nariu ir mokėdavo 50 litų nario mokesčio. Prenumeruodavo daug laikraščių ir juos vakarais 
skaitydavo namiškiams bei kaimynams. Išaugino du sūnus, kurie baigė Veiverių mokytojų 
seminariją, o po 1905 metų įvykių pasitraukė į Ameriką ir tapo gydytojais. 

Juozo Jonikaičio žmona Šuopytė-Jonikaitienė padėjo daugeliui knygnešių ir emigrantų, 
tarp jų ir savo sūnums Juozui bei Jonui, pereiti Vokietijos sieną. Jonikaičių namai buvo tapę lyg 
kokiais užeigos namais tiek studentams, tiek ir įvairiems pakeleiviams. 


Slavikų-Kudirkos Naumiesčio pavieškelys 


Antanas KUDIRKA 


Ūkininkas Antanas Kudirka gimė apie 1852 metus. Gyveno Murinų kaime, Žvirgždaičių 
valsčiuje. Buvo apsišvietęs ir žinių trokštantis ūkininkas. Savo vaikus stengėsi išmokslinti. Pirmajai 
žmonai mirus, vedė antrą kartą, todėl ir šeima buvo gausi. Vyriausiasis sūnus buvo Jonas, 
paskum dukra Marcelė, sūnus Vincas, Antanas, Pranas, Justinas ir Kazimieras. Sūnus Pranas ir 
Justinas 1919 metais savanoriais išėjo ginti Lietuvos nepriklausomybės. Vėliau Justinas tapo 
mokytoju, Kazimieras - kunigu. Vincas paveldėjo tėviškę, vedė Antaniną Šipailaitę iš Rudžių 
kaimo, Marcelė augino mergaitę Eleną, o vyrai išsisklaidė po pasaulį. 

Mirė Antanas Kudirka 1932 m. vasario 22 d. Palaidotas Naumiesčio Meištų kapinėse. 


A.Kudirka A.Kudirka su sūnumis - mokytoju Justinu ir kunigu Kazimieru 


Marijona GRYBIENĖ 


Ūkininkė Marijona Grybienė gimė apie 1852 
metus. Ištekėjusi už ūkininko Jurgio Grybo iš 
Pelenių kaimo, Lukšių valsčiaus, augino šešis vaikus 
- keturis sūnus ir dvi dukras. Vincukas, kurį motina 
labiausiai mylėjo, buvo jauniausiasis. Marijona 
Grybienė Lukšių parapijoje plačiai garsėjo savo 
audiniais. Pasitarti pas ją ateidavo ne tik Pelenių, 
bet ir kitų kaimų moterys, nes Marijonos Grybienės 
audiniai buvo vienas už kitą gražesni, išausti 
rinktiniais ir kaišytiniais raštais. Ko gero, iš motinos 
ir būsimasis skulptorius Vincas Grybas paveldėjo 
polinkį į meną. Kai mama ruošdavosi eiti į Lukšius, 
tai Vincukas prašydavo, kad jam parneštų dažų 
išdrožtoms skulptūrėlėms dažyti. Motina žinojo, 
kokios spalvos dažų reikia sūnui. Kartais ji net 
patardavo, kaip derinti spalvas. Vėliau motina, 
didžiuodamasi savo sūnumi, sakydavo, kad polinkis 
į meną ir iš Pelenių gali išvesti jaunuolius į žmones.. 

Mirė Marijona Grybienė 1926 m. Palaidota 
Pelenių kaimo kapinaitėse. 


Sūnaus V.Grybo sukurta M.Grybienės skulptūra 


Grybų sodyba Peleniuose (1997 m.) 


Kun. Jonas KUDIRKA 


Kunigas ir knygnešys Jonas Kudirka gimė 1852 
m. birželio 18 d. Žąsinių kaime, Naumiesčio parapijoje. 
Baigęs Marijampolės gimnaziją, įstojo į Kauno kunigų 
seminariją. Kunigu įšventintas 1880 m. vasario 11 d. 
Vikaro pareigas ėjo įvairiose Seinų vyskupijos 
parapijose. Buvo uolus knygnešys ir kun. Martyno 
Sederevičiaus bendradarbis bei talkininkas. 
Mokyklose dėstydamas tikybą, ragindavo vaikus 
rašyti tėvams laiškus lietuviškai. Už vienose vyskupo 
Antano Baranausko sutiktuvėse lietuviškai pasakytą 
kalbą, rusų valdžios buvo nuteistas ir 1905 metais 
ištremtas į Rusiją, kur išbuvo iki 1927 metų. Tremtyje 
organizavo lietuvius, o Dubrovkos parapijoje įvedė 
lietuviškas pamaldas. Grįžęs į Lietuvą, dėl senyvo 
amžiaus, apsigyveno Kunigų savišalpos namuose 
Marijampolėje. Lietuvos vyriausybė jam buvo 
paskyrusi pensiją. Išspausdino “Stebuklingąją Motiną" 
(1939). 

Mirė kun. Jonas Kudirka 1939 metų vasario 
14 d. Palaidotas senosiose Marijampolės kapinėse. 


Kun. J.Kudirkos kapas Marijampolės kapinėse 


Marijampolės gimnazija 


Kun. Juozas ANTANAVIČIUS 


Prelatas Juozas Antanavičius gimė 1853 m. 
vasario 15-ąją Paplynių kaime, Griškabūdžio 
parapijoje. Lankė Marijampolės gimnaziją, o 1870- 
1876 m. mokėsi Seinų kunigų seminarijoje. 1876 m. 
vasario 27 d. įšventintas kunigu. Nuo 1877 metų - 
Seinų kapitulos vikaras, vėliau kanauninkas ir Prienų 
parapijos klebonas. Ketverius metus buvo Petrapilio 
katalikų dvasinės kolegijos esesorius ir Seinų 
vyskupijos atstovas. Pakeltas prelatu. Vyskupui 
Antanui Baranauskui mirus, išrinktas vyskupijos 
administratoriumi, kuriuo išbuvo aštuonerius metus 
- iki 1910 m., kai vyskupiją valdyti buvo paskirtas 
vyskupas Antanas Karosas. Šis prel. J.Antanavičių 
paskyrė vyskupijos generalvikaru. 

Prasidėjus Pirmajam pasauliniam karui, prel. 
J.Antanavičius pasitraukė į Rusiją, kur 1916 metų 
rugpjūčio 7 d. ir mirė. 


Prel. J.Antanavičius 


Zanavykų panemunės 


kalami ai 
aria . 


Kun. Augustinas PRAPUOLENIS 


Kunigas Augustinas Prapuolenis gimė 1853 m. rugsėjo 10 d. Slibinų kaime, Naumiesčio 
valsčiuje. Mokėsi Marijampolės gimnazijoje ir Seinų kunigų seminarijoje. Kunigu įšventintas 1876 
m. spalio 8 d. Dirbo Lenkijoje tarp unitų. Seinų kunigų seminarijoje ėjo ūkvedžio pareigas. 
Trisdešimt ketverius metus klebonavo Garliavoje ir Keturvalakiuose. Be pastoracinio darbo, 
mėgo bitininkystę. 1925 metais kun. Augustinas Prapuolenis stojo į marijonų vienuolyną, bet dėl 
ligos vienuoliu netapo. 

Mirė kun. Augustinas Prapuolenis 1927 m. sausio 28 d. Palaidotas Marijampolės senosiose 
kapinėse. 


Kun. A.Prapuolenis Kun. A.Prapuolenio kapas Marijampolės kapinėse 


Juozas ir Magdalena UOGINTAI 


Ūkininkas Juozas Uogintas gimė 1853 m. -—- 
Išdaguose. Buvo sumanus, darbštus ir savimi 
pasitikintis ūkininkas. Vedė šiek tiek už save vyresnę 
Magdaleną Alksniūtę (1848-1935) ir išaugino gražią, 
apsišvietusią šeimą. Vyriausioji dukra Marijona 
(1872-1937) ištekėjo už ūkininko Jono Jakaičio į 
Pakorbūdžių kaimą, sūnus Juozas (1875-1965) 
paveldėjo tėviške, kitas sūnus Antanas (1878-1964) 
tapo kunigu, sūnus Pranas (1887-?) - karininku, 
dalyvavo Pirmajame pasauliniame kare. Grįžęs iš 
Rusijos į Lietuvą, savanoriu stojo į atsikuriančią mūsų 
kariuomene, kovėsi prieš bolševikus, pelnė Vyčio 
kryžiaus ordiną, o vėliau tapo artilerijos pulkininku. 
Dukra Petronėlė (1885-1945) pasirinko vienuolės 
drabužį, o jauniausioji dukra Kunigunda (1893-1970) 
buvo mokytoja. 

Juozas Uogintas palaikė glaudžius santykius 
su kaimynais, dažnai buvodavo Mažojoje Lietuvoje. 
Skaitė lietuvišką spaudą, bendravo su knygnešiais. 

Mirė Juozas Uogintas 1923 metais. Palaidotas 
Sintautų kapinėse. 


Juozas ir Magdalena Uogintai 


Uogintai su svečiais Uogintynėje 


Marcelė SKELČIŪTĖ-STIKLIENĖ 


Knygnešė Marcelė Skelčiūtė-Stiklienė gimė 1854 metais. Jų namuose Liepalotuose, 
Naumiesčio parapijoje, veikė slapta lietuviška mokyklėlė, kurioje 1900 metų sausio 3 d. policija 
aptiko penkis lietuviškai besimokančius kaimo vaikus. Tuomet juos čia mokė knygnešys Antanas 
Rudaitis. 

Marcelė ir Juozas Stikliai išaugino aštuonis vaikus, iš kurių net šeši buvo įtraukti į knygų 
gabenimo ir platinimo veiklą. Šioje šeimoje išaugo ir žymus Zanavykų knygnešys bei kaimo 
daraktorius Kostas Stiklius (1880-1962). 


Knygnešė Marcelė Skelčiūtė-Stiklienė mirė 1919 m. balandžio 11 d. Liepalotuose. Palaidota 
Naumiesčio kapinėse. 


M.Skelčiūtė-Stiklienė 


M.Skelčiūtės-Stiklienės kapas Kudirkos Naumiesčio kapinėse 


Petras BŪČYS 


Ūkininkas ir knygnešys Petras Būčys gimė 1854 
metais Šilgalių kaime, Slavikų parapijoje. Tai Jono 
Švelnabūčio (1810-1855) jauniausiasis sūnus, Gelgau- 
diškio parapijos klebono kunigo Pranciškaus Būčio 
(1849-1925) brolis. Buvo apsišvietęs vyras. Gyvenda- 
mas tėviškėje pas brolį Joną (1844-1904), nešė iš 
Tilžės lietuviškas knygas ir laikraščius. 1872 m. jis 
tapo ir savo brolio Jono pirmagimio sūnaus, būsimojo 
Rytų apeigų vyskupo Prano Petro Būčio (1872-1951), 
krikštatėviu. Vėliau vyskupas apie savo dėdę ir 
krikštatėvį rašė: “Dar aiškiai matau, kaip visi mūsų 
namiškiai: senieji tėvukas su močiute, manieji tėvas 
su motina, minėtasis dėdė Petras, du samdytieji vyrai, 
vienas pusbernis, dvi tarnaitės, piemuo ir piemenė, 
pagaliau mes, šeimininkų vaikai, apspitome stalą, už 
kurio sėdėdamas dėdė Petras skaitė "Aušrą". 1888 
metais Petras Būčys vedė Agotą Taukevičiūtę ir išėjo 
į žentus. Gyveno Kuprių kaime, Lukšių parapijoje. 

Mirė Petras Būčys Kupriuose. Palaidotas Lukšių 
kapinėse. 


P.Būčys su savo šeima 


P. Būčys (centre) tarp giminaičių 


sis o O ženi 


Vincas PALUKAITIS 


Mokytojas Vincas Palukaitis gimė 1855 m. gruodžio 14 d. Skindeliškėse, Višakio Rūdos 
parapijoje. 1877 m. baigė Veiverių mokytojų seminariją. Iki 1881 metų dirbo Kapčiamiestyje, o 
vėliau Vilkaviškyje, kur savo mokykloje įvedė lietuvių kalbą. Buvo pirmasis susipratęs lietuvis 
inteligentas Vilkaviškyje. Platino “Aušrą" ir kitą draudžiamąją lietuvišką spaudą. Dalyvavo 
varpininkų suvažiavimuose, buvo renkamas į jų komitetus. Ilgą laiką mokėjo sugyventi su 
gubernijos mokyklų vadovybe ir tik 1899 metais pateko į žandarų nemalonę. Buvo atleistas iš 
mokytojo pareigų ir pasodintas į Marijampolės kalėjimą. Išėjęs iš kalėjimo, gyventi persikėlė į 
Varšuvą ir ten iki 1915 m. vienoje firmoje dirbo buhalteriu, vadovavo lietuvių savitarpio pašalpos 
draugijai ir suorganizavo chorą, kuriam pradžioje dirigavo MK.Čiurlionis. Per kunigaikštienę 
Magdaleną Radvilienę išrūpino lietuviškas pamaldas ir iš jos gavo pašalpą lietuvių švietimo 
reikalams. Vokiečių okupacijos metais persikėlė į Vilnių ir iki 1918 m. dirbo nuo karo nukentėjusiems 
šelpti komitete. Nepriklausomoje Lietuvoje buvo Kauno apskrities I rajono pradžios mokyklų 
inspektoriumi. Bendradarbiavo “Varpe", “Ūkininke", “Vienybėje lietuvninkų", “Naujienose", “Vilniaus 
žiniose", "Viltyje", “Mokykloje" ir kituose leidiniuose. Rašė mokslo populiarinimo straipsnius, 
bandė eiliuoti. Kartu su M.K.Čiurlioniu parengė ir savo lėšomis 1909 m. išleido “Vėversėlį", 23 
liaudies dainų rinkinį pradžios mokykloms. Išspausdino “Dainą 1905 metų" (jo žodžiai ir gaida). 

Mirė Vincas Palukaitis 1932 m. rugsėjo 19 d. Kaune. 


Veiverių mokytojų seminarija 


Jonas POVILAITIS 


Ūkininkas ir knygnešys Jonas Povilaitis gimė 
1855 metais Šunkarių kaime, Slavikų valsčiuje. 
Besimokydamas mokykloje, pramoko vokiečių, ' 1 
lenkų ir rusų kalbų, kurios lietuviškoje veikloje jam 
buvo labai reikalingos. Sulaukęs 20 metų, Jonas 
Povilaitis iš tėvo paveldėjo 70 ha ūkį. Ūkininkavo 
nepriekaištingai. Sūnus išleido į mokslus, o ūkio 
valdas praplėtė iki 90 ha. Bet didžiausias jo 
nuopelnas tautai susijęs su knygnešyste. Šį darbą 
Jonas Povilaitis dirbo beveik visą savo gyvenimą. 
Jis tapo dr. Vinco Kudirkos pagalbininku bei 
patikėtiniu: į Šakius dr. Vincui Kudirkai pristatydavo 
iš Tilžės atgabentą spaudą, o iš daktaro gautus 
rankraščius, per patikimus ryšininkus, labai 
operatyviai išsiųsdavo nurodytais adresais. 

Be Jono Povilaičio neapsiėjo ir 1905 m. Didysis 
Vilniaus seimas. Grįžęs iš jo, Zanavykuose pradėjo 
steigti lietuviškas pradžios mokyklas. 

Mirė Jonas Povilaitis 1910 metais. Palaidotas 
Valakbūdžio (Šunkarių) kapinėse. 


J.Povilaitis 


Klebonijos klėtelė Šakiuose, kurioje buvo įrengtas dr. 
V.Kudirkos kabinetas. Cia lankydavosi J.Povilaitis 


Motiejus OLEKA 


Gydytojas Motiejus Oleka gimė 1856 m. 
vasario 19 d. Barzdų parapijoje. Baigęs Maskvos 
universiteto Medicinos fakultetą, pasiliko Maskvoje 
ir tapo žymiu vaikų ligų specialistu. Palaikė ryšius 
su dr. Jonu Basanavičiumi. Rėmė “Aušrą", *Varpą", 
“Ūkininką". Buvo Maskvos lietuviškų organizacijų 
globėju. Dažnai jo namuose vykdavo lietuvių 
pasitarimai. Kažkiek laiko čia gyveno ir jo pusbrolis, 
Maskvos universiteto Teisės fakulteto studentas 
Kazimieras Oleka, būsimasis Lietuvos Respublikos 
Vidaus reikalų ministras. 

Gyd. Motiejus Oleka vedė garsaus pedagogo 
Tomo Žilinsko dukrą Matildą Žilinskaitę ir išaugino 
du garsius Lietuvos menininkus: režisierių Andrių 
Oleką-Žilinską ir operos solistą Petrą Oleką. 

Mirė gyd. Motiejus Oleka 1912 m. sausio 24 
d. Palaidotas Gražiškių kaimo kapinaitėse, netoli 
Barzdų. 


M.Olekos kapas Gražiškių (Vilkaviškio r.) kapinaitėse 


M.Olekos tėviškė 


Matas STRIMAITIS 


Ūkininkas ir varpininkas Matas Strimaitis gimė 1856 metais Žečkalnių kaime, Barzdų 
valsčiuje. Spaudos draudimo metais bendradarbiavo “Varpe" ir “Ūkininke", rašydamas į šiuos 
leidinius smulkias korespondencijas. 1889 m. dalyvavo varpininkų suvažiavime, kuris įvyko 
Baltrušiuose, Lozoraičių sodyboje. Tuomet čia buvo nutarta nuo 1890 metų pradėti leisti "Ūkininką", 
skirtą kaimo žmonėms. Matas Strimaitis dalyvavo ir 1905 metų revoliuciniame sąjūdyje. Vėliau 
palaikė valstiečius liaudininkus. Aktyviai veikė jų organizacijoje. Aukštino mokslą, vertino žinias, 
gal dėl to ir išaugino gražią šeimą. Iš septynių vaikų keturis išleido į aukštąjį mokslą. 

Mirė Matas Strimaitis 1931 m. gegužės 8 d. Žečkalniuose. 


Strimaičių sodybos likučiai Žečkalniuose (1996 m.) 


Andrius SUTKUS 


Ūkininkas Andrius Sutkus gimė apie 1356 
metus Tirmėnų kaime, Lekėčių valsčiuje. Buvo 
Tirmėnų kaimo šviesuolis. Vedė nuo Naumiesčio 
kilusią Dielininkaitytę ir susilaukė keturių sūnų: 
Vaclovo, Jono (1884-1911), Kazio ir Simono (1888- 
1978). Visus vaikus leido į mokslą. Vaclovas, Jonas 
ir Kazys išvyko į Ameriką. Šiandien jų palikuonys 
- žinomi to krašto verslininkai ir retkarčiais aplanko 
Lietuvą. Sūnus Simonas liko gimtinėje. 

Žmonai mirus, Andrius Sutkus vedė antrą 
kartą. Antroji jo žmona buvo Jarašiūtė nuo 
Zapyškio. Iš šios santuokos susilaukė trijų dukrų. 
Duktė Pranė ištekėjo už Reifo, Marija (1904-1927) 
mirė džiova ir palaidota Lekėčių bažnyčios 
šventoriuje. Trečioji dukra Česlova tapo Mickiene. 

Kada mirė Andrius Sutkus ir kur palaidotas 
- nežinoma. 


A.Sutkus su žmona 


Tirmėnų kaimo apylinkės 


Vincas KUDIRKA 


Mokytojas ir tautosakininkas Vincas Kudirka gimė 1856 metais Stugučių kaime, Griškabūdžio 
(vėliau Barzdų) valsčiuje, stambaus ūkininko šeimoje. 1877 m. baigė Veiverių mokytojų seminariją. 
Buvo muzikalus, grojo smuiku, fortepijonu, o orkestre - klarnetu. Mokytojavo Vygriuose, 
Leipalingyje, Slavikuose ir Gudeliuose. Slaptai mokė savo mokinius lietuvių kalbos, rinko tautosaką 
ir ją siuntinėjo savo bičiuliui, Petrapilio universiteto privatdocentui Eduardui Volteriui. E.Volteris 
mokytojo Vinco Kudirkos surinktą tautosaką perduodavo Rusijos geografų draugijai, kurios 
archyvuose ji iki mūsų dienų išsaugota. Ši draugija mokytoją Vincą Kudirką už vertingą medžiagą 
premijavo, bet premijos mokytojas nesulaukė, nes ji buvo įteikta jo pusbroliui dr. Vincui Kudirkai, 
kuris tuomet jau daug kam buvo gerai žinomas. 

Mirė mokytojas Vincas Kudirka 1893 metais, tesulaukęs 37-erių. Palaidotas Gudelių kapinėse. 


Švč.Mergelės Marijos Škaplierinės bažnyčia Gudeliuose V.Kudirkos kapas Gudeliuose (Marijampolės r.) 


Petras MATIJOŠAITIS 


Ūkininkas Petras Matijošaitis gimė 1857 metais Urbantų kaime, Sintautų valsčiuje. Savo 
gimtosiose apylinkėse organizuodavo mitingus prieš carą ir už šią veiklą 1906 m. buvo suimtas. 
Kalintas Kalvarijos kalėjime. Nepriklausomybės metais buvo Kuodžių kaimo seniūnu. 

Mirė Petras Matijošaitis 1940 m. vasario 9 d. Kuodžiuose. Palaidotas Sintautų kapinėse. 


P.Matijošaitis P.Matijošaičio kapas Sintautų kapinėse 


Kun. Antanas STANIULIS 


Prelatas Antanas Staniulis gimė 1857 m. sausio 25 d. Barzduose. Marijampolėje baigęs 
keturias gimnazijos klases, 1876 m. įstojo į Seinų kunigų seminariją. Kunigu įšventintas 1881 m. 
vasario 20 d. Aštuonerius metus vikaravo Sokoluose, Kobyline ir Plonkoje. Negavęs iš rusų 
valdžios leidimo stoti į Petrapilio dvasinę akademiją, 1889 m. išvyko į Romą, kur 1892 m. jam 
buvo suteiktas teologijos daktaro laipsnis. 

Sugrįžęs iš studijų, kun. A.Staniulis vikaro pareigas ėjo Suvalkų Kalvarijoje, o 1894 m. 
vyskupo Antano Baranausko buvo pakviestas į Seinų kunigų seminariją profesoriauti. Iš kitų to 
meto Seinų kunigų seminarijos profesorių išsiskyrė Vakarų kultūros dvasia ir buvo vienas 
labiausiai susipratusių lietuvių. Su klierikais lietuviais kalbėjo lietuviškai ir stengėsi kiek galima 
daugiau savo tautiečių paraginti studijuoti Vakarų universitetuose. 

Kun. A.Staniulis buvo knygos ir mokslo žmogus. 1902 m. pakeltas kanauninku ir paskirtas 
Pajevonio parapijos klebonu, kur nuo 1904 m. ir apsigyveno. Karo metu pasitraukė į Rusiją. 
Grįžęs į Lietuvą, klebonavo Prienuose, vėliau persikėlė į Kaimelio parapiją. Vyskupo A.Karoso 
laikais buvo Seinų katedros prelatas, arkidiakonas, dekanas, kurijos viceoficiolas, prosinodinis 
teisėjas. Apie 1925 metus prel. A.Staniulis persikėlė į Kretingą, dėstė pranciškonų seminarijoj. 

Prel. Antanas Staniulis mirė 1927 m. rugpjūčio 5 d. Jokūbave, palaidotas Kretingos kapinėse. 


Viešpaties Apreiškimo Švč. Mergelei Marijai bažnyčia 
Kun. A.Staniulio kapas Kretingos kapinėse Kretingoje 

Kun. Juozas MARMA 


Kunigas Juozas Marma gimė 1857 m. rugsėjo 7 d. Mergbūdžio kaime, Griškabūdžio parapijoje. 
Iš Mergbūdžio kaimo buvo kilę šeši kunigai, ir visi Marmos. Trys Marmos kunigai buvo vieno 
brolio vaikai, o kiti trys - kito. Apie juos kun. Feliksas Bartkus savo atsiminimuose rašė; “Trys 
vyresniojo brolio sūnūs buvo kunigavę Seinų vyskupijoje ir turėję aukštas vietas. Tuoju metu 
visi jau buvo išmirę. Iš trijų jaunesniojo brolio sūnų tik vienas buvo Seinų vyskupijoje ir klebonavo 
Griškabūdyje. Kiti du buvo Varšuvos vyskupijoje". Apie šiuos du paskutiniuosius užsimena savo 
atsiminimuose kun. Antanas Petrauskas, kalbėdamas apie Varšuvos domininkonų bažnyčią: 


“Domininkonų bažnyčiai, kurios rektoriais buvo mūsų garbingieji tautiečiai prelatai Marmos, 
kurie savo tėvynės neužmiršdavo". 


Kristaus Atsimainymo bažnyčia Griškabūdyje 


1 mažai Marmų antkapinio paminklo Griškabūdžio kapinėse fragmentas 
= maž 1 

Jonas MOCKAITIS 


Ūkininkas Jonas Mockaitis gimė 1857 metais. 
Jis galėjo būti žymaus Zanavykų knygnešio Antano 
Mockaičio jaunesnysis brolis arba pusbrolis. Jonas 
Mockaitis buvo stambus, apsišvietęs ūkininkas. Turėjo 
70 ha žemės. Į šį ūki, buvusią Jankyne (nuo Jankaus 
kilęs ir Jankų miestelio pavadinimas), Jonas Mockaitis 
atėjo į žentus (jis buvo gimęs kažkur kitur). Su pirmąja 
žmona susilaukė dviejų sūnų - Antano ir Juozo, kurie 
dar jaunystėje išvyko į Ameriką ir iš ten nebegrįžo. 
Dukros Marytė ir Onutė pasiliko Lietuvoje. Su antrąja 
žmona Rozalija taip pat susilaukė dviejų sūnų. Vin- 
cas liko gyventi Lietuvoje, o Feliksas išvyko į JAV. 
Dukra Adelė pasiliko savo tėvų žemėje Lietuvoje. 
Spaudos draudimo metais Jonas Mockaitis rėmė 
knygnešius, jo namuose niekada netrūko lietuviškos 
spaudos. 

Mirė Jonas Mockaitis 1936 m. lapkričio 13 d. 
Palaidotas Višakio Rūdos kapinėse. 


J.Mockaičio kapas Višakio Rūdoje (Marijampolės r.) 


O štai ir jis - Jankaus žentas Jonas Mockaitis iš Jankų 


Kun. Vincas BLAŽEVIČIUS-BLAŽYS 


Prelatas Vincas Blaževičius-Blažys gimė 1857 metais Šėtijų kaime, Lekėčių valsčiuje. Baigęs 
Seinų kunigų seminariją, ketverius metus dirbo Pajevonyje vikaru. Iš čia išvyko į Romą studijuoti 
teisę. Įsigijęs teisės daktaro laipsnį, grižo į vyskupiją ir buvo paskirtas Naumiesčio parapijos 
vikaru. Netrukus šias pareigas eiti perkeltas į Seinų katedrą, o po metų paskirtas ir Kunigų 
seminarijos profesoriumi. Tai buvo pirmasis Seinų kunigų seminarijos profesorius, mokslus baigęs 
užsienyje. Klierikams lotynų kalba dėstė filosofiją. Dėstė aiškiai, nuosekliai, sistemingai ir 
suprantamai. Jo dėstymo stilius vertė ir kitus profesorius pasitempti. Seminarijoje propagavo 
prancūzų kalbą. Kažkiek laiko buvo net šios kalbos fakultatyvas, kuriam vadovavo kun. 
V.Blaževičius. Dar jaunas būdamas V.Blaževičius buvo pakeltas Seinų vyskupijos kanauninku. 
Kiek vėliau šešerius metus dirbo Petrapilio katalikų kolegijoje, o grįžęs į Seinus vėl profesoriavo 
Kunigų seminarijoje ir buvo Lomžos klebonu. Prie vyskupo Antano Baranausko prelatas Vincas 
Blaževičius buvo jo dešinioji ranka. 1907 m. prel. Vincas Blaževičius-Blažys paskirtas Seinų 
kunigų seminarijos rektoriumi, bet visos jo vakarietiškos idėjos tuomet jau buvo beblėstančios. 
Nors save laikė lietuviu, bet į lietuvius klierikus patriotus žiūrėjo su užuojauta. 

Pirmojo pasaulinio karo metais prel. V.Blaževičius pasitraukė į Rusiją, o karui pasibaigus 
vėl grįžo į Seinus. Vokiečiai, kurie palaikė lietuvius, sulenkėjusio prel. V.Blaževičiaus nepriėmė ir 
jis išvyko į Lenkiją. 

Mirė prel. Vincas Blaževičius-Blažys 1929 metais Lenkijoje. 


Seinų kunigų seminarija 

Pranas PUČILIAUSKAS 


Knygnešys Pranas Pučiliauskas gimė 1857 metų birželyje Aleksandravo kaime, Kaimelio 
parapijoje. Kokius mokslus buvo baigęs nežinome, bet buvo išprusęs, mokėjo skaityti ir rašyti 
lenkiškai, rusiškai ir lietuviškai. Jaunystėje dar mokėsi batsiuvystės, bet šis darbas jam nepatiko 
ir todėl nuo jaunų dienų tapo Slavikų klebono Pranciškaus Andriukaičio (Andrzejewskio) vežėju. 
O nuo 1883 m. jau ir knygų gabenimu iš Tilžės užsiiminėjo. 1885 m. mirus kun. Pr.Andriukaičiui, 
naujasis Slavikų klebonas kun. Andrius Dobilaitis Praną Pučiliauską pakvietė zakristijonauti. 

Knygnešys Pr.Pučiliauskas buvo bebaimis, tiesus, bet kartu ir apsukrus žmogus. Šių savybių 
lydimas jis ir su draudžiamomis lietuviškomis knygomis niekados neįkliūdavo. Tarnaudamas 
zakristijonu, vedė Butviliškių kaimo merginą Pranę Totorvičiuke, kurią vėliau taip pat įtraukė į 
knygnešystę. Knygnešys Pr.Pučiliauskas tamprius ryšius palaikė su Sudargo parapijos klebonu 
kun. Martynu Sederevičiumi. 

1896 m. Pr. Pučiliauskas paliko zakristijono tarnybą ir čia pat Slavikuose pradėjo ūkininkauti. 
Į savo vietą įtaisė knygnešį Jurgi Sutkaitį-Skėrį, kuris, būdamas menkesnis diplomatas, net tris 
kartus pakliuvo žandarams į nagus, o ir Suvalkų kalėjime sėdėjo, ir Sibiro tremtis grėsė. Ir tik 
Pr.Pučiliausko patartas pasitraukė į Mažąją Lietuvą, tokiu būdu išvengęs katorgos. 

Mirė Pranas Pučiliauskas 1909 m. kovo 14 d. Palaidotas Slavikų kapinėse. 


Stogastulpis parapijos knygnešiams Slavikų bažnyčios 
šventoriuje P.Pučiliausko kapas Slavikų kapinėse 

Izidorius ADOMAITIS 


Tautodailininkas Izidorius Adomaitis gimė apie 
1857-uosius metus ir galėjo būti J. Adomaičio-Šerno 
artimas giminaitis. Nuolatinės gyvenamosios vietos 
neturėjo. Vertėsi drožyba. Droždavo šventųjų figūrėles, 
bažnytinius reikmenis, tapė paveikslus. Dirbo Šakiuose, 
vėliau Pavasijų kaime, bet pagrindinę savo gyvenimo 
dalį praleido keliaudamas su įrankių krepšiu. Be 
religinio turinio skulptūrėlių, gamino dekoratyvines 
dėžutes, rėmelius, lazdas ir kitus smulkius dirbinius. 

Mirė Izidorius Adomaitis 1957-aisiais, sulaukęs 
100 metų, Jurbūdžių kaime, Būblelių apylinkėje. 


Pelenių koplyčios kryžiai - Zanavykų kalvystės pasididžiavimas 


Kaimo koplyčia Peleniuose 


Kun. Kazimieras PRAPUOLENIS 


Kanauninkas Kazimieras Prapuolenis gimė 1858 m. kovo 1 d. Lauckaimyje, Naumiesčio 
valsčiuje. 1870-1876 m. mokėsi Marijampolės gimnazijoje, 1876-1877 m. - Varšuvos kunigų 
seminarijoje. Dėl patirto lenkiško šovinizmo iš seminarijos išstojo ir mokytojavo prie Varšuvos. 
1879 m. įstojo į Petrapilio kunigų seminariją, o 188l-aisiais - į Petrapilio dvasinę akademiją, kurią 
baigė 1885 m. teologijos kandidato laipsniu. 1889-1904 m. buvo metropolinės kurijos Petrapilyje 
sekretoriumi. Kun. K.Prapuolenio pastangomis Petrapilio katalikų katedroje buvo leista lietuviškai 
sakyti pamokslus ir giedoti. Kun. K.Prapuolenio veikla sostinėje ir geri diplomatiški santykiai su 
rusais nepatiko lenkams, ir jis buvo atleistas iš kurijos sekretoriaus pareigų. 1904 m. kun. 
K.Prapuolenis persikėlė į Seinus ir čia, kartu su kun. J.Laukaičiu, J.Narijausku ir kitais, įkūrė 
leidinius “Šaltinis" ir “Vadovas". Kun. K.Prapuolenio publikacijos buvo nukreiptos prieš lenkinimo 
politiką. 1913 m. išleido knygą “Polskie Apostolstwo w Litwie“, kuri vėliau buvo išleista antrą 
kartą ir išversta į prancūzų ir lietuvių kalbas. Trečioji knygos “Lenkų apaštalavimas Lietuvoje" 
laida pasirodė 1987 m. Čikagoje. 

1912 m. kun. K.Prapuolenis išvyko į Romą, kur buvo šv. Stanislovo bažnyčios rektorius. 
1921 m. sugrįžo į Lietuvą. Už nuopelnus tautai apdovanotas Gedimino ir Vytauto ordinais. 
Lauckaimio pradinė mokykla pavadinta kanauninko Kazimiero Prapuolenio vardu. 

Mirė kan. Kazimieras Prapuolenis 1933 m. balandžio 7 d. Palangoje. Palaidotas Palangos 
bažnyčios šventoriuje. 


Kan. K.Prapuolenis Kan. K.Prapuolenio kapas Palangos bažnyčios šventoriuje 

Švč. Mergelės Marijos Ėmimo į dangų bažnyčia Palangoje 

Švėkšna (Šilutės r.) 

Juozapas RUGYS 


J.Rugys 


Gydytojas Juozapas Rugys gimė 1858 m. gegužės 23 d. Rūgių kaime, Sintautų valsčiuje. 
Kartu su Vincu Kudirka mokėsi Marijampolės gimnazijoje. Medicinos mokslus studijavo Maskvos 
universitete. 1885 m. gaves gydytojo diplomą, jau kitais metais apsigyveno Švėkšnoje, daugiau 
kaip 30 metų gydė ir švietė šio krašto žmones. Spaudos draudimo metais organizavo knygnešius 
lietuviškų knygų gabenimui per sieną ir jų platinimui Lietuvoje. Palaikė ryšius su spaustuvininku 
iš Bitėnų Martynu Jankumi, aktyviai reiškėsi tarp varpininkų. Įvairiais slapyvardžiais rašė ne tik 
į "Varpą", bet ir į "Ūkininką", “Lietuvių laikraštį", “Vilniaus žinias". 1894 metais dalyvavo varpininkų 
suvažiavime Mintaujoje, iš kurio grįžęs dar aktyviau ragino jaunimą siekti mokslo, globojo 
studentus, padėjo išvykti į užsienį persekiojamiesiems, tarp jų ir būsimajam Lietuvos 
Nepriklausomybės Akto signatarui dr. Jurgiui Šauliui. 

Švėkšnoje organizavo ūkininkų ratelius, skleidė skirstymosi į viensėdžius idėją, 1910 m., 
kartu su kitais, įsteigė vartotojų kooperatyvą, o 1911 m. - bendrovę "Artojas", kurios tikslas buvo 
supirkinėti nusigyvenusių dvarininkų dvarus, skirstyti juos į sklypus ir pardavinėti lietuviams 
valstiečiams. 

1915-1918 metais gyveno Mogiliove. Dirbdamas karo ligoninėje, įsteigė lietuviams pabėgėliams 
ambulatoriją. JRugys buvo pagarsėjęs gydytojas, vertintas ne tik Žemaitijoje, bet ir Karaliaučiuje. 
Grįžęs į Lietuvą, kartu su klebonu J.Macijausku, rūpinosi progimnazijos steigimu Švėkšnoje. 

Mirė Juozapas Rugys 1919 m. rugsėjo 16 d. Palaidotas Švėkšnos kapinėse. 


J.Rugio kapas Švėkšnos (Šilutės r.) kapinėse 

Juozas SNIEČKUS 


Ūkininkas Juozas Sniečkus gimė 1858 m. gegužės 26 d. Pūstelninkų kaime, Būblelių valsčiuje. 
Vedė Marijoną Stankūnaitę iš Lauckaimio. Kiek vėliau pirko 80 ha ūkį Būblelių kaime ir čia 
ūkininkavo. Jaunystėje Juozas Sniečkus tarnavo rusų kariuomenėje, kur susipažino su raštininko 
darbu. Grįžęs į namus, kurį laiką raštininkavo, vėliau buvo išrinktas Lesnistvos gminos vaitu. Jis 
nepasidavė raštininkų įpročiui ir iš žmonių jokių kyšių neėmė. Vaitu J.Sniečkus išbuvo daugiau 
kaip 30 metų. Marijona ir Juozas Sniečkai išaugino septynis vaikus. Tėvai jauniausiąjį sūnų 
Antaną tikėjosi matyti prie altoriaus, bet šis tapo aklu bolševikų įrankiu ir 1941 m. net artimus 
savo giminaičius trėmė į Sibirą. 

Mirė Juozas Sniečkus 1914 m. spalio 14 d. Palaidotas Sintautų kapinėse. 


J.Sniečkus 


J.Sniečkaus antkapinio paminklo Sintautų kapinėse fragmentas 


Jonas STALIORAITIS 


Mokytojas Jonas Stalioraitis gimė 1858 m. birželio 23 d. (antkapiniame paminkle gimimo 
metai 1859) Zygmantų kaime, Griškabūdžio valsčiuje. Baigęs Griškabūdžio pradžios mokyklą, 
įstojo į Marijampolės gimnaziją, kurioje mokėsi kartu su Vincu Kudirka. 1872 m. gimnazijos 
mokinių skaičių trečioje klasėje sumažinus iki 40, iš gimnazijos teko pasitraukti. Kun. J-Marmos 
patartas, išvyko į Varšuvą ir baigė keturias klases. 1974 m. įstojo į Seinų kunigų seminariją. Kurį 
laiką ten mokėsi su V.Kudirka. 1878 m. J.Stalioraitis iš kunigų seminarijos išstojo. Gavęs mokytojo 
vietą Augustavo gubernijoje, pradėjo mokytojauti, o 1880 m. Veiverių mokytojų seminarijoje 
išlaikė egzaminus mokytojo vardui gauti. Mokytojavo Vižainyje, Vištytyje, Šiaudinėje, Slavikuose. 

1910 m. J.Stalioraitis iš Slavikų persikėlė į Naumiestį, o po poros metų Kubilėlių kaime 
įsigijo 9 ha žemės ūkelį ir pradėjo ūkininkauti. Kiekvieną dieną pėsčiomis vaikščiodavo į mokyklą. 
Pirmojo pasaulinio karo metu pasitraukė į Rusiją. Tambovo gubernijoje įkūrė lietuvišką mokyklą 
tremtinių vaikams. 

Po karo grįžes į Lietuvą, mokytojas J.Stalioraitis savo ūkelyje rado tik šulinio rentinį - 
viskas buvo sunaikinta. Vėl pradėjo dirbti mokykloje. 1928 m. atšventęs mokytojo darbo 50- 
metį ir gaves Gedimino IV laipsnio ordiną, mokytojas Jonas Stalioraitis išėjo į pensiją ir darbavosi 
savo pavyzdingai tvarkomame ūkelyje. 

Mirė Jonas Stalioraitis 1934 m. kovo mėnesį. Palaidotas Kudirkos Naumiesčio kapinėse. 


J.Stalioraitis J.Stalioraičio kapas Kudirkos Naumiesčio kapinėse 


Antanas ŠVEDAS 


Knygnešys, vargonininkas Antanas Švedas gimė 
1858 m. lapkričio 1 d. Bliuviškių kaime, Griškabūdžio 
valsčiuje, neturtingoje šeimoje. Griškabūdyje baiges 
pradinę mokyklą, mokėsi vargonuoti, o nuo 16 metų 
jis tapo Višakio Rūdos parapijos vargonininku. Iš 
Nemirų kaimo ūkininko Jono Kudirkos gavęs pundą 
lietuviškų knygų, pradėjo jas platinti. Tokiam darbui 
sąlygos buvo gan palankios, nes policijos Višakio 
Rūdoje nebuvo, o ryšiai su bažnytinio choro choristais 
buvo geri. 

1879 metais Antanas Švedas vargonininkauti 
persikėlė į Griškabūdį. Su knygų platinimu čia jau 
buvo žymiai kebliau, bet nenuoramai vargonininkui 
norėjosi dirbti ir švietėjišką darbą. Iš Varšuvos gavęs 
keletą lenkiškų laikraščių, juos versdavo į lietuvių 
kalbą. Pasiklausyti tų vargonininko “lekcijų" 
sekmadieniais susirinkdavo daug žmonių. Iš 
J.Jablonskio gavęs pirmuosius "Aušros" numerius ir 
juos įsukęs į lenkiškus laikraščius, taip pat skaitydavo. 

Mirė Antanas Švedas 1930 metais Griškabūdyje. 


A. Švedas 


Lekėčių kaimo pakraštys 


Kun. Pranas DUOBA 


Kunigas Pranas Duoba gimė 1858 m. lapkričio 21 d. Santakų kaime, Sintautų valsčiuje. 
Kunigu įšventintas 1882 vasario 23 d. Klebonaudamas Ilguvoje, kviesdavosi gražios gamtos 
prieglobstyje paviešėti Turkestano misionierių Justiną B. Pranaitį, Bartninkų kleboną Praną 
Vaiciekauską ir kitus šviesuolius. Per Prano Vaičaičio laidotuves kun. P.Duoba kalbėjo, jog 
džiova būtų pasitraukusi, jeigu poetą būtų atvežę pas jį į Ilguvą. Klebonavo ir Šakiuose. 1906 m. 
buvo pradėjęs rūpintis nauja Šakių bažnyčia, bet jos nepastatė. Vėliau buvo Slavikų klebonu. 

Mirė kun. Pranas Duoba 1931 m. rugsėjo 20 d. Palaidotas Slavikų kapinėse. 


Kun. P.Duoba Kun. P. Duobos kapas Slavikų kapinėse 


Kun. Jonas BALTRUŠAITIS 


Kunigas Jonas Baltrušaitis gimė 1858 m. gruodžio 26 d. 1910 m. įsteigus Pažėrų parapiją, 
pirmuoju klebonu paskirtas kun. Jonas Baltrušaitis. Dvigubai padidino bažnyčią, pristatė zakristiją. 
Mirė kun. Jonas Baltrušaitis 1920 m. balandžio 21 d. Palaidotas Pažėruose (Kauno r). 


Švč. Jėzaus Širdies bažnyčia Pažėruose Kun. J.Baltrušaičio kapas Pažėrų kapinėse 


Petras DUMČIUS 


Mokytojas Petras Dumčius gimė 1858 m. gruodžio 27 d. 1879 m. baigęs Veiverių mokytojų 
seminariją, pradėjo mokytojauti Šakiuose. Vėliau dirbo pietinėje Sūduvos dalyje, o po penkerių 
metų vėl grįžo į Zanavykų panemunes ir dirbo Pamiontkos (dabar Padainių) pradžios mokykloje. 
1896 m. mokytojo P.Dumčiaus rūpesčiu mokykla buvo perkelta į jo ūkį, esantį Eiciūnų kaime. 
Vadinamoji “"Dumčiaus akademija" veikė net iki 1965 metų. Prieš Pirmąjį pasaulinį karą mokytojas 
P.Dumčius buvo paskirtas į Šakius. Karo metais pasitraukė į Rusijos gilumą ir dirbo laikinai 
įkurtoje lietuvių pabėgėlių mokykloje. Grižęs į Lietuvą, vėl mokytojavo Eiciūnų, Leoniškių ir 
Rapoliškių mokyklose. 1927 m. mokytojas P.Dumčius išėjo į pensiją. 

Mokytojo Petro Dumčiaus ir jo žmonos Elenos (1866-1934) šeimoje buvo šeši vaikai. 
Vyriausiasis sūnus Steponas (1890-1969) buvo karininkas, Lietuvos kariuomenės savanoris, 
sovietiniais metais rusai jo žmoną ištrėmė į Sibirą. Sūnus Vaclovas (1891-1970) tapo valdininku. 
Sūnus Liucijonas (1893-1975) paveldėjo tėvų ūkį Eiciūnuose. Jo šeimą 1948 metais okupantai 
ištrėmė į Sibirą. Sūnus Mykolas mirė jaunas, o dukra Milda - dar kūdikystėje. Jauniausiasis sūnus 
Stasys (1906-1942) buvo Lietuvos ugniagesybos organizatorius, švietėjas, Kauno savivaldybės 
brandmajoras, sovietų suimtas ir 1942 m. badu numarintas konclageryje. 

Mokytojas Petras Dumčius mirė 1933 m. birželio 14 d. Palaidotas Paežerėlių kapinėse. 


P.Dumčius P.Dumčiaus kapas Paežerėlių kapinėse 


Vincas KUDIRKA 


Daktaras Vincas Kudirka - vienas žymiausių lietuvių nacionalinio išsivadavimo judėjimo 
vadovų, rašytojas, publicistas, kritikas ir vertėjas - gimė 1858 m. gruodžio 31 d. Paežeriuose, 
Vilkaviškio rajone. 1871 m. baigęs pradžios mokyklą, įstojo į Marijampolės gimnaziją. Baigęs 
šešias klases, V.Kudirka, tėvui pageidaujant, įstojo į Seinų kunigų seminariją. Po dvejų metų iš 
jos buvo pašalintas dėl pašaukimo stokos. 1881 m. sidabro medaliu baigęs Marijampolės gimnaziją, 
išvyko į Varšuvą ir pradėjo studijuoti Istorijos filologijos fakultete, bet po metų perėjo į Medicinos 
fakultetą. Vasaros atostogas stengdavosi praleisti pas savo motinos dėdę kun. J.Kolytą Zapyškyje. 
1883 m. pasirodžiusi "Aušra" jaunuolio gyvenimą pasuko visiškai kita linkme. V.Kudirka tapo 
karštu lietuviu ir didžiausiu kovotoju už lietuvybę. 1889 m. baigė medicinos mokslus. V.Kudirka 
aktyviai rėmė studento Jono Gaidamavičiaus (1860-1911) sumanymą kurti lietuvių studentų 
draugiją "Lietuva" ir leisti laikraštį vėliau pavadintą “Varpu", kuris tautinio atgimimo metais 
suvaidino lemtingiausią vaidmenį. V.Kudirka yra Lietuvos himno autorius. 

1909 metais Tėvynės mylėtojų draugystė Amerikoje išleido ir Tilžėje išspausdino šešis dr. 
V.Kudirkos raštų tomus. 1989-1990 metais “Vaga" išleido V.Kudirkos “Raštų" dvitomį. 1998- 
aisiais 'Ramonos" leidykloje (Marijampolė) išleista studijų ir atsiminimų knyga “Mūsų Kudirka". 
Apie V.Kudirką išspausdintos J.Būtėno (1937) ir A.Merkelio (1989) monografinės apybraižos. 

Vincas Kudirka mirė 1899 m. lapkričio 16 d. Naumiestyje (nuo 1934 m. Kudirkos Naumiestis). 
Palaidotas Meištų kalnelyje. 


Dr.V. Kudirkos kapas Kudirkos Naumiesčio kapinėse Dr.V.Kudirka (vitražas) 


Paminklo dr. Vincui Kudirkai (skulptorius V.Grybas) Kudirkos Naumiestyje fragmentas 

Kun. Jonas GIEDRAITIS 


Kanauninkas Jonas Giedraitis gimė 1859 m. liepos 5 d. Degučių kaime, Šakių parapijoje. 
Mokėsi Marijampolės gimnazijoje ir Seinų kunigų seminarijoje. 1881 metais pasiųstas studijuoti 
į Petrapilio dvasinę akademiją. Kunigu įšventintas 1884 m. Įgijęs teologijos kandidato laipsnį, 
grįžo į vyskupiją. Nepilnus metus išbuvęs vikaru Seinų katedroje, buvo paskirtas konsistorijos 
sekretoriumi ir vyskupo P.P. Vieržbovskio kapelionu. 

1893 m. vyskupas P.P. Vieržbovskis kun. Joną Giedraitį, neturintį jokio bažnytinio titulo ir 
palyginti dar jauną, paskyrė Seinų kunigų seminarijos rektoriumi. Daugelis garbingų kanauninkų 
nustebo, bet kun. J.Giedraitis vyskupo nenuvylė ir šias pareigas ėjo 14 metų. Tuo pačiu metu 
buvo dar ir Rudaminos parapijos klebonu. 1899 m. kun. JGiedraitis vyskupo Antano Baranausko 
pakeltas į kapitulos narius. Pradžioje buvo garbės kanauninku, o nuo 1903 m. - tikruoju kanauninku 
ir gavo visą atlyginimą. 

Kan. Jonas Giedraitis, eidamas Seinų kunigų seminarijos rektoriaus pareigas, seminarijoje 
įvedė griežtą tvarką, kuri laidavo tiesių, drąsių ir energingų kunigų vėlesnę veiklą. 1907 m. kan. 
J.Giedraitis seminarijos rektoriaus pareigų atsisakė ir perdavė jas savo kraštiečiui zanavykui 
kun. Vincentui Blaževičiui-Blažiui. 


Pasitraukęs iš seminarijos, apsigyveno savo parapijoje Rudaminoje, kur 1910 m. vasario 
20 d. ir mirė. 


Kan.J.Giedraitis Kan. J.Giedraičio kapas Rudaminoje (Lazdijų r.) 


Juozas ANGRABAITIS 


Bibliografas, spaudos darbuotojas bei knygnešys Juozas Angrabaitis (Zanavikutis) gimė 
1859 m. sausio 26 d. Pervazninkų kaime, Kidulių valsčiuje. Iki 16 metų piemenavo. Vėliau, kun. 
Martyno Sederevičiaus globojamas, išmoko knygrišio amato ir 1876 m. Sudarge turėjo savo 
knygų įrišimo dirbtuvėlę. Nuo 1877 m. knygnešys J.Angrabaitis intensyviai platino draudžiamą 
spaudą, artimai bendradarbiavo su Tilžės spaustuvininkais ir lietuviškų knygų leidėjais. 1884- 
1889 m. privačiai mokėsi Kaune. 1889 m. pradėjo dirbti O.Mauderodės spaustuvėje korektoriumi 
ir rūpinosi lietuviškų knygų leidimu. 1890-1895 metais - laikraščio “Žemaičių ir Lietuvos apžvalga" 
faktinis redaktorius ir daugelio publikacijų autorius. 18397 metais Tilžėje A. Jono Zanavikučio 
slapyvardžiu išleido lietuvių spaudos ir kultūros istorijai itin reikšmingą bibliografinę rodyklę 
“Suskaita arba statistika visų lietuviškų knygų, atspaustų Prūsuose nuo 1864 metų iki pabaigai 
1896 metų". 1895 metais dėl vokiečių policijos persekiojimo persikėlė į Krokuvą. 

Mirė Juozas Angrabaitis 1935 m. rugpjūčio 2 d. Krokuvoje (Lenkija). 


Jono Zanavikučio “Statistikos" viršelio faksimilė J.Angrabaitis-Jonas Zanavikutis 


SUSKAITA 


ARBA 

LIETUVISZKŲ KNYGŲ 
ATSAUSTŲ PRUSUSE 
NU 1864 METŲ IKI PABAIGAI 1896 METŲ. 

SURASZĖ 
A. Jonas Zanavikutis. 

TILZEJE. 
Kasztu autoriaus, — Spaustuvėje Otto v. Mauderodės, 


1597, 

Juozas ADOMAITIS-ŠERNAS 


Publicistas ir švietėjas Juozas Adomaitis gimė 1859 
m. rugpjūčio 7 d. Šmuiliškėje, Lukšių parapijoje. Pradinę 
mokyklą baigė Lukšiuose, o šešias gimnazijos klases - 
Marijampolės gimnazijoje. Mirus tėvui, ūkininkavo. Vėliau, 
pavedęs ūkį pusbroliui, išvyko į Varšuvą valdininkauti. 
Ten gyvendamas bendradarbiavo “Aušroje", “Lietuviš- 
kajame balse“, “Unijoj" ir Petrapilio lenkiškajame “Kraju- 
je“. Varšuvoje įkūrus lietuvių studentų draugiją "Lietuva" 
ir 18859 m. įsteigus "Varpą", nuo pirmųjų dienų tapo jo 
faktiškuoju redaktoriumi. 1890 metais išvyko į Ragainę 
tvarkyti šio laikraščio reikalų. 1892 m. J.Adomaitis išvyko 
gyventi į Bremeną ir dirbo emigracijos biure. 18395 m. 
išvyko į Čikagą, kur redagavo laikraštį “Lietuva". Po 
savo straipsniais dažniausiai pasirašinėdavo Šerno 
slapyvardžiu. Gyvendamas Amerikoje, J.Adomaitis- 
Šernas dalyvavo lietuvių visuomeniniame gyvenime. 

Mirė Juozas Adomaitis-Šernas 1922 m. rugpjūčio 
5 d. Čikagoje (JAV). 


J.Adomaitis-Šernas 


Pirmasis Amerikos lietuvių žurnalistų suvažiavimas Brukline 1910 
m. Pirmoje eilėje antrasis iš kairės J.Adomaitis-Sernas 


Kun. Juozas DAILIDĖ 


Kunigas Juozas Dailidė gimė 1859 m. spalio 
10 d. Barandų kaime, Sintautų valsčiuje. Kunigu 
įšventintas 1883 m. ir paskirtas vikaru į Liudvinavą, 
1889-aisiais - į Sintautus, 1890 m. - į Punską, 1894 
m. - į Slavikus, o nuo 1899 metų tapo Sudargo 
klebonu. 

Nors kun. Martynas Sederevičius klebonauda- 
mas Sudarge tautai ir atliko didžiulių darbų, bet 
parapijos reikalus gerokai apleido. Dešimtmečius 
neprižiūrima bažnyčia ir parapijos pastatai pradėjo 
griūti. Pradėjes klebonauti Sudarge, kun. J.Dailidė 
rūpinosi ne tik žmonių švietimu, bet ir parapijos 
pastatų remontu. 1907 m. įkūrė “Žiburio" draugijos 
skyrių, su vargonininku Juozu Valevičiumi įsteigė 
biblioteką-skaityklą, kurioje 1910 m. jau buvo 270 
knygų. 1909 m. baigė atstatyti griūvančią bažnyčią, 
sutvarkė parapijos trobesius. Bendradarbiavo 
katalikiškuose laikraščiuose. Sirądamas džiova ir 
jausdamas, kad nepasveiks, 1909 m. liepos mėnesį 
atsisakė klebono pareigų. 

Mirė kun. Juozas Dailidė 1909 m. rugsėjo 12 
d. Palaidotas Sudargo kapinėse. 


Kun. J.Dailidės kapas Sudargo kapinėse 


Sudargas 


Antanas RUDAITIS 


Knygnešys ir daraktorius Antanas Rudaitis (Balionas) gimė apie 1859 metus. Gyveno 
Naumiestyje. Buvo padienis darbininkas. 1895 m. gruodžio mėnesį Virbalio brigados pasienio 
sargybiniai jį sulaikė iš Prūsų gabenant lietuviškas knygas. 1896 m. kovo 2 d. šie sargybiniai 
kratė jo butą ir rado “Lietuviškas dainas". J.Rudaitis pabėgo į užsienį ir buvo suimtas tik 1896 m. 
rugsėjo mėnesį. 1897 m. vasario 12 d. caro paliepimu nubaustas vieneriems metams kalėjimo ir 
trejiems metams ištrėmimo už sostinių bei jų gubernijų, Pavyslio ir Vakarų kraštų. Kalėjo Kalvarijoje, 
Peterburge. Nuo 1898 m. kovo mėnesio, kaip tremtinys, gyveno Rygoje. 1898 m. rugpjūčio 24- 
25-osios naktį policininkas arbatinėje iš jo atėmė 1898 m. kalendorių. 1899 m. balandžio 21 d. 
caro paliepimu papildomai buvo nubaustas vienam mėnesiui kalėjimo. Atlikęs bausmę, gyveno 
tremtyje, iš kurios savavališkai išvyko. 1900 m. sausio 3 d. stražninkai Antaną Rudaitį užtiko 
J.Stikliaus namuose Liepalotų kaime, iš lietuviško elementoriaus mokantį penkis vaikus. Už tai 
tremtis buvo pratęsta pusketvirto mėnesio. 


Zanavykų pradžia - prie Skirpstaujos 


Juozas KASPERAVIČIUS 


Mokytojas Juozas Kasperavičius gimė 1860 m. kovo 12 d. (antkapiniame paminkle - 1861) 
Pakorbūdžių kaime, Sintautų valsčiuje. Pradinį mokslą įgijo tėvo Jokūbo Kasperavičiaus įkurtoje 
slaptojoje mokykloje. 1880 m. baiges Veiverių mokytojų seminariją, pradėjo mokytojauti. Tautiškai 
susipratusį mokytoją rusų valdžia kilnojo iš vienos vietos į kitą. J.Kasperavičius dirbo Igliaukoje, 
Bardauskuose, Verciokuose, Kybeikių evangelikų liuteronų mokykloje, Gelgaudiškyje, Naumiestyje. 

1905 metais už Vilniaus Didžiojo seimo nutarimų platinimą ir revoliucinę veiklą 
J.Kasperavičius iš mokytojo pareigų buvo atleistas. Tik 1907 m. paskirtas Kolukų (Lomžos gub.) 
pradžios mokyklos mokytoju, o 1908 m. buvo perkeltas į Kauno mokslo apygardą ir dirbo 
Pagirių bei Švėkšnos dviklasėse mokyklose. Prieš pat Pirmąjį pasaulinį karą J.Kasperavičiui 
pavyko grįžti į Suvalkų mokslo apygardą ir įsidarbinti Briedžiuose. Prasidėjus karui, JKasperavičius 
1914 metais išsikėlė į Vilnių, o 1915 m. jau dirbo Kozlove (Tambovo gub). 1916 m. mokytojas 
J.Kasperavičius persikėlė į Ufą, kur taip pat ėjo Lietuvių komiteto įgaliotinio pareigas. Kolčako 
valdymo laikotarpiu buvo ištremtas į Sibirą. Gyveno Irkutske. 

Į nepriklausomą Lietuvą mokytojas Juozas Kasperavičius grįžo 1921 m. ir buvo paskirtas 
Keturnaujienos pradžios mokyklos vedėju. Aktyviai bendradarbiavo lietuviškoje spaudoje, 
pasirašinėdamas Barzduko, Kuinabaliečio ir kitais slapyvardžiais. Už nepriekaištingą darbą 
apdovanotas Gedimino IV laipsnio ordinu. 

Mokytojas Juozas Kasperavičius mirė 1939 m. sausio 4 d. Keturnaujienoje. Palaidotas 
Kudirkos Naumiesčio kapinėse. 


J.Kasperavičius J.Kasperavičiaus kapas Kudirkos Naumiesčio kapinėse 


Petras UŽUPIS 


Ūkininkas Petras Užupis gimė 1860 m. gegužės 17 d. Švediškių kaime, Lukšių valsčiuje. 
Vedė Oną Vailokaitytę iš Pikžirnių kaimo, Sintautų valsčiaus, kuri pagimdė 16 vaikų, bet užaugo 
tiktai vienuolika: du sūnūs ir devynios dukros. Vyriausiasis sūnus Juozas, dukros Ona Liudžiuvienė, 
Petrė Naujokaitienė, Bronė Puidokienė, Pranutė Pavalkienė ūkininkavo, Kunigunda Keblinskienė 
ir Stasė Bublienė tapo mokytojomis, Antanina Naujokaitienė - gailestingąja sesele, sūnus Viktoras 
tapo teisininku, o Marija Polteraitienė ir Regina Muralienė - agronomėmis. 

Petras Užupis buvo lėtas, bet rūpestingas tėvas. Puikiai suprato mokslo reikšmę atbundančiai 
tautai. Senatvėje, kai skaityti jau negalėjo (sirgo kažkokia akių liga), laikraščius jam paskaitydavo 
vaikai. Švediškių Užupiai valdė 45 ha derlingos žemės, iš kurios gaudavo nemažą pelną, mokėdavo 
šeimynai algas, o vaikus leido į mokslą. 1925 metais mirus žmonai, vaikus leisti į aukštuosius 
mokslus padėjo svainis kun. Juozas Vailokaitis. 


Mirė Petras Užupis 1936 m. sausio 12 d. Švediškių kaime. Palaidotas Lukščių kapinėse, 
greta žmonos Onos Vailokaitytės-Užupienės. 


Petro ir Onos Užupių kapai Lukšių kapinėse P.Užupis 

Pranas PUSKUNIGIS 


Kanklininkas Pranas Puskunigis gimė 1860 m. liepos 16 d. Katilių kaime, Griškabūdžio 
valsčiuje. Baigęs pradžios mokyklą, kurį laiką mokėsi Veiverių mokytojų seminarijoje, raštininkavo. 
Nuo 1906 m. vargonininkavo Skriaudžiuose, kur, subūręs jaunimo ratelį, pradėjo mokyti kankliuoti. 
Pirmojo pasaulinio karo pradžioje Saliamonas Banaitis, savo įkurtos spaustuvės darbininkus 
visokeriopai lavindamas, sumanė juos išmokyti ir kankliavimo. Pasikvietė į Kauną P.Puskunigi, 
kad šis pamokytų spaustuvininkus kankliuoti. Puskunigiui darbas su jaunaisiais spaustuvininkais 
sekėsi ir 1916 m. sausio 13-ąją Kauno miesto teatre įvyko pirmasis viešas kanklių muzikos 
koncertas, kuriame programos dalį atliko S.Banaičio sūnaus, būsimojo kompozitoriaus K.V.Banaičio 
vadovaujamas mišrus choras. Kanklininkų debiutas pavyko, todėl tų pačių metų rudenį P.Puskunigis 
su kanklininkais buvo pakviestas koncertuoti į Karaliaučiaus mugę. 1923 m. prie Kauno karo 
muziejaus, gen. V.Nagevičiaus rūpesčiu, įsteigta P.Puskunigio vadovaujama kanklininkų mokykla, 
kur kankliuoti mokėsi karo invalidai. Karo invalidai kanklininkai, vadovaujami P.Puskuniaio, 
koncertavo ne tik Kaune, bet ir kitose Lietuvos vietose. P.Puskunigis buvo ir vienas 1925 m. 
Lietuvos kanklininkų draugijos steigėjų, o nuo 1930 metų dėstė prie Švietimo ministerijos atidarytoje 
kanklininkų mokykloje. P.Puskunigis pats gamindavo kankles, kanklių muzikos klausimais rašė į 
“Viltį", "Lietuvą", o 1932 m. išleido “Kanklių muzikos vadovėlį", kurį suredagavo kitas kankliavimo 
entuziastas, taip pat zanavykas J.Strimaitis. Be to, P.Puskunigis rašė dainas, specialiai pritaikytas 
kanklių muzikai. Ypač pagarsėjusi buvo jo sukurta daina “Kudliau, kudliau, eik namo". 

Kanklininkas Pranas Puskunigis mirė 1946 m. lapkričio 28 d. Palaidotas Skriaudžių kapinėse. 


P.Puskunigis P.Puskunigio kapas Skriaudžiuose (Prienų r.) 


Jonas PEČKYS 


Knygnešys Jonas Pečkys gimė apie 1860 metus. 
Jis slaptai ėjo į Mažąją Lietuvą, kaip tuomet sakydavo, 
į Prūsus, o grįždavo su caro valdininkų uždraustomis 
knygomis bei laikraščiais. Daug knygnešių Lietuvai davė 
pašešupiai, nemažai jų būta ir Barzdų apylinkėse. Vienas 
tokių nenuilstančių knygnešių buvo ir Jonas Pečkys. 
Nevaldė jis didelio ūkio, neturėjo didelio turto, bet karštai 
mylėjo savo kraštą, šio krašto žmones, dėl kurių ir dirbo 
- tyliai, nesireklamuodamas. Tad jo beveik nepastebėjo 
net tie, dėl kurių jis dirbo. 

Jonas Pečkys mirė apie 1940 metus. Palaidojo 
knygnešį Barzdų kapinėse, niekas net paminklo ant jo 
kapo nepastatė. Ir tik prasidėjus Atgimimui, prisiminė 
barzdiškiai savo senelių laikmečio knygnešį, paženklino 
šio krašto švietėjo amžino poilsio vietą. Naują kuklų 
paminklėlį pašventino kalbininko Kazimiero Būgos 
sūnėnas, Barzdų parapijos klebonas, buves Sibiro 
kankinys kun. Jonas Būga. 


J.Pečkys (A.Zoko piešinys) 


J.Pečkio kapas Barzdų kapinėse 


Paminklas Jonui Jablonskiui prie Rygiškių Jono gimnazijos Marijampolėje (skulptorius P.Aleksandravičius) 

Jono Jablonskio gimtinės vieta Kubilėliuose 


Jono Jablonskio tėviškė Rygiškiuose 


2 P A a 3 d LŽ 


Jonas JABLONSKIS 


Kalbininkas Jonas Jablonskis (Rygiškių Jonas) 
gimė 1860 m. gruodžio 30 d. Kubilėlių kaime prie 
Naumiesčio. 1877 m. jo tėvai ūkininkauti persikėlė 
į Rygiškius, netoli Griškabūdžio. Baigęs aukso 
medaliu Marijampolės gimnaziją, 1881 metais įstojo 
į Maskvos universitetą, kur studijavo klasikinę 
filologiją. Baigęs universitetą ir negavęs mokytojo 
vietos Lietuvoje, Jonas Jablonskis mokytojavo 
Mintaujoje, Taline. 1904 m. persikėlęs į Vilnių, dirbo 
“Vilniaus žinių“, “Lietuvos ūkininko" laikraščių redak- 
cijose, gimnazijose dėstė lietuvių kalbą. Prasidėjus 
Pirmajam pasauliniam karui, Voronežo lietuvių 
gimnazijose dėstė lietuvių ir lotynų kalbas. 1918 m. 
grįžo į Vilnių, o 1919 m. vasarą persikėlė į Kauną. 
1922-1926 m. profesoriavo Kauno universitete. 

Visą gyvenimą Jonas Jablonskis rūpinosi 
bendrinės lietuvių kalbos norminimu, rašė 
gramatikas, redagavo tekstus. 

Mirė prof. Jonas Jablonskis 1930 m. vasario 
23 d. Kaune. Palaidotas Petrašiūnų kapinėse. 


J.Jablonskis 


J.Jablonskio kapas Kauno Petrašiūnų kapinėse 


Zanavykų beržynai 

Nova prieš įsiliejant į Šešupę 


Kun. Vincentas JURGILAS 


Garbės kanauninkas Vincentas Jurgilas, vienas iš keturių brolių kunigų, gimė 1861 m. 
sausio 2 d. Vaitiekupiuose, Sintautų valsčiuje. Baigęs Marijampolės gimnazijos keturias klases, 
įstojo į Seinų kunigų seminariją, kurią baigė ir buvo įšventintas kunigu 1884 metais. Kiek 
padirbęs vikaru Šunskų parapijoje, buvo paskirtas Metelių parapijos administratoriumi, o netrukus 
ir klebonu. Kun. V.Jurgilas Meteliuose praleido visą savo prasmingą gyvenimą. Ilgą laiką buvo 
Seirijų dekanato dekanu. Pakeltas Garbės kanauninku. Aktyviai platino lietuviškąją spaudą. 
1907 metais Meteliuose įkūrė “Žiburio" draugijos biblioteką, kurioje 1910 metais jau buvo apie 
700 knygų. Dosniai rėmė ne tik spaudą, bet ir kitus visuomeninius reikalus. 

Garbės kanauninkas Vincentas Jurgilas mirė 1939 m. birželio 11 d. Meteliuose (Lazdijų r.). 
Palaidotas bažnyčios šventoriuje. 


Kan. V.Jurgilas Kan. V.Jurgilo kapas Metelių bažnyčios šventoriuje 

Juozas URBAITIS 


Knygnešys Juozas Urbaitis (Bovelninis) gimė 1861 m. 
kovo 19 d. Naikų kaime, Lukšių valsčiuje. Skaityti Juozukas 
pramoko namuose. Pas Urbaičius apsilankęs garsus 
knygnešys Motiejus Eimaitis iš Zapyškio, paragino Juozą 
Urbaitį platinti lietuviškas knygas. Taip šešiolikmetis vaikinas 
įsitraukė į knygnešystę. Urbaitis labiausiai rūpinosi per sieną 
pergabenti didelį kieki knygų, o toliau spaudą išvežiodavo 
M.Eimaitis, arba ir pats J.Urbaitis, į Garliavą, Griškabūdį, 
Plokščius, Lukšius bei Sintautus. Jų paslaugomis naudojosi 
kunigai Juozapas Marma, Juozas Vasiukevičius, Juozas 
Skinkis ir kiti. 1900 m. rugsėjo 22 d. caro paliepimu J.Urbaitis 
vieneriems metams buvo ištremtas. Grįžęs iš tremties, vėl 
tesė savo pamėgtą darbą. Spaudą per sieną nešdavo ne tik 
pats, bet turėjo ir gausų būrį talkininkų. 

Nepriklausomos Lietuvos metais Juozas Urbaitis 
gyveno Kudirkos Naumiestyje. Nuo 1928 metų jam buvo 
paskirta knygnešio pensija. 


J.Urbaitis-Bovelninis 


Nemuno slėnis ties Zapyškiu 


* 

Kun. Justinas Bonaventūras PRANAITIS 


Kunigas misionierius Justinas Bonaventūras Pranaitis gimė 1861 m. liepos 27 d. Panenupių- 
Elijošių kaime, Griškabūdžio parapijoje. Pradinį mokslą baigęs Lukšių ir Griškabūdžio pradinėse 
mokyklose, o keturias gimnazijos klases - Marijampolėje, 1878 metais įstojo į Seinų kunigų 
seminariją, kurioje mokėsi iki 1883 metų. Petrapilio dvasinę akademiją baigė teologijos magistro 
laipsniu. Kunigu įšventintas 1886 m. liepos 13 d. Griškabūdžio bažnyčioje. 

Gyvendamas ir dirbdamas Petrapilyje, kun. J.B.Pranaitis vystė visapusišką lietuvišką veiklą. 
Vienas pirmųjų Petrapilyje pradėjo sakyti lietuviškus pamokslus. Aktyviai reiškėsi ir sielovados 
darbe. 1900 m. išvyko dirbti sielovadininku į Taškentą. Gerai mokėdamas lietuvių, latvių, lenkų, 
vokiečių, prancūzų ir italų kalbas, dirbo tarp šių tautybių tikinčiųjų ir aptarnavo apie 18 000 
katalikų. Pastoraciniam darbui buvo įsitaisęs specialų vagoną - koplyčią, su kuriuo ir keliaudavo. 
Visą savo gyvenimą statė bažnyčią Taškente. 

Kun. J.BPranaitis bendradarbiavo “Lietuvių laikraštyje", “Šaltinyje", “Vienybėje", “Viltyje". 
Profesoriaudamas Peterburgo dvasinėje akademijoje, išleido studiją “Krikščionis žydų Talmude 
arba slaptingas rabinų mokslas apie krikščionystę“, kuri buvo išspausdinta vokiečių, rusų, italų, 
lenkų bei lietuvių kalbomis ir susilaukė pasaulinio dėmesio. 

Mirė kun. J.B.Pranaitis 1917 m. sausio 28 d. Sankt Peterburge. Palaidotas Taškente, prie 
savo nebaigtos statyti bažnyčios. Vėliau kunigo misionieriaus palaikai buvo išniekinti. 


Kun. J.B.Pranaitis 


KRIKŠČIONIS 


SLAPTINGAS RABINŲ MOKSLAS 


apie krikščionystę. 

SURINKO 
KUN. J. B. PRANAITIS, 


Teologijos Magistras, žydų kalbos Profesorius Imperatariškoje 
Katalikų Dvasiškoje Akademijoje Peterburge. 


Lietuviškai vertė 


A. J. 

SEINAI. 


Laukaičio, Dvaranausko, Nariausko ir B-vės spaustuvėje, 


1912, 

Jurgis SEDERAVIČIUS 


Ūkininkas Jurgis Sederavičius gimė 1861 metais 
Liepalotų kaime, Lukšių parapijoje. Jo ūkis buvo prie 
pat Siesarties. Jurgis Sederavičius vedė Petronėlę Juškaitę 
nuo Griškabūdžio ir išaugino dešimtį vaikų. Vyriausiasis 
sūnus Juozas (1888-1969) buvo baigęs ekonominius 
mokslus, sūnūs Petras (1893-1948) ir Jonas (1896-1947) 
ūkininkavo, sūnūs Bronius (1897-1969) ir Jurgis (1900- 
1919) buvo besikuriančios Lietuvos kariuomenės 
savanoriai, baigė karo mokyklas. Jauniausias sūnus 
Antanas (1902-1951) tapo kunigu, o vėliau profesoriavo 
Vilkaviškio kunigų seminarijoje. Dukra Antanina ištekėjo 
už Antanavičiaus, o Marcelė (1904-1960) ir Pranutė (1909- 
1992) tapo mokytojomis. Agutė (1899-1917) mirė šiltine. 

Ūkininkas Jurgis Sederavičius mirė 1927 metais 
Palaidotas Lukšių kapinėse. 


J.Sederavičiaus kapas Lukšių kapinėse 


J.Sederavičius (sėdi antrasis iš dešinės) su savo žmona, vaikais, 
marčiomis ir vaikaičiais 


“Kur bėga Sešupė.." 

Stanislovas ZANAVYKAS 


Kas gi tas istorikas Stanislovas Zanavykas? Kur jo gimtinė ir kuo jis nusipelnė tam kraštui, 
“kur bėga Šešupė, kur Nemunas teka"? Tikroji Stanislovo Zanavyko pavardė Jonas Mačiulis, 
vėliau tautinio lietuvių atgimimo dainius Maironis. Gimė 1862 m. lapkričio 2 d. (spalio 21), augo 
Pasandravyje, Raseinių žemėje. 1888-1892 m. studijuodamas Petrapilio dvasinėje akademijoje, 
būsimasis poetas susižavėjo profesoriaus kun. Justino Bonaventūro Pranaičio (1861-1917) 
zanavykiška šneka, todėl ir savo pirmąjį istorinį kūrinį “Apsakymai apie Lietuvos praeigą“ 
išspausdino Stanislovo Zanavyko slapyvardžiu. Taip zanavykų gretas papildė žemaitis, gimęs 
“už Raseinių, prie Dubysos". 

Be Stanislovo Zanavyko, turime ir daugiau asmenybių, kurie slapyvardžiu pasirinko 
pavadinimą zanavykas. Zanavykas ir kunigas, vėliau Telšių vyskupas, Justinas Staugaitis (1866- 
1943), Zanavykas ir Švediškių kaimo šviesuolis, spaudos bendradarbis Juozas Užupis (1894- 
1941), o Jono Zanavykučio slapyvardžiu pasivadino bibliografas Juozas Angrabaitis (1859-1935). 

Turi Lietuva Aukštaičių, turi Žemaičių, turi ir Zanavykų.. 


St.Zanavyko slapyvardžiu Maironio leistos knygos viršelio faksimilė St Zanavykas-kun. Jonas Mačiulis-Maironis 


Apsakymai 


apie 


LIETUVOS PRAEIGA 


"aragrė 
Lia DT 


Štanyslo vas Ž anavykas 


1856. 


Tilžė 1881 m. 

Nasrtu Lietuvos mylėtojų spausdinta pas U. e. Mauderodės. 


Vincas ir Petronėlė PRAPUOLENIAI 


Mano tėvukas Vincas Prapuolenis gimė 1862 m. rugpjūčio 22 d. Vaikystėje savarankiškai 
išmoko skaityti, o vėliau savo šeimoje buvo daraktorius ir visus savo vaikus mokė rašto. Buvo 
geras stalius. Tupikuose turėjo 10 ha žemės ir ūkininkavo. Mirė tėvukas Vincas Prapuolenis 1939 
m. balandžio 11 d. Palaidotas Žvirgždaičių kapinėse. 

Močiutė Petronėlė Abraitytė-Prapuolenienė gimė 1863 m. liepos 14 d. Matarnų kaime, 
Būblelių valsčiuje. Apylinkėje buvo gerai žinoma dainininkė, gabi audėja ir labai geros širdies 
moteriškė, kiek galėdama visiems besistengusi padėti. Mirė močiutė 1914 m. lapkričio 4 d. Palaidota 
Žvirgždaičių kapinėse. 

Mano močiutė ir tėvukas Prapuoleniai išaugino dukras Juzę (1894-1967) ir Eugeniją (1905- 
2) bei penkis sūnus: Juozą (1887-1945), Antaną (1888-1943), Justiną (1889-1945), Praną (1896- 
1970) ir Joną (1900-1980). Trys sūnūs (Juozas, Antanas ir jauniausiasis Jonas) 1919 m. savanoriais 
išėjo nuo priešų ginti prisikeliančios Lietuvos. 


Ona Staugaitytė-Staugaitienė 


Petronėlės ir Vinco Prapuolenių sodyba (J.Kluonienės tapyba) 

Kun. Petras DVARANAUSKAS 


Garbės kanauninkas Petras Dvaranauskas (Daironis) gimė 1863 m. spalio 20 d. Žečkalnių 
kaime, Barzdų valsčiuje. Mokėsi Marijampolės gimnazijoje, Seinų kunigų seminarijoje, o 1885- 
1888 metais - Petrapilio dvasinėje akademijoje. Kunigu įšventintas 1889 m. liepos 25 d. Dirbo 
Seinų triklasės mokyklos kapelionu. Rusų valdžios pašalintas, vikaravo Slavikuose, Naumiestyje 
ir kitur. Klebonu dirbo Bužine ir Adamavičiuose. Vidaus reikalų ministro reikalavimu, už unijonų 
krikštijimą, atleistas iš Adamavičių parapijos klebono pareigų. Gyveno Seinuose. Vyskupo Antano 
Karoso pakeltas Garbės kanauninku. Seinuose įsteigus “Šaltinį", kartu su kunigais Narijausku, 
Laukaičiu ir kitais, įkūrė spaustuve lietuviškiems laikraščiams ir knygoms leisti. Bendradarbiavo 
“Vadove" ir "Šaltinyje". 

Garbės kanauninkas Petras Dvaranauskas mirė 1958 m. rugsėjo 19 d. Barzduose. Palaidotas 
Marijampolėje. 


Kan. P.Dvaranauskas Kan. P.Dvaranausko kapas Marijampolės kapinėse 

Pranas MAŠIOTAS 


Pedagogas, rašytojas, visuomenės veikėjas Pranas 
Mašiotas gimė 1863 m. gruodžio 19 d. Pūstelninkų kaime, 
Būblelių valsčiuje, susipratusių vidutinių ūkininkų šeimoje. 
Pramokęs skaityti ir rašyti namuose, lankė Naumiesčio 
pradžios mokyklą. 1883 metais baigė Marijampolės 
gimnaziją, o 1887 m. ir Maskvos universiteto Fizikos- 
matematikos fakultetą. Baiges mokslus, norėjo 
mokytojauti Lietuvoje, bet rusų administracija neskyrė 
vietos, todėl P.Mašiotas įsidarbino Lomžoje, o 1889 m. 
gavo raštininko vietą Rygos mokslo apygardoje. 1892 
metais buvo paskirtas matematikos mokytoju Rygos 
vokiečių realinėje gimnazijoje, kur dirbo iki 1915 m. 
Pirmojo pasaulinio karo metais pasitraukė į Maskvą, o 
vėliau - į Voronežą, kur 1915-1918 m. vadovavo M.Yčo 
berniukų ir mergaičių gimnazijoms. 1918 m. grįžo į 
Lietuvą. Pradžioje dirbo Lietuvos Tarybos švietimo 
sekcijoje Vilniuje, vėliau Švietimo ministerijoje Kaune, 
kur buvo Aukštesniojo mokslo departamento direktoriu- 
mi, o nuo 1919 m. pabaigos - viceministru. Be to, dirbo 
Knygų leidimo ir terminologijos komisijoje. Panaikinus 
Švietimo ministerijoje viceministro etatą, 1923 metais 


Pr.Mašioto gimtinės vieta. R.Belevičiaus skulptūra “Kartos", 
Koplytstulpio autorius S. Kudirka 


Pr.Mašioto gimtinėje - akmuo su Pr.Mašioto autografu 


paskirtas naujai įsikūrusios Klaipėdos lietuvių gimnazijos direktoriumi. Dėl ligos 1929 m. liepos 
mėn. iš šių pareigų pasitraukė ir išėjo į pensiją. Lietuvos universiteto Matematikos-gamtos mokslų 
fakultetas Pranui Mašiotui 1923 m. gruodžio 17 d. suteikė Garbės daktaro laipsnį. 1928 metais 
Pranas Mašiotas apdovanotas Didžiojo Lietuvos Kunigaikščio Gedimino II laipsnio, o 1933 m. - 
ir I laipsnio ordinais. Lietuvos rašytojų draugija P.Mašiotą išrinko Garbės nariu. 

Prano Mašioto visuomeninė veikla labai plati. Jis priklausė įvairioms lietuviškoms 
organizacijoms. Dar besimokydamas gimnazijoje, priklausė lietuvių moksleivių slaptiems būreliams 
ir platino draudžiamąją lietuvišką spaudą; panašų darbą dirbo Maskvoje bei Rygoje. Gyvendamas 
Klaipėdoje, 1923 m. buvo išrinktas į Vyriausiąjį Lietuvos komitetą tautiniam laivynui steigti. 

Pranas Mašiotas bendradarbiavo “Aušroje", “Šviesoje", “Vienybėje lietuvninkų", “Varpe", 
“Lietuvių laikraštyje“, “Vilniaus žiniose“, “Viltyje", “Vaire", “Rygos garse“, “Nepriklausomoje 
Lietuvoje", “Švietimo darbe“, rašė į “Lietuvą", “Lietuvos mokyklą", “Skautų aidą“, “Gimtąją 
kalbą", *Žiburėlį" ir kitus laikraščius. Bet didžiausias Prano Mašioto nuopelnas - vaikų literatūros 
puoselėjimas. Iš viso jis yra išleidęs per šimtą knygų vaikams. Vienos jų jo paties sukurtos, kitos 
verstos iš kitų kalbų. P.Mašiotas yra parengęs nemažai vadovėlių mokykloms, žinoma, daugiausia 
iš matematikos srities. 

Aušrininkas, varpininkas, visuomenės veikėjas, pedagogas, rašytojas Pranas Mašiotas mirė 
194() m. rugsėjo 14 d. Kaune. Jo palaikai buvo palaidoti Kauno miesto kapinėse, o vėliau perkelti 
į Petrašiūnų kapines. 


Įrašas Pr.Mašioto gimtinės koplytstulpyje Pr.Mašiotas 

Marija STANKŪNAITĖ-SNIEČKUVIENĖ 


Ūkininkė Marija Stankūnaitė-Sniečkuvienė gimė 1863 metais Lauckaimyje. Ištekėjo už 
Juozo Sniečkaus (1858-1914), Būblelių valsčiaus, Pūstelninkų kaimo ūkininko. Vėliau Sniečkai 
pirko 80 ha ūkį Būblelių kaime. Išaugino septynis vaikus. Tėvai jauniausiąjį sūnų Antaną norėjo 
matyti prie altoriaus, bet šis, kaip žmonės sako, nuėjo šunims šėko pjauti. 1940 metais sovietams 
okupavus Lietuvą, Antanas tapo aklu jų įrankiu. Motina su skaudančia širdimi vyko pas savo 
sūnų, bandė jį atkalbėti nuo išdavystės, bet nepavykus juo visiškai nusivylė. Antrojo pasaulinio 
karo metais, bolševikams antrą kartą braunantis į Lietuvą, Marija Sniečkuvienė su dviem savo 
sūnumis ir trimis dukromis išvyko į Vakarus. Nuo bolševikų okupacijos pasitraukė daugelis 
M.Sniečkuvienės giminių, o kurie nesuspėjo, buvo ištremti į Sibirą. Lietuvių tautos genocidą 
vykdęs bolševikų partijos pirmasis sekretorius Antanas Sniečkus 1947 metais prisiminė, jog turįs 
senutę motiną, gyvenančią pabėgėlių stovykloje Vokietijoje, ir per pasiuntinį bandė ją prikalbinti 
sugrįžti. Bet išdidi zanavykė pareiškė, jog į Lietuvą negrįšianti tol, kol valdžią ten turės tokie 
išsigimėliai kaip Antanas Sniečkus. 

Mirė Marija Stankūnaitė-Sniečkuvienė 1948 m. sausio 27 d. Hanau pabėgėlių stovykloje 
Vokietijoje. Ten ir palaidota. 


Švč.Mergelės Marijos skulptūra prie vieškelio Kudirkos 
Marija Stankūnaitė-Sniečkuvienė Naumiestis-Slabadai 

Vincentas PAUKŠTYS 


Ūkininkas Vincentas Paukštys gimė 1863 m. Plaktinėje (Paukštynė, Blusynė). Jaunystėje 
ilgai piemenavo ir bernavo, buvo ir Baganskų girininko Daugėlos vežėju. Ganydamas ūkininkų 
gyvulius, išmoko skaityti. Vincas Paukštys vedė Oną Dovydaityte iš Akmenynės kaimo, Lukšių 
parapijos. Įsigijęs nedidelį ūkelį Kurynės kaime (Lekėčių vls), pradėjo ūkininkauti. Spaudos 
draudimo metais Vincentas Paukštys rėmė knygnešius. Iš jų įsigydavo literatūros ir švietė viso 
Kurynės kaimelio žmones. 

Vincentas Paukštys buvo pavyzdingas ūkininkas, aistringas medžiotojas, o prieš Pirmąjį 
pasaulinį karą dar šiek šiek vertėsi ir arklių prekyba. 1911 m. Kurynėje pardavęs savo ūkelį, 
gretimame Lūšnos kaime pirko 33 ha ūkį. Vyriausiasis sūnus Vincentas (1896-1965) išvyko į 
Ameriką ir ten visą laiką gyveno. Kitus vaikus leido į mokslą. Sūnūs Bronius (1897-1966) ir Jonas 
(1899-1965) tapo kunigais, Juozas (g. 1904) - mokytoju. Kazimieras (1909-1965) baigė Kauno ir 
Sorbonos universitetus, Lietuvos karo mokyklą, gyveno Paryžiuje ir dirbo Ginklavimosi valdyboje. 
Bolševikų okupacijos metais visų Paukščių gyvenimas smarkiai pasikeitė. 1941 metais Paukščiai 
iš Lūšnos kaimo buvo iškelti į laukininkus, o jų ūkio vietoje pradėtas kurti sovietinis karinis 
poligonas. 

Vincentas Paukštys šviesesnių dienų taip ir nesulaukė. Mirė jis 1942 m. sausio 11 d. Palaidotas 
Sutkų parapijos kapinėse. 


Paukščių šeima. Sėdi tėvai Ona ir Vincentas, stovi dukros Agutė, Ona ir sūnūs Kazimieras bei Antanas 


JŠileika. Baltrus Sutkus (aliejus) 


Altoniškių piliakalnis 

Baltrus SUTKUS 


Ūkininkas Baltrus Sutkus gimė 1863 m. Riogliškių 
kaime, Lekėčių valsčiuje. Atrodo, kad buvo baigęs 


Zapyškio pradinę mokyklą. Mokėjo keletą kalbų. Visą 4 

gyvenimą daug skaitė, domėjosi lietuvių tautos praeitimi, p 
rinko muziejines vertybes, jaunystėje palaikė ryšius su 

knygnešiais, bičiuliavosi su dr. Vincu Kudirka, bendravo Žž 
su dvarininke Marija Daukšaite-Dambravičiene, kurios - +— r 


namuose būdavo rengiami slapti pasitarimai, nukreipti 
prieš tautos rusifikavimą. 

Amžininkai prisiminė, kad Baltrus Sutkus niekada 
nesupykdavo, nemušė net gyvulių. Visą gyvenimą rašė 
dienoraštį. Vedė sulaukęs 33-ejų metų. Turėjo dvyliką 
vaikų, iš kurių išaugino aštuonis. Nemažai prisidėjo prie 
Lekėčių parapijos kūrimo. Dar XIX a. pabaigoje vienas 
iš pirmųjų iškėlė mintį dėl atsiskyrimo nuo Zapyškio 
parapijos. Už šią agitaciją buvo apšauktas ciciliku ir 
dėl to turėjo atsėdėti 4 mėnesius Suvalkų kalėjime. 

Mirė Baltrus Sutkus 1945 metais Riogliškiuose. 
Palaidotas Lekėčių kapinėse. 


B.Sutkus 


B.Sutkus ant prieklėčio su savo senienomis 

Kun. Jonas RUGYS 


Kunigas Jonas Rūgys gimė 1864 m. balandžio 9 d. Rūgių kaime, Sintautų valsčiuje, 
šimtamargių ūkininkų Jacinto Rūgio ir Elzbietos Duobaitės-Rūgienės šeimoje. Rūgiai, išleidę sūnų 
Juozapą į gydytojus, leido į mokslą ir sūnų Joną. Jonas Rūgys, baigęs keturias gimnazijos klases, 
įstojo į Seinų kunigų seminariją. Ją baigęs, buvo įšventintas kunigu. Iki Pirmojo pasaulinio karo 
dirbo įvairiose Sūduvos parapijose. Prasidėjus karui, pasitraukė į Rusiją. Gyveno pas savo brolį 
dr. Juozapą Rūgį Mogiliove. Buvo lietuvių tremtinių kapelionu. Grįžes į Lietuvą, dirbo Krokialaukio 
parapijoje. 


Mirė kun. Jonas Rūgys 1920 m. gruodžio 8 d. Palaidotas Krokialaukio kapinėse. 


Kristaus Atsimainymo bažnyčia Krokialaukyje 


Kun. J.Rūgio kapas Krokialaukio (Alytaus r.) kapinėse 

Kristaus Atsimainymo bažnyčios bokštai Griškabūdyje 

Skulptūra J.Kriaučiūno atminimui Ilguvoje 

Jonas KRIAUČIŪNAS 


Žurnalistas, visuomenininkas Jonas Kriaučiūnas gimė 1864 m. birželio 18 d. Liepalotėlių 
(Bundzų) kaime, Paežerėlių valsčiuje. Mokėsi Žemosios Panemunės ir Lekėčių pradinėse mokyklose. 
Baiges Suvalkų gimnaziją, įstojo į Maskvos universiteto Medicinos fakultetą, bet jo nebaigęs 
grįžo į Lietuvą. Kurį laiką gyveno Marijampolėje pas Praną Kriaučiūną. 1891-1894 m. J.Kriaučiūnas 
buvo “Varpo" ir "Ūkininko" redaktorius, palaikė ryšius su knygnešiais. Atlikęs karinę prievolę, 
pradėjo dirbti Kybartuose, vienoje transporto kontoroje, bet džiaugėsi neilgai, nes už lietuvišką 
veiklą buvo suimtas ir metus kalintas Kauno kalėjime. Dar metus sėdėjo Peterburgo "Kryžių" 
kalėjime. Kadangi tardomas nieko neišdavė, tai buvo nubaustas trejų metų tremtimi Taline. 
Panaikinus lietuviškos spaudos draudimą ir P.Vileišiui sumanius leisti “Vilniaus žinias“, JKriaučiūnas 
buvo pakviestas redaguoti šį legalų lietuvišką laikraštį. Gyvendamas Vilniuje, Jonas Kriaučiūnas 
sumanė šaukti 1905 m. Vilniaus seimą. Išgavęs dr. Jono Basanavičiaus pritarimą, sukvietė Vilniaus 
seimo organizacinį komitetą. 

Nepriklausomoje Lietuvoje Jonas Kriaučiūnas, kaip ir daugelis jo kovos draugų, aukšto 
posto nesiekė. Kurį laiką buvo Naumiesčio notaras, o išėjęs į pensiją gyveno Kaune, gavo 
visuomenės veikėjo pensiją, rašė atsiminimus, išspausdino knygelę “Mano praeities vaizdeliai". 
Gyveno nevedęs, ypač artimų draugų neturėjo, bet visur buvo sutinkamas su dėmesiu ir pagarba. 

Mirė Jonas Kriaučiūnas 1941 m. vasario 5 d. Kaune, Raudonojo kryžiaus ligoninėje. Palaidotas 
Ilguvos kapinėse. 


J.Kriaučiūnas J.Kriaučiūno kapas Ilguvos kapinėse 

Kun. Pranciškus VALAITIS 


Kunigas Pranciškus Valaitis gimė 1864 m. rugpjūčio 7 d. Bukšnių kaime, Naumiesčio 
parapijoje. Mokėsi Marijampolės gimnazijoje ir Seinų kunigų seminarijoje. Kunigu vyskupo Juozapo 
Olekos įšventintas Naumiestyje 1887 m. rugpjūčio 14 d. Buvo paskirtas vikaru į Silvanovcus, kur 
buvo nemažai unitų, rusų valdžios prievarta paverstų stačiatikiais. Kun. P.Valaitis, juos čia 
aptarnaudamas, sulaukė rusų valdžios bausmių: 1888 m. gegužės 17 d. sumokėjo 25 rb. pabaudą 
už tai, kad prieš Velykas, lankydamas namus ir šventindamas valgius, aplankė ir kai kuriuos 
unitų namus; 1889 m. spalio 14 d., Varšuvos generalgubernatoriaus sprendimu, kun. P.Valaitis 
buvo pašalintas iš Silvanovcų be teisės gauti kurioje nors parapijoje etatinę vietą, nes išklausė 
daugelio unitų išpažinčių ir davė jiems komuniją. Netekęs parapijos vikaro pareigų, kun. P.Valaitis, 
kurį laiką pagyvenęs Suvalkų Kalvarijoje, 1901 m. išvyko į JAV ir buvo paskirtas Spring Walley 
(Ilinojaus valstija) klebonu, kur per 10 metų sutvarkė apleistą lietuvių parapiją. 

Kun. Pranciškus Valaitis mirė 1911 m. gruodžio 6 d. Spring Walley. Palaidotas Čikagos šv. 
Kazimiero kapinėse. 


Suvalkų Kalvarijoje dirbo kun. P.Valaitis 

Kun. Jonas KURAS 


Kunigas Jonas Kuras gimė 1864 m. rugsėjo 23 d. Galinių kaime, Griškabūdžio parapijoje. 
Mokėsi Marijampolės gimnazijoje ir Seinų kunigų seminarijoje. Kunigu įšventintas 1887 m. Penkerius 
metus vikaravo Seinų vyskupijoje. 1892 metais išvyko į JAV ir kurį laiką talkino kun. M.Kriaučiūnui 
šv. Jurgio parapijoje Čikagoje. 1907 metais perkeltas į apirusią Scranton parapi ja, ją sutvarkė, o 
1915 m. čia atidarė šv. Juozapo mokyklą, kurioje 1916 m. jau mokėsi 236 mokiniai. Kun. Jono 
Kuro vadovaujama parapija buvo bene lietuviškiausia visoje Amerikoje, nes klebonas reikalaudavo, 
kad jo parapijoje visi kunigai, bendradarbiai, seserys mokytojos ir mokiniai mokėtų ir vartotų 
lietuvių kalbą. Dėl tokio savo patriotinio nusistatymo buvo patekęs į vietos vyskupo nemalonę. 

Kun. Jonas Kuras buvo aktyviu Amerikos lietuvių katalikų apšvietos draugijos “Motinėlė" 
kūrėju, o nuo 1901 m. rugsėjo 24 d. - ir valdybos pirmininku. Kun. Jonas Kuras “Motinėlei" 
vadovavo net 15 metų, iki 1916-ųjų. Vadovaujant kun. J.Kurui, "Motinėlės" veikla buvo pati 
vaisingiausia. Į draugijos darbą įsijungė ne tik Amerikoje, bet ir Europoje gyvenantys kunigai bei 
pasauliečiai. “Motinėlės" nariais tapo ir kun. Juozo Stankevičiaus (1866-1958) Fribourge įkurtos 
Lietuvių kultūros draugijos “Rūta" nariai bei kunigai zanavykai Jonas Totoraitis (1872-1941), 
Jonas Naujokas (1872-1950), Antanas Jusaitis (1871-1942) ir kiti. Draugija sukaupė nemažai lėšų 
ir padėjo siekti aukštojo mokslo savo tautiečiams. 

Kun. Jonas Kuras mirė 1937 m. kovo 13 d. Scrantone (JAV). 


Lietuviai kunigai JAV. Tarp draugijos "Motinėlė" steigėjų ir kun. Jonas Kuras 

Studentas Motiejus Puišys gimė 1864 m. Žardelių 
kaime, Griškabūdžio valsčiuje. Baigęs Marijampolės 
gimnaziją, pradėjo studijuoti Maskvos universitete. 
Priklausė slaptai Maskvos lietuvių studentų draugijai. 
Rašinėjo žinutes į “Aušrą". Susirgęs dvejus metus 
pakaitomis gyveno tai tėviškėje, tai Lomžoje, kur mokė 
dvarininkų vaikus. 

1885 metais Tilžėje Jurgis Mikšas savo lėšomis 
išleido nedidutę A.H.Kirkoro knygelę “Vytautas, didis 
Lietuvos kunigaikštis", kurią sutrumpinęs į lietuvių kalbą 
išvertė Motiejus Puišys, o spaudai parengė P.Arminas- 
Trupinėlis. 

1886-ųjų metų rudenį Motiejus Puišys, vykdamas 
į Jogailos universitetą Krokuvoje studijuoti istoriją, 
pakeliui susirgo ir mirė Varšuvoje. 


I 


GIS AS ZIISS 


PARASZĖ 
P. A. TRUPINĖLIS, 


A 


S 


* 


TiLŽEJEC 1825, 


. į 
A a k M.Puišio verstos knygelės “Vytautas, didis Lietuvos kunigaikštis 


viršelio faksimilė 


DO EN geri a 


"kia a UEEOIKTĖ TEITISI KSI Tas eg 85 , E 
RS 3 Plėšiniai prie Zaltynų 


140 


Kun. Simonas ŠVILPA 


Kunigas Simonas Švilpa gimė 1864 metais 
Sparvinių kaime, Griškabūdžio valsčiuje. Baigė 
Seinų kunigų seminariją. Kunigu įšventintas 1887 
m. Vikaru dirbo Prienuose. Apie 60 metų darbavosi 
Pilviškiuose. Ėjo ne tik Pilviškių klebono, bet ir 
Marijampolės dekano pareigas. Po Pirmojo pasauli- 
nio karo atstatė Pilviškių kleboniją, ūkinius pastatus, 
įsigijo varpus. Buvo geras pamokslininkas, tolerantiš- 
kas kitoms tikyboms ir įvairioms organizacijoms. 
Kun. S.Švilpos laikomose pamaldose Vasario 16- 
osios proga dalyvaudavo evangelikai ir žydai. Po 
to ir katalikai vykdavo į kitų konfesijų šventyklas. 
Nedraudė tautinėms organizacijoms su uniformomis 
dalyvauti pamaldose. Sutvarkė parapijos kapines, 
aptvėrė jas tvora, bažnyčioje įvedė elektrą. 1937 m. 
atšventęs kunigystės 50 metų jubiliejų, kitais metais 
tapo altarista. Gyventi pasiliko Pilviškiuose ir kiek 
galėdamas padėjo naujajam klebonui. 

Mirė kun. Simonas Švilpa 1947 m. Palaidotas 
Pilviškių (Vilkaviškio r.) bažnyčios šventoriuje. 


Kun. S.Švilpa 


Kun. SŠvilpa (antrasis iš kairės) tarp savo artimųjų, švenčiant 
kunigystės 50 metų jubiliejų 

Kun. Izidorius KEBLAITIS 


Kunigas Izidorius Keblaitis gimė 1865 m. vasario 5 d. Naumiesčio parapijoje. 1901-ųjų 
rudenį, tarnaudamas vikaru Sintautuose, per poeto Prano Vaičaičio laidotuves pasakė pamokslą, 
palydėjo į kapines ir pašventino kapo duobę. 1906 metais vikaraudamas Višakio Rūdos parapijoje, 
įkūrė parapijinę bibliotekėlę. Vėliau klebonavo Didvyžių parapijoje (Vilkaviškio aps). Buvo 
nepaprastai aukštas, šiek tiek lenkuojantis. 

Mirė kun. Izidorius Keblaitis 1934 m. birželio 25 d. Palaidotas Kudirkos Naumiesčio kapinėse. 


Kun. LKeblaičio kapas Kudirkos Naumiesčio kapinėse Kun. IKeblaitis 

Kun. Tomas BANAITIS 


Kanauninkas, teologijos daktaras Tomas Banaitis gimė 1865 m. kovo 31 d. Vaiguvos 
kaime, Plokščių parapijoje. Mokėsi Marijampolės gimnazijoje ir Seinų kunigų seminarijoje. Kunigu 
įšventintas 1888 metais. Kiek vėliau, 1395-1899 m., studijavo Romoje, kur jam buvo suteiktas 
teologijos daktaro laipsnis. Studijų metais 1896-ųjų vasaros atostogas praleido Londone prie 
besikuriančios lietuvių parapijos. Čia rugpjūčio 6 d. pasakė lietuvišką pamokslą ir tą pačią dieną 
Londone įkūrė Vienybės Lietuvių Rymo Katalikų draugiją - pirmąją Anglijoje lietuvių draugiją. 
1899 m. baiges studijas Romoje, grįžo į vyskupiją ir buvo paskirtas Virbalio vikaru. 1902 m. 
vyskupas Antanas Baranauskas kun. Tomą Banaitį pakvietė profesoriauti į Seinų kunigų seminariją, 
kurioje jis dėstė moralinę teologiją ir biblijinę archeologiją. Čia kun. T.Banaitis buvo pakeltas 
kanauninku. Kan. Tomas Banaitis buvo susipratęs lietuvis. Dirbdamas Seinų kunigų seminarijoje, 
daug dėmesio skyrė lietuvių kalbos reikalams ne tik seminarijoje, bet ir vyskupijos bažnyčiose. 

Mirė kan. dr. Tomas Banaitis 1913 metais. 


Londono lietuvių draugija “Vienybė Lietuvių“ 1896 m. Centre sėdi kan. T.Banaitis 

Antanas BALTRUŠAITIS 


Knygnešys Antanas Baltrušaitis (Antanėlis) gimė 1865 m. birželio 10 d. Papartynų kaime, 
Šilgalių valsčiuje. Vaikystėje piemenavo, vėliau pramoko rašto, pateko į draudžiamosios spaudos 
platintojų aplinką. Nuo 1885 m., apsigyvenęs Meištų kaime prie Naumiesčio, pats ėmė organizuoti 
lietuviškos spaudos platinimą. Palaikė ryšius su J.Angrabaičiu, M.Jankumi, siuntė knygas Rusijoje 
gyvenusiems lietuviams. Knygnešys net septynis kartus buvo įkliuvęs. Pirmą kartą su knygomis 
buvo sulaikytas 1390 m. gegužės 3 d., bet savo krepšį su laikraščiais spėjo paslėpti, ir tik kratos 
metu namuose zemskiai stražninkai paėmė daug religinių knygų ir adresų. Po dvejų metų vėl 
įkliuvo, todėl teko visą mėnesį sėdėti Kalvarijos kalėjime. Nuo 1901 m. Antanas Baltrušaitis 
vertėsi prekyba Naumiestyje, turėjo knygyną. Bendradarbiavo “Ūkininke", “Žemaičių ir Lietuvos 
apžvalgoje", “Tėvynės sarge", “Kovoje", “Žarijoje" 1944 m. pasitraukė į Vakarus. 

Knygnešys Antanas Baltrušaitis mirė 1949 m. gruodžio 15 d. Biberache (Vokietija). 


A.Baltrušaitis A.Baltrušaičio kapas Vokietijoje 


Juozas STANAITIS 


Lietuvos kariuomenės vadas generolas 
leitenantas Juozas Stanaitis gimė 1865 m. rugpjūčio 
13 d. Matarų kaime, Būblelių valsčiuje. 1893 metais 
baiges Marijampolės gimnaziją, pasirinko kariškio 
profesiją. Baigęs Kazanės karo mokyklą, o vėliau 
Oranienbaumo karininkų šaulių mokyklą, tarnavo 
Astrachanės grenadierių pulke. Buvo vedęs pravoslavę 
merginą ir pats perėjo į pravoslavų tikėjimą. 

Juozas Stanaitis į Lietuvą grįžo 1921 metų 
pradžioje ir kovo 24-ąją pradėjo tarnauti Lietuvos 
kariuomenėje. 1921 m. gegužės 29 d. buvo paskirtas 
Trečiosios pėstininkų divizijos vadu. 1922 metų vasario 
11 d. generolas leitenantas Juozas Stanaitis tapo 
Lietuvos kariuomenės vadu. Tuo metu buvo atgautas 
Klaipėdos kraštas. Pablogėjus sveikatai, 1923 m. 
gruodžio 31 d. generolas J.Stanaitis išėjo į atsargą ir 
apsigyveno tėviškėje. Apdovanotas Vyčio Kryžiumi. 

Mirė generolas leitenantas Juozas Stanaitis 1925 
m. liepos 12 d. savo tėviškėje. Palaidotas Slabadų 
kapinėse. 


Gen.J.Stanaitis 


Gen.J.Stanaitis Nepriklausomybės kovų metais (sėdi ant aptvaro) 


Kun. Juozas STANKEVIČIUS 


Kunigas Juozas Stankevičius gimė 1866 m. vasario 
17 d. Sparvinių kaime, Griškabūdžio valsčiuje. Mokėsi 
Griškabūdžio pradžios mokykloje, Marijampolės 
gimnazijoje ir Seinų kunigų seminarijoje. Kunigu 
įšventintas 1889 m. vasario 24-ąją. 1893 m. dalyvavo 
varpininkų suvažiavime. Nuo 1895 metų, prisidengęs 
Montvydo slapyvardžiu, studijas gilino Šveicarijos 
Fribourgo universitete. Kunigai J.Stankevičius bei 
J.Matulaitis buvo pirmieji šiame universitete lietuviai 
studentai. 1917 m. rugpjūčio pirmosiomis dienomis 
Lietuvių organizacinio komiteto susirinkime kun. 
J.Stankevičius buvo išrinktas į vykdomąjį komitetą 
sušaukti Vilniaus lietuvių konferenciją, o šioje 
konferencijoje išrinktas į Lietuvos Tarybą, bet savo 
vietą Taryboje užleido kairiųjų atstovui. Kun. 
J.Stankevičius Vilniaus krašte lietuvių tautiniame 
judėjime stovėjo pirmose gretose. Savo straipsnius skelbė 
“Tėvynės sarge", “Vilniaus žiniose", “Šaltinyje", “Vilnyje", 
“Vadove" ir kituose leidiniuose. 

Kun. Juozas Stankevičius mirė 1958 m. rugsėjo 
mėnesį Vilniuje. 


Kun. J.Stankevičius 


Kelias veda į Panovius 


146 


Motiejus LOZORAITIS 


Teisininkas Motiejus Lozoraitis gimė 1866 m. (pagal antkapinį paminklą - 1867) sausio 17 
d. Baltrušių kaime, Griškabūdžio valsčiuje. Baigęs Marijampolės gimnaziją, įstojo į Maskvos 
universitetą, kur studijavo teisę. Dar besimokydamas Marijampolės gimnazijoje, dalyvavo slaptoje 
moksleivių kuopelėje, o studijuodamas priklausė Maskvos lietuvių draugijai. Baigęs mokslus, 
1899 metais apsigyveno Kaune ir pradėjo advokato karjerą. 

Motiejus Lozoraitis uoliai veikė tautinio atgimimo laikotarpiu. 1888 m. birželio 29 d. dalyvavo 
lietuvių šviesuolių suvažiavime Marijampolėje, kur buvo nutarta leisti “Varpą". Kitų metų (1889) 
varpininkų suvažiavimas įvyko jo tėviškėje Baltrušiuose. Nuo 1890 metų pradžios “Varpe" vedė 
politikos skyrių, keldamas laisvės kovos pavyzdžius, rūpindamasis socialiniu klausimu ir žemės 
reforma, ryškindamas demokratijos principus. Be “Varpo", M.Lozoraitis dar bendradarbiavo ir 
“Ūkininke". Iš lenkų kalbos išvertė “Tamošių Besotį", kurį 1895 m. išleido kaip “Ūkininko" priedą. 
Jonas Jablonskis Motiejų Lozoraitį apibūdino kaip doriausią, tiesiausią ir didžiausio takto “Varpo" 
žmogų. 

Pirmasis lietuvis advokatas, varpininkas, visuomenės veikėjas Motiejus Lozoraitis mirė 
1907 m. liepos 31 d. Kaune. Palaidotas Petrašiūnų kapinėse. Lietuvos advokatų taryba 1937 m. 
ant M.Lozoraičio kapo, kaip pirmajam lietuvių advokatui, spaudos kovotojui, dideliam demokratui, 
pastatė antkapinį paminklą. 


M.Lozoraičio kapas Kauno Petrašiūnų kapinėse M.Lozoraitis 

Juozas BAGDONAS 


Gydytojas, visuomenės veikėjas, publicistas, profesorius Juozas Bagdonas gimė 1866 m. 
balandžio 6 d. Slibinų kaime, Naumiesčio parapijoje. Mokėsi Naumiesčio dviklasėje mokykloje, 
1878-1886 m. - Marijampolės gimnazijoje, 1886-1889 m. studijavo mediciną Varšuvos, 1889-1891 
m. - Maskvos universitetuose. Buvo aktyvus lietuvių studentų draugijų narys. 1892-1896 m. dirbo 
gydytoju Naumiestyje, 1896-1399 metais - Vilkaviškyje. Už draudžiamosios spaudos platinimą 
1897 m. buvo suimtas. Vengdamas ištrėmimo, 1899 m. pabėgo į užsienį. 1899-1906 m. gyveno 
Vokietijoje, Šveicarijoje, Galicijoje, Didžiojoje Britanijoje ir kitose šalyse. Gyvendamas Mažojoje 
Lietuvoje, 1899-1903 m. ir 1904-1905 m. redagavo “Varpą ir “Ūkininką", 1901-1903 m. - "Naujienas". 
1915 m. kartu su Vilniaus karo ligoninės personalu, persikėlė į Maskvą. 1918 m. grįžo į Lietuvą, 
apsigyveno Naumiestyje. 1919-1922 m. dirbo Sveikatos departamento direktoriumi Kaune. 1922- 
1935 metais - Kauno universiteto Medicinos fakulteto profesorius. 1935 m. su kitais įsteigė 
Lietuvos blaivinimo sąjungą, buvo jos pirmininku. 1938-1940 m. redagavo žurnalą “Blaivybė ir 
sveikata". Bendradarbiavo “Aušroje", “Varpe", “Vienybėje lietuvninkų“, “Santaroje", “Viltyje", 
“Mūsų senovėje", "Kultūroje" ir kituose periodiniuose leidiniuose, parašė medicininių straipsnių ir 
knygų, atsiminimų. 

Antrojo pasaulinio karo pabaigoje Juozas Bagdonas pasitraukė į Vakarus. Vėliau persikėlė 
į JAV. Gyveno Klyvlende, ten 1956 m. birželio 8 d. ir mirė. Jo palaikai vėliau buvo pargabenti į 
Lietuvą ir palaidoti Kudirkos Naumiesčio (Meištų) kapinėse prie tėvų. 


J.Bagdonas J.Bagdono ir jo tėvų kapai Kudirkos Naumiesčio kapinėse 

Agota BAGDONAVIČIŪTĖ-RAULINAITIENĖ 


Knygnešė Agota Bagdonavičiūtė-Raulinaitienė, 
varpininko prof. Juozo Bagdono sesuo, gimė Slibinų 
kaime, Naumiesčio parapijoje. Į knygnešės darbą ją 
įtraukė brolis, medicinos studentas Juozas Bagdonas. 
Spaudos draudimo metais Agota Bagdonavičiūtė 
tėviškėje, o vėliau Vilkaviškyje, talkino broliui 
nelengvame nelegaliosios spaudos platinimo darbe. 


A.Bagdonavičiūtė-Raulinaitienė 


Tiltas per Širvintą prie Kudirkos Naumiesčio 


Mykolas CELKYS 

Knygnešys Mykolas Čelkys gimė 1866 m. 
balandžio 25 d. Norkūnuose prie Gelgaudiškio. 
Draudžiamąsias lietuviškas knygas iš Mažosios 
Lietuvos nešė ir platino nuo 1881 iki 1893 metų. 
Lietuviškas knygas platino ir jo tėvas Stasys Čelkys 
(mires 1899 ). 1887 metais akcizininkai ant Čelkių 
tvarto rado tris lietuviškų ir latviškų religinių knygų 
ryšulius. Senasis Stasys Čelkys buvo nubaustas 
trims mėnesiams kalėjimo, o sūnus Mykolas - 130 
rb. pabauda. Antrą kartą Mykolas Čelkys su knygų 
ryšuliu įkliuvo Žilių kaime, Kidulių valsčiuje. Tuomet 
iš jo buvo atimta trisdešimt brošiūruotų ir 178 
nebrošiūruotos knygos. 1889 metų birželio 13 d. 
M.Čelkį teisė Suvalkų apygardos teismas. 

Knygnešys Mykolas Čelkys daugiausia 
gabeno ir platino religinio turinio knygas: “Aukso 
altorių", “Šaltinį", “Garbė Dievui", laikraštį “Šviesa". 

Mirė Mykolas Čelkys 1933 metais. 


Mykolo Čelkio broliai Damijonas, Antanas ir Kazimieras 
prieš Pirmąjį pasaulinį karą Amerikoje 


Baltos Zanavykų žiemos. Aleknavičių sodyba Lekėčiuose 

Saliamonas BANAITIS 


Vasario 16-osios Akto signataras, spaustuvininkas ir leidėjas Saliamonas Banaitis gimė 
1866 m. liepos 15 d. Vaitiekupių kaime, Sintautų valsčiuje. Mokėsi Marijampolės gimnazijoje bei 
Petrapilio buhalterijos ir komercijos kursuose. Anksti įsitraukė į lietuviškąją veiklą. 1890 m. 
padėjo tvarkyti “Varpo" ir "Ūkininko" redakcinius ir administracinius reikalus. Atgavus spaudą, 
Kaune įkūrė spaustuvę lietuviškiems laikraščiams ir knygoms leisti. Iki Pirmojo pasaulinio karo 
pradžios išspausdino apie pusantro milijono egzempliorių knygų ir apie du milijonus laikraščių. 
Daugiausia buvo spausdinami Šv. Kazimiero draugijos leidžiamos knygos ir laikraščiai. Tai 
"Draugija", "Ateitis", "Vienybė", “"Pavasaris", "Lietuvaitė", *“Garnys", “Viensėdis", “Bažnytinė apžvalga", 
o vokiečių okupacijos pradžioje - “Kauno žinios", “Lietuvos mokykla" ir kt. 

Vokiečių okupacijos metais S.Banaitis gavo leidimą pirmajai lietuvių gimnazijai Kaune 
steigti. 1917 m. S.Banaitis dalyvavo Vilniaus konferencijoje ir buvo išrinktas Lietuvos Tarybos 
nariu, 0 1918 m. vasario 16 d. pasirašė Lietuvos Nepriklausomybės paskelbimo aktą. 

Nepriklausomai valstybei kuriantis, organizavo savanorius, ėjo Šakių apskrities viršininko 
pareigas, 1920-1922 m. organizavo politinę bei ekonominę Lietuvos žemdirbių sąjungą. S.Banaitis 
buvo vienas iš Prekybos ir Pramonės banko steigėjų, įkūrė Lietuvos garlaivių akcinę bendrove, 
o paskutiniaisiais savo gyvenimo metais dirbo Kauno užmiesčio autobusų stoties viršininku. 

Lietuvos Nepriklausomybės Akto signataras Saliamonas Banaitis mirė 1933 m. gegužės 4 
d. Kaune. Palaidotas Petrašiūnų kapinėse. 


S.Banaitis Nepriklausomybės Akto signataras S.Banaitis 


Nepriklausomybės Akto signataras S.Banaitis tarp artimųjų. Iš kairės priekyje: Danutė, Giedrutė (būsimoji kompozitorė 
Giedra Gudauskienė) ir Salytė Nasvytytės; sėdi J.Pranaitytė, M.Banaitienė, S.Banaitis, S.Nasvytienė, M.Nasvytis; stovi: 
K.V.Banaitis, Just. Banaitis, LBanaitienė, J.Banaitienė, V.Banaitis, Br.Banaitis (1923 m.) 


S.Banaičio spaustuvės pastatas Kaune (1997 m.) 


Kun. Jonas STRIMAS 


Kunigas Jonas Strimas gimė 1866 m. spalio 15 d. Žečkalnių kaime, Barzdų valsčiuje. 
Mokėsi Marijampolės gimnazijoje ir Seinų kunigų seminarijoje. Kunigu įšventintas 1892 m. liepos 
10 d. Petrapilio dvasinėje akademijoje įsigijo teologijos kandidato laipsnį. Profesoriavo Seinų 
kunigų seminarijoje. Atleistas iš kunigų seminarijos profesoriaus pareigų dėl lietuvybės 
propagavimo, vikaravo Simne. Čia įkūrė “Žiburio" draugijos skyrių, o bažnyčioje įvedė lietuvišką 
giedojimą. Pirmojo pasaulinio karo metais atsidūrė Rusijoje. Į Lietuvą grįžo apie 1919 metus. 
1920 metais paskirtas Pakuonio klebonu. Buvo vienas Šv. Kazimiero draugijos steigėjų ir jos 
valdybos narys. 

Mirė kun. Jonas Strimas 1934 m. rugpjūčio 22 d. Palaidotas Pakuonio kapinėse. 


Pakuonio Švč. Mergelės Marijos Ėmimo į dangų bažnyčios 
Kun. J.Strimo kapas Pakuonio (Prienų r.) kapinėse fragmentas 

Šv.Kazimiero bažnyčia Lekėčiuose Vysk. J.Staugaitis 


Vyskupo J.Staugaičio gimtinė Tupikuose 

Vysk. Justinas STAUGAITIS 


Vyskupas Justinas Staugaitis gimė 1866 m. lapkričio 14 d. Tupikų kaime, Naumiesčio 
parapijoje. Mokėsi Naumiesčio pradžios mokykloje, Marijampolės gimnazijoje ir Seinų kunigų 
seminarijoje. Priklausė slaptam klierikų būreliui. J.Staugaitis kunigu įšventintas 1890 m. birželio 
24 d. ir paskirtas vikaru į Alytų, iš ten perkeltas į Lenkiją. 1905 m. kun. Just. Staugaitis grįžo į 
Marijampolę, 1906 m. įsteigė "Žiburio" draugiją, o nuo tų pačių metų rudens paskirtas pirmuoju 
besikuriančios Lekėčių parapijos klebonu. 1909 m. buvo pakviestas į Seinus redaguoti mėnesinį 
žurnalą “Vadovas". 1922 m. vysk. AKarosas kun. Just.Staugaiti pakėlė Seinų kapitulos kanauninku, 
o popiežius Pijus XI suteikė jam prelato titulą. 

Nuo kunigystės pradžios Just. Staugaitis aktyviai reiškėsi visuomeninėje veikloje. Nuo 1918 
metų sausio - Lietuvos Tarybos (vėliau Valstybės Tarybos) vicepirmininkas, Vasario 16-osios 
Akto signataras. 

1926 m. prel. Just. Staugaitis skiriamas Telšių vyskupu ir nuo to laiko visus savo organizacinius 
sugebėjimus skyrė ganytojiškajam darbui. Sudarė diecezijos kuriją, įkūrė Telšių kunigų seminariją. 
Vyskupas Justinas Staugaitis spaudoje pradėjo bendradarbiauti dar būdamas klieriku Seinų 
kunigų seminarijoje. 

Vysk. Just.Staugaitis daug nusipelnė ne tik Telšių vyskupijai, bet ir visos Lietuvos katalikų 
Bažnyčiai. Priešmirtiniai jo žodžiai buvo: “Dieve, neapleisk Lietuvos“. 

Mirė vyskupas Justinas Staugaitis 1943 m. liepos 8 d. Telšiuose. 


Telšių vyskupas J.Staugaitis Telšių katedra 


Jo Ekseeleneija 


TusTINAS STAUGAITIS 
Telšių Vysaupas. 

Petronėlė JUŠKYTĖ-SIDARAVIČIENĖ 


Ūkininkė Petronėlė Juškytė-Sidaravičienė gimė 
1866 metais Bliuviškių kaime, Griškabūdžio valsčiuje. 
Atitekėjo į Liepalotų kaimą (Lukšių vls.) už ūkininko 
Jurgio Siderevičiaus (1861-1927) ir čia visą laiką gyveno. 
Pagimdė septynioliką vaikų, iš kurių užaugo dešimt. 
Sūnūs Bronius ir kun. Antanas tapo profesoriais, o 
dukrą Agutę (1899-1918) laidojo vos devyniolikos metų 
sulaukusią, po metų Daugailių kapinaitėse buvo 
laidojamas ir devyniolikmetis sūnus Jurgis (1900-1919) 
- Lietuvos kariuomenės savanoris, kritęs kovoje prieš 
bolševikus Zarasų kautynių metu. Šios dviejų 
devyniolikmečių laidotuvės motinai brangiai kainavo, 
ir ji meldė savo sūnų, karo aviacijos lakūną Bronių, 
skraidžiusį su kapitonu Steponu Dariumi, kad paliktų 
aviaciją ir imtųsi mažiau pavojingo darbo. Sūnus 
motinos paklausė ir tapo medicinos mokslų daktaru, 
o vėliau žinomu profesoriumi. 

Mirė Petronėlė Juškytė-Sidaravičienė 1938 m. 
kovo 20 d. Palaidota Lukšių kapinėse. 


P.Juškytė-Sidaravičienė 


P.Sidaravičienės sūnūs: Jurgis, Jonas, Antanas, Bronius 


Pranas KRIAUČIŪNAS 


Knygnešys Pranas Kriaučiūnas gimė 1866 
metais Žardvietos kaime, Lukšių valsčiuje. Jaunystėje 
mokėsi knygrišystės pas Valevičių Sintautuose. Nuo 
1885 m. turėjo savo knygrišyklą Lukšiuose, nuo 1893 
m. - Višakio Rūdoje, o nuo 1896 m. - Šakiuose. 1885 
m. susipažino su J.Antanavičiumi, tuomet gyvenusiu 
Sudarge, ir iš jo gavo “Aušros" laikraščio komplektus, 
kalendorių bei kitos lietuviškos spaudos. Spaudą slėpė 
tuščiavidurėse stalo kojose. Nuo 1891 m. palaikė ryšius 
su dr. Vincu Kudirka, pristatydavo jam knygų, gautų 
iš J-Antanavičiaus. Nuo 1896 m. pats ėmė knygas iš 
Tilžės. Už lietuviškų knygų platinimą Pranas 
Kriaučiūnas ne kartą buvo kalintas. 

Beveik visos Pr.Kriaučiūno korespondencijos 
1937 m. išleistos atskira knygele “Mano atsiminimai 
iš spaudos draudimo laikų ir laiškai iš Zanavykijos". 

Mirė knygnešys Pranas Kriaučiūnas 1940 m. 
Palaidotas Šakių kapinėse. 


P.Kriaučiūno kapas Šakių kapinėse 


Nemuno slėnis prie Sudargo 

Pieras Kr 


Jurgis PUIŠYS 


Studentas, varpininkas Jurgis Puišys gimė 1867 m. kovo 26 d. Žardelių kaime, Griškabūdžio 
valsčiuje. 1879-1887 metais mokėsi Marijampolės gimnazijoje, kur mokytojo Petro Kriaučiūno ir 
savo brolio Motiejaus buvo įtrauktas į lietuviškąją veiklą. Baigęs Marijampolės gimnaziją, 1887 
m. įstojo į Maskvos universitetą ir pradėjo studijuoti mediciną, bet nutrukus perėjo į teisę. 
Studijuodamas Maskvoje, Jurgis Puišys buvo aktyvus slaptosios lietuvių studentų draugijos 
narys, 1889 m. dalyvavo varpininkų antrajame suvažiavime Baltrušiuose, kur buvo nutarta 
kaimo žmonėms leisti “Ūkininką". Jurgis Puišys bendradarbiavo “Šviesoje", “Varpe", “Ūkininke". 

1891 m. birželio 16 (28) d. Jurgis Puišys, laikydamas paskutinį egzaminą, staiga mirė. 


Kelias Kaunas-Šakiai ties Skirpstauja 

Kun. Juozas SRUOGINIS 


Spaudos bendradarbis, kunigas Juozas Sruoginis gimė 1867 m. gegužės 7 d. Suodžių 
kaime, Naumiesčio parapijoje. Mokėsi Marijampolės gimnazijoje ir Seinų kunigų seminarijoje. 
Kunigu įšventintas 1890 m. birželio 24 d. Buvo paskirtas vikaru į Lenkiją. 1892-1895 m. vikaro 
pareigas ėjo Seirijuose, Lukšiuose ir Griškabūdyje, o 1896-1905 m. - Vilkaviškyje, vėliau 
Kapčiamiestyje ir Liudvinave. Nuo 1909 metų buvo Igliaukos klebonu. 1915-1918 metais gyveno 
Rusijoje. Grįžes į Lietuvą, nuo 1918 metų klebonavo Igliaukoje, o nuo 1922 m. iki 1932 m. buvo 
Sintautų klebonu. Ten pasiliko ir altarista. Jaunystėje kun. Juozas Sruoginis talkininkavo kun. 
Martynui Sederevičiui ir kitiems knygnešiams, platino draudžiamąsias lietuviškas knygas. Steigė 
“Žiburio" draugijos skyrius. JLaumės slapyvardžiu bendradarbiavo “Šaltinyje", “Vadove". 

Mirė kun. Juozas Sruoginis 1943 metais. Palaidotas Sintautų kapinėse. 


Seinuose leisto “Vadovo", kuriame bendradarbiavo kun. 
J.Sruoginis, viršelio faksimilė Kun. J.Sruoginio kapas Sintautų kapinėse 


VADOVAS 


MĖNESINIS LAIKRAŠTIS, 


skiriamas dvasiškiems lietuviu reikalams. 
Tomas V. 
Nr 17. 
1 Sausio 1910 m. 

SEINAI. 


Laukačio, Dvaranausko, Narjausko ir B-vės spaustuvėje 


1910. 


Petras Juozas PRANAITIS 


Vargonininkas, ūkininkas Petras Juozas Pranaitis gimė 1867 m. birželio 1 d. Panenupių- 
Elijošių kaime, Griškabūdžio valsčiuje. Muzikos mokytis pradėjo Naumiestyje pas vargonininką 
Risauskį, baigusi Varšuvos konservatoriją. Petrapilio dvasinės akademijos profesoriaus, savo 
brolio kun. Justino Bonaventūro padedamas, apie 1888 metus laisvu klausytoju pradėjo studijuoti 
Petrapilio konservatorijoje. Vargonus studijavo pas prof. Johansoną, teorinius dalykus - 
konservatorijos direktoriaus A.Rubinšteino klasėje. Pramokes vargonuoti, iki 1910 m. dirbo 
vargonininku Dvasinėje akademijoje. 

Gyvendamas Petrapilyje, P.J.Pranaitis buvo suorganizavęs lietuvių chorą ir jam vadovavo, 
pats harmonizavo dainas savo choro programoms. P.J.Pranaitis yra išleidęs šiuos kūrinius: “Polka 
Lietuvaitė", skirta mylimai sesutei Julijai (1893), “Mazurek dla litwinek“ ir “Stary plaszek" (1894). 
Rankraščiuose yra likę nemažai smulkių kūrinėlių ir sonata. Dr. V.Kudirka duodavo P.J.Pranaičiui 
ištaisyti ir sutvarkyti savo muzikinius kūrinius, skirtus spaudai. Teigiama, jog padėjo V.Kudirkai 
komponuoti ir “Tautišką giesmę“. 

Gyvendamas Petrapilyje, P.J. Pranaitis Dvasinės akademijos palėpėje laikė balandžius. Su 
savo augintiniais parodose jis yra laimėjęs net aukso medalį. 

1910 metais P.J.Pranaitis grįžo į Panenupius, vedė, ūkininkavo, augino gražią šeimą. Visi jo 
vaikai pasižymėjo gerais balsais ir nepaprastai gražiai dainavo. Du sūnūs buvo Lietuvos 
kariuomenės ulonai, dukros baigė Mergaičių ūkio mokyklą Barzduose. 

P.J. Pranaitis mirė 1942 m. sausio mėnesį. Palaidotas Griškabūdyje. 


P.JPranaičio knygelės “Polka Lietuvaitė" viršelio faksimilė P.J.Pranaitis su žmona Panenupiuose 


Kun. Juozas DEMIKIS 


Kunigas Juozas Demikis gimė 1867 m. rugpjūčio 
28 d. Liepalotų kaime, Būblelių valsčiuje. Pradinę 
mokyklą baigė Naumiestyje, keturias gimnazijos klases 
išėjo Suvalkuose. 1890 m. įstojo į Petrapilio kunigų 
seminariją, kurią baigęs, iki 1897 metų dar studijavo 
Dvasinėje akademijoje. Kunigu įšventintas 1897 m. 
Paskirtas Rezeknės vikaru Latvijoje, o po metų iškeltas 
į Krasnojarską Sibire. 1900 m. paskirtas Tomsko klebonu 
ir čia klebonavo 25 metus. Dar besimokydamas Suvalkų 
gimnazijoje, Juozas Demikis platino draudžiamąsias 
lietuviškas knygas. Dirbdamas Sibire, knygas platino 
tarp lietuvių, buvusių 1863 metų sukilimo tremtinių. 
1917 m. buvo paskirtas Sibiro apaštališkuoju vikaru. 
Kun. Juozas Demikis į Lietuvą grįžo 1925 m. Buvo 
paskirtas Dubingių klebonu, o po pusantrų metų toms 
pačioms pareigoms eiti perkeltas į Kernavę. 

Mirė kun. Juozas Demikis 1927 m. rugpjūčio 12 
d. Kaune. Palaidotas Kudirkos Naumiesčio kapinėse, 
bendrame Demikių kape. 


Kun. J.Demikis 


Kun. J.Demikio laidotuvės Naumiesčio kapinėse 

Mykolas ir Agota MATUSAI 


Ūkininkas Mykolas Matusas gimė 1867 metais 
Vaiguviškių kaime, Plokščių valsčiuje. Jaunystėje 
buvo geras šokėjas, dirbo valsčiaus raštinėje, turėjo 
ryšių su knygnešiais. Vedė Agotą Dakauskaitę iš 
Valių kaimo, Šakių valsčiaus, gimusią 1869 m., kuri 
jaunystėje buvo aktyvi Šakių bažnyčios choro 
giedotoja. 

Nors Vaiguviškių Matusai nebuvo turtuoliai, 
bet kiek išgalėdami savo vaikus leido į mokslą. Dukra 
Anastazija buvo ūkininkė, Marija - vienuolė, dirbo 
spaustuvėje Kaune, Monika - siuvėja, sūnus Jonas 
tapo kunigu ir plačiai žinomu istoriku. Dukra Ona 
baigė Kauno mokytojų seminariją, mokytojavo, 
ištekėjo už Jono Markuzo ir kartu su vyru buvo 
ištremta į Sibirą, jauniausioji dukra Salomėja mokėsi 
Karklinių ir Aukštosios Fredos žemės ūkio 
mokyklose. 

Mykolas Matusas mirė 1939 metais, o jo žmona 
Agota Dakauskaitė-Matusienė - 1955-aisiais. Abu 
palaidoti bendrame kape Plokščių kapinėse. 


Matusų kapai Plokščių kapinėse 


M.Matusas 


A.Dakauskaitė-Matusienė 

Pranė ENDRIUKAITYTĖ 


Knygnešė, daraktorė Pranė Endriukaitytė gimė 1867 
metais Totoraičių kaime, Slavikų valsčiuje. Spaudą 
platino 1900-1903 m. Sintautų apylinkėse, ten pat slaptai 
mokė vaikus lietuviško rašto. Zanavykė Benedikta 
Striupavičiūtė, nuo 1931 m. pažinojusi P.Endriukaitytę, 
pasakojo, kad jaunystėje ji kūrė eiles ir spausdino 
“Aušroje" bei “Varpe". Jos sukurta daina “Ko liūdi, 
putinėli" dabar plačiai žinoma kaip liaudies kūrinys. 
P.Endriukaitytė su savo drauge Maryte Martišiūte gyveno 
Sintautuose, o vėliau persikėlė į Šakius. Čia draugės 
valdė dviaukštį keturių butų namą Aušros gatvėje. 
Pradžioje turėjo nedidelę krautuvėlę, o vėliau gyveno 
tik iš butų nuomos. 1944 m. priartėjus frontui, namas 
sudegė. Knygnešė P.Endriukaitytė su savo bičiule 
M.Martišiūte glaudėsi kažkur prie Sintautų. 


P.Endriukaitytė 


Pašešupių beržynai 

Justinas ZUBRICKAS-TURČINIŠKIS 


Poetas Justinas Zubrickas gimė 1868 m. sausio 8 d. Turčinų kaime, Būblelių valsčiuje. Tris 
klases baigęs Marijampolės gimnazijoje, vėliau uždarbiaudamas mokslą tęsė Kauno gimnazijoje. 
Pašalinus iš gimnazijos už tai, kad vienos rusų šventės metu jaunesnius gimnazistus nuvedė ne į 
cerkvę, o į katalikų bažnyčią, vėl grįžo mokytis į Marijampolės gimnaziją. Teisininko diplomą 
Just. Zubrickas įsigijo Petrapilio universiteto Teisės fakultete. Nuo 1896 m. tarnavo rusų 
valstybiniame banke. Į Lietuvą grįžo 1918 metais. Trumpai padirbėjęs Prekybos ir pramonės 
banko direktoriumi, buvo paskirtas Valstybės kontrolieriumi. 1924 m. vasario mėn. pasitraukęs 
iš šių pareigų, dirbo Lietuvos banko Kretingos skyriaus direktoriumi. 

Rašyti eiles Just. Zubrickas pradėjo dar spaudos draudimo metais. Spausdino jas “Apžvalgoje" 
ir JAV leistuose lietuviškuose laikraščiuose, o vėliau įvairioje periodikoje, bet atskiro rinkinio 
neišleido. Nemažas eilėraščių pluoštas yra išspausdintas antologijoje “Sūduva" (1924). Turčiniškio 
eilės, kritikų nuomone, yra “taisyklingos, bet šaltos". 

Mirė Justinas Zubrickas-Turčiniškis 1925 m. rugsėjo 13 d. Klaipėdoje. Palaidotas Kudirkos 
Naumiesčio kapinėse. 


Just. Zubrickas-Turčiniškis Just. Zubricko kapas Kudirkos Naumiesčio kapinėse 


Jonas STAUGAITIS 


Varpininkas, Seimo pirmininkas, gydytojas 
Jonas Staugaitis gimė 1868 m. birželio 1 d. 
Omentiškių kaime, Paežerių valsčiuje, bet savo 
šaknimis ir darbu buvo glaudžiai susisiejęs su 
Zanavykais. 1887 m. baiges Marijampolės gimnaziją, 
pradėjo medicinos studijas Varšuvos universitete. 
1894 m. susirgusio dr. Vinco Kudirkos pakviestas, 
atvyko į Šakius ir čia dirbo gydytoju. Šakiuose ir 
Marijampolėje suorganizavo “Šviesos" draugijos 
skyrius ir už tai 1909 m. sėdėjo Kalvarijos kalėjime. 
1918 metų vasarą vokiečių administracijos buvo 
paskirtas Šakių apskrities gydytoju ir Šakių 
apskrities ligoninės vedėju, vėliau išrinktas Šakių 
miesto ir apskrities komiteto pirmininku. 

1919 m. vasarą gyd. J.Staugaitis persikėlė į 
Kauną ir tapo plačiai žinomu gydytoju, valstybės 
ir visuomenės veikėju. 

Mirė dr. Jonas Staugaitis 1952 m. sausio 8 d. 
Kaune. Palaidotas Petrašiūnų kapinėse. 


J.Staugaitis 

Antanas JUCAITIS 


Skulptorius Antanas Jucaitis gimė 1868 m. spalio 30 d. Kiaulupių kaime, Sintautų valsčiuje. 
Jaunystėje dekoravo bažnyčias Sūduvos krašte. Vėliau mokėsi Odesoje, skulptūrą ir tapybą 
studijavo Miuncheno meno akademijoje. Apie 1897 m. persikėlė į Paryžių ir čia nugyveno visą 
likusį savo gyvenimą. Pragyvenimui lėšas užsidirbdavo iš akmens kaldamas ornamentus. Gyveno 
skurdžiai, nuo 1937 m. buvo šelpiamas Lietuvos pasiuntinybės Paryžiuje. Nuo 1912 m. dalyvavo 
beveik visose Paryžiaus meno parodose. Paskutiniaisiais gyvenimo metais pasižymėjo kaip geras 
animalistas. Žymesni kūriniai buvo biustai, vaizduojantys visas žmonių rases, iš atitinkamai 
parinkto marmuro, "Kristaus" ir “Dievo Motinos“ bareljefai iš balto marmuro ir kt. Nemažai 
skulptūrų buvo sukūręs ir lietuviška tematika, iš kurių paminėtinos “Knygnešys", “Birutė" ir kt. Jo 
kūryba buvo realistinės krypties. Savo kūrinius saugojo Lietuvos pasiuntinybės rūsiuose. 194() 
metais visi skulptoriaus Antano Jucaičio kūriniai atiteko Sovietų Sąjungai. 

Skulptorius Antanas Jucaitis mirė 1943 m. Paryžiuje, dideliame skurde. 


A.Jucaičio “Kristaus" skulptūra 
(baltas marmuras) 


Ona DOVYDAITYTĖ-PAUKŠTIENĖ 


Ūkininkė Ona Dovydaitytė-Paukštienė gimė 1868 metais Akmenynės kaime, Lukšių valsčiuje. 
Tėvai turėjo 12 ha žemės. Šeimoje buvo du broliai ir keturios seserys. Broliai buvo labai stiprūs, 
ypač Petras, kuris lengvai lankstydavo carines penkiakapeikes monetas. Dėl tokio Dovydaičių 
stiprumo, aplinkinių kaimų vyrai jų privengė. Ona Dovydaitytė, kaip ir visos jos seserys, buvo 
Lukšių bažnyčios “kantarka". Nors buvo savamokslė ir silpnai skaitė, bet mintinai mokėjo daug 
giesmių. Kaime be Dovydaityčių niekas mirusio žmogaus į kapus nelydėjo. Akmenynės Dovydaičių 
rūpesčiu 1876 m. gretimame Gerdžių kaime buvo pastatyta koplyčia, kuri 1956 m. ateistų buvo 
sudeginta. 

Ona Dovydaitytė, tapusi Paukštiene ir gyvendama Kurynėje, šeimoje buvo visapusiška 
valdovė. Ir darbus namuose visiems rikiavo, ir visais vaikais rūpinosi. Be Onos Paukštienės 
neapsiėjo kaimo žmonės. Buvo O.Paukštienė ir akušerė, ir daktarė, ir akis užmerkdavo Kurynės 
seneliams. 

Ona Paukštienė pagimdė aštuonis berniukus ir tris mergaites. Stengėsi juos išleisti į mokslą. 
Vyriausiasis sūnus Vincas (1895-1965), vengdamas tarnauti caro kariuomenėje, 1912 m. išvyko į 
Ameriką ir į savo gimtąjį kraštą jau nebegrįžo. Sūnūs Bronius (1897-1966) ir Jonas (1899-1965) 
tapo kunigais, aukštuosius mokslus baigė ir kiti sūnūs. 

Mirė Ona Dovydaitytė-Paukštienė 1943 m. gegužės 14 d. Palaidota Sutkų kapinėse greta 
savo vyro Vincento Paukščio (1864-1942). 


O.Dovydaitytė-Paukštienė O.Dovydaitytė-Paukštienė ir V.Paukštys su dukromis 


Jonas LOZORAITIS 


Ūkininkas Jonas Lozoraitis gimė 1868 metais Baltrušių kaime, Barzdų valsčiuje. Liko 
gyventi savo tėviškėje, vedė Žardelių kaimo Agotą Olekaitę, gimusią 1884 m., ir išaugino keturis 
sūnus: Joną (1904-1951), Kazį (1906-1962), Vytautą (1912-1987) ir Andrių (1917-1987). 

Jaunystėje Jonas Lozoraitis aktyviai dalyvavo lietuvių visuomeninėje veikloje. Tai jo tėviškėje 
Baltrušių kaime 1889 metų vasarą vyko antrasis varpininkų suvažiavimas, kuriame dalyvavo 
V.Kudirka, M.Jankus, S.Matulaitis, K.Grinius ir kiti. Šiame varpininkų suvažiavime buvo nutarta 
leisti lietuvišką laikraštį “Ūkininkas", skirtą kaimo žmonėms. 

Jonas Lozoraitis, vienas ar tai kartu su broliu Juozu, išvertė ir 1896 metais Tilžėje, Enzio 
Jagomasto spaustuvėje, išspausdino knygelę “Kaip gelbėti gyvulį nuo išputimo ir apie nelaimes 
karvėms besiveršiuojant" (slapyvardis Jonų Jonas). 

1894 m. įsikūrus švietimo draugijai “Sietynas", jai priklausė ir Jonas Lozoraitis. Šios draugijos 
nariai platino draudžiamąją lietuvišką spaudą, rėmė knygnešius. Caro policijai susekus “Sietyno" 
draugiją, prasidėjo areštai. Neišvengė arešto ir Jonas Lozoraitis - puse metų kalėjo Kalvarijos 
kalėjime, vėliau buvo ištremtas į Smolensko guberniją. 1902 metais grįžęs iš tremties, ūkininkavo 
savo ūkyje Baltrušiuose. 

Jonas Lozoraitis mirė 1924 metais. Palaidotas Pilviškių (Vilkaviškio r.) kapinėse. 


Taip atrodė Baltrušių Lozoraitynė 1995 metais 


Kun. Jonas SUTKAITIS 


Kunigas Jonas Sutkaitis gimė 1868 metais Sintautų valsčiuje. Mokėsi Seinų kunigų 
seminarijoje. Aptikus slaptą lietuvių klierikų būrelio bibliotekėlę, kartu su klieriku Antanu Miluku, 
1891 metais iš seminarijos buvo pašalinti. Atvykes į JAV, baigė teologijos mokslus ir 1893-1920 
m. klebonavo savo įsteigtoje šv. Kazimiero parapijoje Pittsburge, kur pastatė bažnyčią. 1898 m. 
atidarė šv. Pranciškaus seserų vadovaujamą pradinę mokyklą, kurioje pirmieji mokytojai buvo 
Agota Sutkaitytė, Jonas Grajauskas ir A.Martinaitė. Tuo metu mokyklą lankė apie 60 mokinių. 

Kun. Jonas Sutkaitis Pittsburge buvo vienas Lietuvių mokslo draugijos steigėjų, parašė ir 
išleido vaidinimėlį “Išsigimėlis". 

Mirė kun. Jonas Sutkaitis 1927 metais Pittsburge (JAV). 


Panoviuose buvo sodyba... ir nebeliko... 

Kazys SAMAJAUSKAS 


Tiesos 


Gaspadoriu ir samdininkų 


Lietuvoje. 
Dalis I. 
— Perspausdinta iš „Naujienų“, ——- 


Tilžėje 1904. 


Adresas: M. Saunus, Tilsit, Vabrikstr. 27, 
UGermania, 


Teisininkas, spaudos bendradarbis, literatas 
Kazys Samajauskas gimė 1869 m. vasario 17 d. 
Pakalniškių kaime, Plokščių valsčiuje. 1891 m. baiges 
Marijampolės gimnaziją, pradėjo studijuoti Maskvos 
universiteto Istorijos ir filologijos fakultete. Vėliau 
persikėlė į Petrapilį. Buvo Peterburgo lietuvių studentų 
draugijos narys. 1900 m. Teisės fakultete įgijo 
teisininko diplomą. 1901 metais pradėjo dirbti advokatu 
Kaune. Dalyvavo kultūros draugijos veikloje. 1909 m. 
išvertė V.Šekspyro "Hamletą", parašė knygų teisės 
klausimais, rūpinosi teisės mokslo terminais. 1924 
metais išleido aforizmų rinkinį “Šviesos spinduliai“, 
Bendradarbiavo "Lietuvoje", “Naujienose", “Lietuvos 
mokykloje", “Šaltinyje", “Vilniaus žiniose“, “Lietuvių 
laikraštyje“, "Draugijoje" ir kituose periodiniuose 
leidiniuose. 

Mirė Kazys Samajauskas 1937 m. gegužės 24 d. 
Kaune. 


K.Samajausko parengtos ir Tilžėje 1903 m. išleistos knygos 
viršelio faksimilė 


Nemuno slėnis tarp Gelgaudiškio ir Plokščių 


Antanas LINGIS 


Literatas, gydytojas Antanas Lingis gimė 1869 m. gegužės 23 d. Pikžirnių kaime, Sintautų 
valsčiuje. Mokėsi Marijampolės gimnazijoje, kurią baigė 1889 metais. Studijuodamas Maskvos 
universitete, dalyvavo lietuvių studentų draugijos veikloje. Universitetą baigė 1894 m. ir įsigijo 
gydytojo diplomą. Tapes gydytoju, iš pradžių dirbo Rusijoje. Grįžęs į Lietuvą, apie 1898-1899 m. 
gyveno Marijampolėje, vėliau vėl išvyko į Rusiją. 

1893 m. Tilžėje, O.Mauderodės spaustuvėje, buvo išspausdintas “Lietuvos ūkininkų kalendorius 
metams 1894", kurį redagavo P.Jonaitis ir A.Lingis. Po metų toje pačioje spaustuvėje buvo išspausdinta 
ALingio apysaka “Kas kaltas?". ALingis išvertė ir L.Tolstojaus komediją “Pirmutinis degtinės varytojas". 
Savo apysakas ir straipsnius Antanas Lingis spausdino “Varpe", “Ūkininke" ir kalendoriuose. 

Mirė Antanas Lingis 1900 metų vasarą Samsoniškių kaime, Šunskų valsčiuje, Marijampolės 
apskrityje. 


J.Lingio knygos “Kas kaltas?“ viršelio faksimilė A.Lingis 

Pranas STANAITIS 


Inžinierius Pranas Stanaitis gimė 1869 m. 
rugpjūčio 26 d. Matarų kaime, Būblelių valsčiuje. 
Baigęs Marijampolės gimnaziją, mokslą tęsė 
Maskvos universiteto Matematikos-fizikos fakultete 
ir Maskvos aukštojoje technikos mokykloje. Įsigijęs 
geležinkelio inžinieriaus specialybę, dirbo Maskvoje, 
Kazanėje, Mogiliove. 1922 m. grįžo į Lietuvą. Tarnavo 
Valstybės kontrolėje, o 1924 metais perėjo dirbti į 
Susisiekimo ministeriją. 

Inžinierius Pranas Stanaitis pasižymėjo ir 
visuomeninėje veikloje. Jis buvo Lietuvos atgimimo 
draugijos ir Verslininkų sąjungos vienu iš steigėjų, 
daug dėmesio skyrė ir savo gimtajam kraštui. 

Už nuopelnus Lietuvai inž. Pranas Stanaitis 
apdovanotas Vytauto Didžiojo III laipsnio ir Didžiojo 
Lietuvos kunigaikščio Gedimino IV ir III laipsnių 
ordinais. 

Inž. Pranas Stanaitis mirė 1936 m. kovo 20 d. 
Kaune. Palaidotas Slabadų kapinaitėse greta brolio, 
buvusio Lietuvos kariuomenės vado generolo 
leitenanto Juozo Stanaičio (1365-1925), 


P.Stanaitis 


Slabaduose tiltą per Šešupę projektavo ir statė P.Stanaitis. 
Atgimimo metais šiam tiltui suteiktas inž. Prano Stanaičio 
vardas 


P.Stanaitis (J.Zikaro bareljefas iš antkapinio paminklo Slabadų kapinėse) 


Jonas RAČIŪNAS 


Gydytojas ir vertėjas Jonas Račiūnas gimė 1869 m. rugsėjo 28 d. Bajoraičių kaime, Būblelių 
valsčiuje. Besimokydamas Marijampolės gimnazijoje, įsijungė į lietuvišką veiklą. Studijuodamas 
Maskvos universitete mediciną, priklausė slaptai Maskvos lietuvių studentų draugijai, dalyvavo 
1591 ir 1894 metų varpininkų suvažiavimuose. 1894 m. (kitur 1895) baiges Maskvos universitete 
mediciną, už stipendiją kurį laiką turėjo dirbti epidemijų paliestose srityse prie Kaspijos. Įskųstas 
žandarams už lietuvišką veiklą, 1903 metais buvo ištremtas į Sibirą. 

Gydytojas Jonas Račiūnas, J.Kurmio slapyvardžiu, spaudai pradėjo rašyti nuo 1888 metų. 
Pradžioje bendradarbiavo “Vienybėje lietuvninkų", o 1892-1900 m. - “Varpe ir “"Ūkininke". Atskirais 
leidiniais 1893 m. O.Mauderodės spaustuvėje Tilžėje buvo išleista jo versta IN.Potapenkos knygelė 
“Pasakojimas apie vieną vaitą ir jo raštininką", o 1895 m. JŠenkės spaustuvėje - jo versta į 
lietuvių kalbą Michailovo sudaryta knygelė “Rodos motinoms apie auginimą žindomų kūdikių“. 

Mirė vertėjas ir gydytojas Jonas Račiūnas 1905 metais Sibire. 


J.Račiūno knygos “Pasakojimas apie vieną vaitą 


ir jo raštininką" viršelio faksimilė J.Račiūno knygos “Rodos motinoms“ viršelio faksimilė 


Priedas prie „Ūkininko“ Nr. 6. 

TILŽĖJE 1896, 


išLKIsTA M. KOoYEsKio. 


TILŽĖJŲE 1893 m. 

Kun. Adomas Simonas POVILAITIS 


Prelatas Adomas Simonas Povilaitis gimė 1869 
m. lapkričio 21 d. Sintautų parapijoje. Kunigu 
įšventintas 1892 m. lapkričio 28 d. Buvo Vilkaviškio 
parapijos klebonu bei Vilkaviškio vyskupijos 
generalvikaru. Antrojo pasaulinio karo pabaigoje 
bandė pasitraukti į Vakarus, bet iš Rytprūsių buvo 
sugrąžintas atgal į Lietuvą. 

Mirė prelatas Adomas Simonas Povilaitis 1948 
m. kovo 5 d. Palaidotas Barzdų bažnyčios šventoriuje. 


Prel. S.Povilaičio kapas Barzdų bažnyčios šventoriuje 


Vyskupas A.Karosas (sėdi) tarp kunigų. Iš kairės: IStarkus, 
J.Adomaitis, J.Povilaitis, M.Brazauskas ir K.Pusdešris 


Jonas BALTRUŠAITIS 


Spaudos bendradarbis Jonas Baltrušaitis gimė 1869 m. Buktiškių kaime, Barzdų valsčiuje. 
Emigravęs į JAV, Ožio slapyvardžiu, 1892-1894 m. bendradarbiavo “Garse", o 1896 metais - 
“Karde". 


Jonas Baltrušaitis mirė 1896 metais Jungtinėse Amerikos Valstijose. 


Barzdų apylinkės 

Juozas ANDRIUKAITIS 


Knygnešys Juozas Andriukaitis gimė 1869 metais 
Laučiškių kaime, Lukšių valsčiuje. Draugavo su 
knygnešiu A.Baltrušaičiu-Antanėliu. Knygas slėpė 
Naumiesčio bažnyčios bokšte. 1906 metais už lietuvišką 
veiklą buvo suimtas ir apie metus laiko sėdėjo Suvalkų 
Kalvarijos kalėjime. Buvo tuometinių draugijų “Žiedas", 
“Žagrė", “Žiburys" organizatorius. 

Mirė knygnešys Juozas Andriukaitis 1933 metų 
spalio 13-ąją. 


J.Andriukaitis 


Šv.Kryžiaus Atradimo bažnyčia Kudirkos Naumiestyje 


Kun. Vincas RUBIKAS 


Kunigas Vincas Rubikas gimė 1869 metais 
Skaisgirių kaime, Sintautų valsčiuje. Mokėsi Sintautų 
pradžios mokykloje, Marijampolės gimnazijoje. Baigė 
Lucko-Žitomiro kunigų seminariją ir 1893 m. buvo 
įšventintas kunigu. Dvejus metus vikaravo Dubne, 
trejus metus - Aleksandrijoje ir apie dvidešimt 
ketverius metus - Ukrainos Palūnuose. Caro laikais 
buvo persekiojamas žandarų, o bolševikų buvo 
pasmerktas sušaudyti, tačiau lietuvio teisėjo įspėtas 
laiku apsisaugojo. Rašė eilėraščius, kupinus Tėvynės 
meilės ir ilgesio. Paskleidė savo vertingą atsakymą 
prieš stačiatikių užsipuolimus. Į Lietuvą grįžo 1925 
metais ir dirbo Pilviškių, Slabadų bei Žvirgždaičių 
parapijose. 

Kunigas Vincas Rubikas mirė 1927 metų 
balandžio 10 d. Kaune. 


Koplyčios fragmentas Slabaduose 


Šešupė ties Slabadais 

Kun. Antanas DAILIDĖ 


Kunigas Antanas Dailidė gimė 1870 m. vasario 16 d. Zanavykuose. Mokėsi Seinų kunigų 
seminarijoje. Kunigu įšventintas 1394 m. liepos 1 dieną. 1901 metais buvo Kapčiamiesčio klebono 
Motiejaus Guogos vikaru. 1923 metais klebonavo Krokialaukyje. Čia mirė ir buvo palaidotas 
Krokialaukio (Alytaus r.) kapinėse. 


Kun. A.Dailidė Kun. A.Dailidės kapas Krokialaukio kapinėse 

Pranas REKEŠIUS 


Knygnešys Pranas Rekešius gimė 1870 m. vasario 18 d. Kidulių valsčiuje. Paauglystėje 
kartu su tėvu iš Mažosios Lietuvos nešė draudžiamąją lietuvišką spaudą. Talkininkavo knygnešių 
tėvui kun. Martynui Sederevičiui. 1900 m. Kirkilų kaime (prie Sudargo) caro žandarų sužeistas, 
visam gyvenimui liko invalidas. 

Mirė Pranas Rekešius po Antrojo pasaulinio karo. 


Altoniškių piliakalnis nuo Rioglos alkvietės (1958 m.) 


Juozas CEPUKAITIS 


Vargonininkas, literatas Juozas Čepukaitis gimė 
1870 m. kovo 4 d. Naumiestyje. Jokios mokyklos nelankė, 
bet iš vaikystės buvo darbštus ir imlus. Lavinosi 
savarankiškai, daug skaitė. Dirbo Griškabūdžio parapijos 
zakristijonu. Gyvendamas Griškabūdyje, pradėjo rašyti 
eiles, bet dėl menko meninio lygio jų niekas nespausdino. 
1900 m. Juozas Čepukaitis emigravo į JAV. Apie šešioliką 
metų dirbo lietuvių parapijoje Waterbury vargonininku, 
mokytoju ir zakristijonu. 

Juozas Čepukaitis buvo pareigingas ir labai 
darbštus. Parašė katalikiškų pjesių mėgėjų scenai, iš kurių 
išspausdintos “Betlejaus stonelė“ (1904), “Mamos 
nedasupta" (1912), “Penkios gyvenimo dovanos“ (1918) 
ir kt. Rinko etnografinę medžiagą, užrašinėjo pasakas, 
kurių dalis yra išspausdinta J.Basanavičiaus rinkinyje 
“Ivairios lietuviškos pasakos". Bendradarbiavo “Vienybėje 
lietuvninkų", “Katalike", “Vytyje". 

Literatas Juozas Čepukaitis-V.Kovas mirė 1923 
m. rugsėjo 11 d. Šv. Pranciškaus ligoninėje Jersey City, 
Niujorko valstijoje (JAV). 


J.Čepukaičio knygelės “Betlejaus stonelė" viršelio faksimilė 


Nemuno senvagė prie Nosiedų 


BETLEJAUS STONELĖ 


ARBA 


Kristaus Užgimimas. 


DRAMA TRIJUOSE AKTUOSE. 


Parašė K. 


CHICAGO.lILL- 
Kaštais Ir spauda „kataliko“ 3244 So. Morgan Str. 


1824. 


Juozas KAUNAS 


Mokytojas, savivaldybininkas Juozas Kaunas gimė 1870 m. birželio 13 d. Pavilktinių kaime, 
Sintautų valsčiuje. Privačiai kiek pasimokęs, 1886 m. įstojo į Veiverių mokytojų seminariją, kurią 
baigė 1890 m. Mokytojavo Marijampolės apskrityje, Lenkijoje. Pirmojo pasaulinio karo metais 
pasitraukęs iš Lietuvos, gyveno Tambove. 1918 metais grįžęs į Lietuvą, mokytojavo Žemojoje 
Panemunėje. 1919 m. sausio 28 d. paskirtas į Vidaus reikalų ministerijos Savivaldybių departamentą, 
nuo 1921 m. balandžio 1 d. - Savivaldybių departamento direktoriaus padėjėjas, nuo 1924 m. - 
vyr. revizorius. 1926 metais išėjo į pensiją, vėliau išrinktas Jonavos burmistru. Daug nusipelnė 
organizuojant savivaldybes Lietuvoje. 1924-1925 metais vadovavo valsčių savivaldybių raštvedžių 
ir sekretorių kursams. Bendradarbiavo spaudoje. 

Savivaldybininkas Juozas Kaunas mirė 1936 m. rugpjūčio 26 d. Palaidotas Skarulių (Jonavos 
r.) kapinėse. 


Skaruliai. Šio bažnytkaimio kapinėse ir Juozo Kauno kapas 

Etnografinė zanavyko sodyba prie Višakio 


Šis tas iš Zanavykų etnografijos nuo Višakio 


Kun. Kazimieras SEDEREVIČIUS 


Kunigas Kazimieras Sederevičius gimė 1870 m. liepos 19 d. Liepalotų kaime, Lukšių valsčiuje. 
Mokėsi Lukšių pradinėje mokykloje, Marijampolės gimnazijoje ir Seinų kunigų seminarijoje. 
1894 metais įšventintas kunigu ir paskirtas vikaru į Liškiavos parapiją. Vėliau kun. Kazimieras 
Sederevičius Liškiavoje klebonavo ir šias pareigas ėjo daugiau nei 50 metų. Su savo parapijiečiais 
taip suaugo, kad visi jį tik Liškiavos Tėveliu tevadindavo. Klebonaudamas Liškiavoje, globojo 
Blaivybės draugiją, pats gyveno labai santūriai ir daug ką atiduodavo neturtingiesiems. 1907 
metais Liškiavoje įsikūrus “Žiburio" draugijos skyriui, pirmininku buvo išrinktas kun. Kazimieras 
Sederevičius. Netrukus jis čia įsteigė biblioteką-skaityklą, kurioje 1909 metais jau buvo beveik 
400 knygų. Parašė atsiminimus apie savo gimtuosius Liepalotus ir vaikystės dienas Zanavykuose. 
Gyvenimo pabaigoje, bolševikų išmestas iš mažo vienuolyno kambarėlio, prisiglaudė pas 
vargonininką, kur ir pasitiko savo gyvenimo saulėlydį. 

Kunigas Kazimieras Sederevičius mirė 1952 metais. Palaidotas Liškiavos (Varėnos r.) kapinėse. 


Kun. K.Sederevičius Kun. K.Sederevičiaus kapas Liškiavos kapinėse 


Kun. K.Sederevičiaus pamėatoji Liškiava 


Liškiavos klebonas kun. K.Sederevičius su savo artimiausiais pagalbininkais 


187 


Kun. Feliksas Konstantinas KUDIRKA 


Kunigas marijonas Feliksas Konstantinas Kudirka 
gimė 1870 m. liepos 27 d. Nemirų kaime, Griškabūdžio 
valsčiuje. Baigęs Marijampolės gimnazijos 8 klases, įstojo 
į Seinų kunigų seminariją. 1894 m. buvo įšventintas 
kunigu. Septynioliką metų tarnavo įvairiose Seinų 
vyskupijos parapijose. 1911 m. įstojo į atnaujintą marijonų 
vienuoliją Šveicarijos mieste Fribourge. Čia lankė 
universitetą ir gilino senųjų kalbų studijas. 1913 m. išvyko 
į JAV ir Čikagoje prie šv. Mykolo parapijos įkūrė pirmąjį 
marijonų vienuolyną, o 1919 m. vienuolyną įkūrė ir prie 
Aušros Vartų bažnyčios, kur klebonavo nuo 1919 iki 
1927 metų. Be to, įsteigė keletą draugijų. 

Tik atvykęs į JAV, kun. F.K.Kudirka įsteigė ir 
redagavo “Tikybą ir dorą", aktyviai reiškėsi katalikiškoje 
spaudoje, po “Draugo" laikraščio redaktoriaus A.Kaupo 
mirties, perėmė ir šio laikraščio redagavimą bei leidimą. 

Kunigas Feliksas Konstantinas Kudirka MIC mirė 
1932 m. kovo 24 d. Čikagoje (JAV). 


Kun. F.K.Kudirka MIC 


Šv.Kryžiaus ligoninė, kurios statyba rūpinosi kun. F.K.Kudirka, 
Čikagoje 


— 


— -—- 

Kun. Jonas DUMČIUS 


Kunigas Jonas Dumčius gimė 1870 m. lapkričio 10 d. Mockupių kaime, Sintautų valsčiuje. 
Kunigu buvo įšventintas 1894 m. balandžio 15 d. ir paskirtas vikaru Porite, vėliau perkeltas į 
Naumiestį, o dar vėliau paskirtas Lomžos kalėjimo kapelionu. Parvykęs į Lietuvą, kun. Vinco 
Dargio patartas, 1905 m. išvyko į Ameriką. Gyvendamas Amerikoje, aktyviai veikė Lietuvių 
Romos Katalikų Susivienijimo darbe. 1913 m. birželio 3-5 d. vykęs šios organizacijos 28-asis 
seimas kun. Joną Dumčių išrinko Dvasios vadu. 1923 m. kun. J.Dumčius buvo paskirtas Minersvilio 
klebonu. Buvo labai demokratiškas ir parapijos komitetui leido veikti taip, kaip šis norėjo. 
Gyvendamas Amerikoje retkarčiais apsilankydavo ir Lietuvoje. Vieno tokio apsilankymo metu 
Kazimieravoje nusipirko ūki, bet po kiek laiko vėl išvyko į Ameriką. Galutinai į Lietuvą grįžo 
1928 (kitais duomenimis - 1929) metais. Ne tuščiomis. Kartu parsivežė ir 1200 sodinukų, kuriais 
užsodino didžiulį sodą Kazimieravoje. 

Kun. Jonas Dumčius buvo labai dosnus. Į mokslą leido ne tik savo giminių vaikus, bet 
padėjo ir mažiau pasiturintiems. Kad Lietuva turėjo pasaulinio lygio antikinės literatūros žinovą 
prof. Joną Dumčių, už tai turime būti dėkingi ir kun. J.Dumčiui, kuris šį savo brolio sūnų 
išmokslino. 

Garbės kanauninkas Jonas Dumčius mirė 1943 m. spalio 11 d. Palaidotas Garliavos (Kauno 
r.) bažnyčios šventoriuje. 


Kun. J.Dumčius Kun. J.Dumčiaus kapas Garliavos bažnyčios šventoriuje 


m 
= 

Kun. Vincas DARGIS 


Kunigas marijonas Vincas Dargis gimė 1870 metais Slibinų kaime, Naumiesčio parapijoje. 
Mokėsi Naumiestyje. 1889 m. baigęs Marijampolės gimnazijos šešias klases, įstojo į Seinų kunigų 
seminariją. Besimokydamas kunigų seminarijoje, buvo slapto rankraštinio lietuviško laikraščio 
“Knapt" perrašinėtoju, nes turėjo labai gražų braižą. Kai klierikas Vincas Dargis tapo penktakursiu, 
bendraminčiai jį išrinko slaptosios lietuvių draugijėlės pirmininku. Kunigų seminariją Vincas 
Dargis baigė 1894 m. ir buvo įšventintas kunigu. 1918 m. įstojo į marijonus. Kun. Vincui Dargiui 
MIC 1922 metais esant Kauno marijonų namo viršininku, iš Amerikos buvo pasiskolinta 5000 
dolerių ir pastatyti trijų aukštų marijonų namai Laisvės alėjoje. 

Mirė kun. Vincas Dargis MIC 1945 m. spalio 18 d. Palaidotas Marijampolės senosiose 
kapinėse, marijonų skyriuje. 


Kun. V.Dargis MIC Kun. V.Dargio MIC kapas Marijampolės kapinėse 


Jurgis ANGRABAITIS 


Knygnešys Jurgis Angrabaitis gimė 1870 metais Kiduliuose. 1890 m. birželio 6 d. darant 
kratą pas Praną Kriaučiūną, buvo rastas O.Mauderodės spaustuvės-knygyno Tilžėje laiškas, 
kuriame buvo minimas ir Angrabaitis, neva turįs parduoti knygrišystės reikmenų. Kratant Jurgį 
Angrabaitį, buvo rasta dvylika numerių 1889 metų “Varpo" bei “Žemaičių ir Lietuvos apžvalgos" 
1890 metų devintasis numeris. Už šiuos įkalčius Jurgis Angrabaitis buvo patrauktas teisminėn 
atsakomybėn, bet, nelaukdamas teismo, jis pabėgo į Ameriką. 

Knygnešys Jurgis Angrabaitis mirė 1928 metais Jungtinėse Amerikos Valstijose. 


Nemunas ties Kiduliais 


191 


Juozas BUTKUS 


Knygnešys Juozas Butkus gimė 1870 metais Griškabūdžio parapijoje. 1890-1900 metų 
laikotarpiu knygas gabeno iš Mažosios Lietuvos ir platino jas Griškabūdžio bei Būblelių valsčiuose. 
Dirbo kartu su knygnešiais J.Kluoniu, J.Urbaičiu, V.Vilniškaičiu, Sintautų kunigu Steponaičiu, 
Griškabūdžio klebonu J.Marma ir kitais. 


Sešupė prie Kudirkos Naumiesčio 

Kun. Juozas SKINKYS 


Kunigas, poetas Juozas Skinkys (Skinkis) gimė 1870 m. gruodžio 1 d. Antupių kaime, Gižų 
valsčiuje, Vilkaviškio apskrityje, bet savo gyvenimu ir darbais - zanavykas. Mokėsi Suvalkų 
gimnazijoje, o Seinų kunigų seminarijoje garsėjo kaip dainininkas ir lietuviškų dainų mokytojas. 
1889-1894 m. rašinėjo į seminarijos slaptus lietuviškus laikraštėlius. Kunigu įšventintas 1894 m. 
liepos 1 d. Varšuvoje. Vikaro pareigas ėjo Igliaukoje, Sintautuose, Garliavoje, Keturvalakiuose, 
Vygriuose, Lukšiuose ir kitur. Visur platino draudžiamąją lietuvišką literatūrą. Nuo 1907 metų 
priklausė Lietuvių mokslo draugijai. Pirmojo pasaulinio karo metais pasitraukė į Rusiją. 1918 
metais grįžo į Lietuvą ir klebonavo Žemojoje Panemunėje. Parapijoje atgaivino pradžios mokyklą, 
įsteigė “Žiburio" draugijos skyrių. 

Kun. Juozas Skinkys buvo didelis literatūros ir dainos mėgėjas. Antupių Juozo slapyvardžiu 
parašė nemažai dainų ir eilėraščių. Kai kurios jo sukurtos dainos prigijo liaudyje. Nuolat 
bendradarbiavo “Šaltinyje", “Viltyje", “Draugijoje", “Vadove". Rinko tautosaką. Apie šimtą dainų 
įdainavo kompozitoriui St Šimkui. Buvo didelis praeities gerbėjas, rinko senuosius raštus, išsaugojo 
nemažai XIX a. lietuviškų rankraščių, įvairių senų dokumentų. Paliko Žemosios Panemunės 
parapijos istorijos rankraštį. 

Mirė kun. Juozas Skinkys 1943 m. sausio 25 d. Žemojoje Panemunėje. Palaidotas bažnyčios 
šventoriuje. 


Žemosios Panemunės klebonas J.Skinkys (centre) su kunigais 
prie klebonijos Kun. J.Skinkys (Skinkis) 

Juozas KAČARAUSKAS 


Girininkas Juozas Kačarauskas gimė 1870 metais. Dirbo privačios Justino Strumilos girios 
girininku ir gyveno Zarambiškėje prie Plokščių. Į Zanavykus Juozas Kačarauskas buvo atvykęs. 
Jo pusseserė Kačarauskaitė-Voitylienė buvo būsimojo popiežiaus Jono Pauliaus II motina, o 
Juozas Kačarauskas vedė būsimojo vyskupo P.P.Būčio seserį Mariutę Būčytę (41882). Kilus 1905 
metų sąjūdžiui, J.Kačarauskas, gindamas girias nuo tų, kurie jas naikino, prarado sveikatą - 
apsirgo vėžiu. 

1908 m. balandžio 19 d. mirė, palikęs šešis mažus vaikus. Girininkas Juozas Kačarauskas 
palaidotas Plokščių kapinėse. 


Aktorius, poetas Kestutis Genys Plokščių kapinėse prie popiežiaus Jono Pauliaus II-ojo antros 
kartos dėdės J.Kačarausko kapo 

Petras ANDRIUŠIS 


Ūkininkas Petras Andriušis gimė apie 1870 metus Simokų kaime, Barzdų valsčiuje. Jokių 
mokslų nebaigė, bet buvo didelis knygų ir laikraščių mylėtojas, Simokų kaimo šviesuolis. Spaudos 
draudimo metais skaitė Tilžėje leidžiamus laikraščius, vėliau Seinuose leidžiamą “Saltinį" ir 
Amerikoje išeinančią “Vienybe". Visus savo vaikus stengėsi pramokyti, todėl samdė mokytoją, 
kuris mokė juos namuose. Pirmojo pasaulinio karo metais vaikus leido į vokišką mokyklą 
Pilviškiuose. Kuriantis nepriklausomai Lietuvai, padėjo kun. Karaliui organizuoti Pilviškiuose 
pradžios, o ypač vidurinę mokyklą, kurioje mokėsi ir jo vaikai. Ilgą laiką buvo šios mokyklos 
tėvų komiteto nariu. 

Petras Andriušis puikiai suprato ir gero ūkininkavimo reikšmę. Jo ir giminaičio Luobikio 
iniciatyva, Simokų kaimas į vienkiemius išsiskirstė dar prieš Pirmąjį pasaulinį karą. Nuolat 
stengėsi gerinti ūkį, kelti gamybą, daug prisidėjo prie Simokų ir aplinkinių kaimų pelkių sausinimo. 
Buvo “Žagrės" kooperatyvo Pilviškiuose narys, padėjo kurti smulkaus kredito bankelį ir buvo jo 
valdybos nariu. Mėgo dainą, per talkas ir susibūrimus Simokuose buvo nepakeičiamas dainavedys 
ir Pilviškių bažnytinio choro giedotojas. Išaugino aštuonis vaikus, kurie Antrojo pasaulinio karo 
pabaigoje pasklido po visą pasaulį. Bolševikų buvo išvarytas iš ūkio, į kurį grįžo tik prieš pat 
mirtį. 

Mirė Petras Andriušis 1959 m. gruodžio 28 d. Palaidotas Pilviškių (Vilkaviškio r.) kapinėse. 


Barzdų apylinkės 

Zanavykų dangus 

Juozas LOZORAITIS 


Prozininkas, publicistas, poetas, spaudos darbuotojas Juozas Lozoraitis gimė 1871 m. sausio 
10 d. Baltrušių kaime, Griškabūdžio valsčiuje. Marijampolės gimnazijoje baigęs septynias klases, 
gyveno Pilviškiuose ir vertėsi prekyba. Priklausė nelegaliai "Sietyno" draugijai, platino draudžiamąją 
lietuvišką literatūrą, rinko eksponatus lietuvių etnografinei ekspozicijai, 1900 m. pateiktai Pasaulinėje 
parodoje Paryžiuje. Aktyviai prisidėjo prie 1905 m. sąjūdžio, nukreipto prieš carizmą. Pirmojo 
pasaulinio karo metais gyveno Rusijoje. Grįžęs į Lietuvą, kurį laiką bendradarbiavo su raudonaisiais, 
buvo maisto paruošų įgaliotinis Utenoje. Išvijus bolševikus iš Lietuvos, apsigyveno Kaune. 

Višakio, Musės, Tilviko ir kitais slapyvardžiais bendradarbiavo “Varpe", “Ūkininke", 
“Naujienose", “Vienybėje lietuvninkų", “Vilniaus žiniose“, “Naujojoje gadynėje", “Skarde", “Žarijoje" 
ir kituose periodiniuose leidiniuose. Amerikoje “Vienybė lietuvninkų“ atskiromis knygelėmis išleido 
Juozo Lozoraičio apysakas “Idėja ant mėšlyno" (1900) ir “"Kėkštų Simas“ (1901). 

Mirė Juozas Lozoraitis 1920 m. rugsėjo 12 d. Kaune. 


J.Lozoraičio knygelės “Idėja ant mėšlyno" viršelio faksimilė J.Lozoraitis 


XIDEJA 


ANT MESZLYNO. 


(APYSAKA MUSŲ DIENŲ) 


IN 
Mea 


"rr k? 


AUKAUJA BROLIAMS LIETUVIAMS 


Musė. 


PLyuouTH, Pa. 
Kasziai ix BraUBa,„VIENYBKS LiETUVNINKŲ 


1800 X. 

Kun. A.Jusaitis, dr. J-Basanavičius, kun. K.Urbonavičius ir M.Yčas Amerikoje 


Kun. A.Jusaičio namas prie Barzdų 

Kun. Antanas JUSAITIS 


Istorikas, kunigas Antanas Jusaitis gimė 1871 
m. vasario 11 d. Barzdų parapijoje. Mokėsi Seinų 
kunigų seminarijoje, kurią baiges, 1895 m. buvo 
įšventintas kunigu ir paskirtas Sudargo parapijos 
vikaru. Dirbdamas Sudarge, buvo uoliu lietuviškosios 
spaudos platintoju. Susitaupes šiek tiek pinigų, išvyko 
studijuoti civilinės teisės į Fribourgo universitetą 
Šveicarijoje. Baigęs studijas civilinės teisės licenciato 
laipsniu, išvyko į JAV. Parašė ir 1918 m. išspausdino 
“The History of the Lithuanian Nation and Its present 
national Aspirations“ (“Lietuvių tautos istorija ir 
dabartiniai siekiai tautišku atžvilgiu"). Šį veikalą įteikė 
Amerikos prezidentui Ruzveltui prieš jam išplaukiant 
į Paryžiaus taikos konferenciją, kurioje buvo 
sprendžiamas ir Lietuvos likimas. 1916 m. iš klebono 
pareigų pasitraukė ir po kurio laiko grįžo į Lietuvą. 
Buvo paskirtas Šakių “Žiburio" gimnazijos lotynų 
kalbos mokytoju. 

Mirė kun. Antanas Jusaitis 1942 m. rugsėjo 3 
d. Barzduose. Palaidotas Barzdų kapinėse, giminės 
kape. 


Šiame Jusaičių giminės kape palaidotas ir kun. A.Jusaitis 


Šakių “Žiburio" gimnazijos mokytojai. Antrasis iš kairės (sėdi) 
kun. A.Jusaitis 


Antanas BACEVIČIUS 


Gydytojas, visuomenės veikėjas Antanas Bacevičius gimė 1971 metais Lekėčių parapijoje. 
Jaunystėje vertėsi knygnešyste. Kurį laiką dirbo Osovskio knygyne Kaune, apie 1890 metus 
atvyko į Tilžę. Čia, dirbdamas JŠenkės knygų rišykloje, užsiėmė dar ir nelegaliu lietuviškų knygų 
platinimu. Atvykęs Amerikon, kurį laiką dirbo spaustuvėje, o vedęs dr. Jono Šliūpo žmonos 
seserį ir D.T.Bačkausko padedamas, 1900 m. baigė Merilendo medicinos koledžą Baltimorėje. 
Vertėsi gydytojo praktika Čikagoje. 1910-1912 m. ir 1924-1930 metais gyveno Lietuvoje. Dalyvavo 
Amerikos lietuvių visuomeninėje ir politinėje veikloje: 1902-1905 m. buvo Kankinių komiteto 
pirmininku, 1905 metais - Revoliucijos šelpimo komiteto nariu. Vienas iš Lietuvos atstatymo 
bendrovės steigėjų, nuo 1916 m. iki 1919 m. - jos direktorius. Bendradarbiavo “Vienybėje lietuvninkų“, 
“Lietuvos ūkininke“, “Lietuvos žiniose“. Išvertė P.Berto “Gamtos istoriją“ (1903), parašė "Istoriją 
abelną" (1904). 


Gydytojas Antanas Bacevičius mirė 1937 m. rugpjūčio 10 d. Elizabete (JAV). 


A.Bacevičiaus verstos knygelės “Gamtos istorija“ viršelio 
A.Bacevičius faksimilė 


„PoVILJiS BERT. 


GAMTOS ISTORIJA, 


VERTĖ 
D-ras A. BACEVIČIA. 


I KNYGA. 
L. Gyvuliai, —11. Augmens. — III. Akmens ir žemės, 


CHicaGco, Itt. 
£ SpPavna ,,„LieTUVos'', 924, 93 ST. 


1903, 


Jurgis ŽITINEVIČIUS 


Knygnešys ir visuomenininkas Jurgis Zitinevičius NRGIS ITINEVICIUS 


gimė 1871 m. Lekėčių valsčiuje. Augo bežemio darbininko 1971-1945 


šeimoje. Vedė Kluoniškių kaimo (Zapyškio vls. 2, TINEVIČIUS 
šeimoje. Vedė Kluoniškių kaimo (Zapyškio vls.) garsaus . ANTANAS, ZIP, 


knygnešio Motiejaus Eimaičio (1839-1919) dukrą ir 
ūkininkavo. 1897 m. caro žandarai knygnešį M.Eimaiti 
areštavo, atimdami iš jo paskutinį turtą - visą vežimą 
knygų, ir uždarė į kalėjimą. Knygų gabenimą iš Mažosios 
Lietuvos perėmė jo žentas Jurgis Žitinevičius. 

Be knygų gabenimo, Jurgis Žitinevičius dar rašinėjo 
į lietuviškus laikraščius įvairias žinutes. Daugiausia 
bendradarbiavo su “Lietuvos ūkininku“, pasirašinėdamas 
Genių Dėde. 1917 metais dalyvavo Vilniaus konferencijoje, 
kurioje buvo išrinktas į Tautos Tarybą. Pradėjus kurtis 
Lietuvos kariuomenei, organizavo savanorius. Vėliau 
tarnavo Zapyškio girininkijoje. 

Mirė Jurgis Žitinevičius 1945 metais. Palaidotas 
Zapyškio (Kauno r.) kapinėse. 


JŽitinevičiaus kapas Zapyškio kapinėse 


Zanavykų girios 


Jonas NAUJOKAS 


Visuomenininkas Jonas Naujokas gimė 1871 metais, atrodo, kad Zanavykuose. 1894 m. 
išvyko į Jungtines Amerikos Valstijas. Jis buvo Bruklino Lietuviško tautiško namo (1904) ir 
Tėvynės mylėtojų draugystės (1901) iždininkas, veiklus lietuvių visuomenininkas. Nuo 1900 metų 
rugsėjo - oficialusis savaitraščio "Ateitis" leidėjas. Išleido V.Daukšio verstus Upton Sinclair 
“Raistą" (1908) ir Prosper Merimee “Baltramiejaus naktį" (1909). 1907 m. lėšomis ir patarimais 
padėjo J.Paukščiui perkelti “Vienybę lietuvninkų" į Brukliną. Paskutiniaisiais gyvenimo metais 
buvo cigarų fabrikėlio savininkas. Bendradarbiavo lietuviškoje spaudoje: “Ryte", “Ateityje", 
"Lietuvoje", “Darbininkų viltyje", "Kovoje", "Laike", “Rankpelnyje", “Vienybėje lietuvninkų", “Vilniaus 
žiniose", “Žarijoje". Po savo rašiniais pasirašinėjo J.N. ir Naujokaičio slapyvardžiais. 

Jonas Naujokas mirė 1930 m. balandžio mėnesį Brukline (JAV). 


Už Širvintos - jau Mažoji Lietuva 


Kun. Vincas DVARANAUSKAS 


Kunigas marijonas Vincas Dvaranauskas gimė 1871 m. spalio 30 d. Žečkalnių kaime, 
Barzdų valsčiuje. Mokėsi Suvalkų ir Lomžos progimnazijose, Seinų kunigų seminarijoje, kurią 
baiges 1895 m., toliau studijas tesė Petrapilio dvasinėje akademijoje ir gavo teologijos magistro 
laipsnį. Kunigu įšventintas 1899 m. kovo 25 d. Ketverius metus vikaravo Mažajame Plocke ir 
Suvalkuose. 1903-1911 m. buvo Seinų kunigų seminarijos profesoriumi ir regensu. Dirbdamas 
Seinuose, prisidėjo prie lietuviškos spaustuvės organizavimo ir įvedė lietuviškas pamaldas katedroje. 
1911 m. įstojo į marijonų vienuoliją ir buvo vienas pirmųjų atnaujintos marijonų vienuolijos 
narių. 1912-1925 m. klebonavo Pilypave, vėliau Marijampolėje. 1925-1927 metų laikotarpiu 
darbavosi tarp JAV lietuvių katalikų. Grįžęs į Lietuvą, buvo paskirtas Žemaičių Kalvarijos 
klebonu, o nuo 1933 iki 1937 metų klebonavo Marijampolėje. 1937 m. kun. V.Dvaranauskas 
buvo paskirtas vienuolyno vyresniuoju ir marijonų bažnyčios rektoriumi Panevėžyje, o 1938 
metais - Ukmergėje. Atgavus Lietuvai Vilnių, buvo paskirtas Vilniaus marijonų vienuolyno 
vyresniuoju, vėliau - šv. Ignoto bažnyčios rektoriumi. Antrosios bolševikų okupacijos metais, šv. 
Ignoto bažnyčią uždarius, apsigyveno Marijampolėje. Būdamas draugijos “Žiburys" pirmininku, 
rūpinosi ir kitais švietimo reikalais, praplėtė vienuolyno patalpas, bendradarbiavo “Apžvalgoje" 
ir “Vadove". 

Mirė kun.Vincas Dvaranauskas MIC 1966 m. kovo 13 d. Palaidotas Marijampolės marijonų 
kapinaitėse. 


Kun. V.Dvaranauskas MIC Kun. V.Dvaranausko MIC kapas Marijampolės kapinėse 


Kun. Jonas NAUJOKAS 


Prelatas Jonas Naujokas gimė 1872 m. vasario 14 d. Sparvinių kaime, Griškabūdžio valsčiuje. 
Mokėsi Marijampolės gimnazijoje, o 1890 m. įstojo į Seinų kunigų seminariją. 1895 m. birželio 2 
d. buvo įšventintas kunigu ir paskirtas Punsko parapijos vikaru. Vėliau šias pareigas ėjo 
Naumiestyje. Apie 1902 metus, savo brolio kun. Juozo Stankevičiaus paragintas, pradėjo studijuoti 
Fribourgo universitete. 1906 m. gavęs filosofijos daktaro laipsnį, buvo paskirtas Seinų kunigų 
seminarijos profesoriumi. 1909 m. buvo pakviestas į Petrapilio dvasinę akademiją Dvasios tėvo 
pareigoms, kurias ėjo iki tol, kol bolševikai uždarė Dvasinę akademiją. Grįžęs į Lietuvą, buvo 
paskirtas jau lietuviškos Seinų kunigų seminarijos vicerektoriumi. Šias pareigas 1918-1919 m. ėjo 
Seinuose, 1919-1921 m. - Zypliuose, 1921-1926 m. - Gižuose, o įkūrus naujai sudarytos Vilkaviškio 
vyskupijos kunigų seminariją, buvo paskirtas jos rektoriumi. 1930 m. iš Gižų seminarijos buvo 
perkeltas į Vilkaviškį. Prel. JNaujokui vadovaujant kunigų seminarijai Vilkaviškyje, buvo pastatyti 
nauji erdvūs seminarijos rūmai. Prel. J.Naujokas visą savo gyvenimą rašė liturgijos ir asketinės 
bei mistinės teologijos klausimais, o savo straipsnius spaudino “Vadove" bei “Tiesos kelyje“. 
Išleido ir keletą didaktinių knygų. 1938 m. prel. J.Naujokas tapo altarista ir apsigyveno Marijampolės 
kunigų šalpos draugijos namuose. Okupavus Lietuvą bolševikams, buvo priverstas išsikelti į 
Kretkampi, o vėliau apsigyveno Ilguvoje. 

Mirė prelatas Jonas Naujokas 1950 m. vasario 9 d. Palaidotas Ilguvos kapinėse. 


Prel. JNaujoko antkapinis paminklas Ilguvos kapinėse Prel. J.Naujokas 

Antanas DEMIKIS 


Knygnešys Antanas Demikis gimė 1872 m. gegužės 3 d. Liepalotų kaime, Būblelių valsčiuje. 
Spaudos draudimo metais, su knygnešiu Kostu Stikliumi, tėvo ūkyje suorganizavo knygų platinimo 
centrą, kuriuo naudojosi ne tik Liepalotų, bet ir aplinkinių kaimų žmonės. 1905 metais Antanas 
Demikis dalyvavo sąjūdyje, kuris buvo nukreiptas prieš caro valdžią. 


Šešupė prie Žaltynų 


Pavasaris Griškabūdyje 

Ona VAILOKAITYTĖ-UŽUPIENĖ 


Ūkininkė Ona Vailokaitytė-Užupienė gimė 1872 m. gegužės 20 d. Pikžirnių kaime, Sintautų 
valsčiuje. Ištekėjusi už Švediškių kaimo (Lukšių vls.) ūkininko Petro Užupio (1860-1936), pagimdė 
16, o užaugino 11 vaikų, kurie plačiai žinomi Lietuvoje. 

Ona Užupienė visą laiką gyveno Švediškiuose, buvo labai linksma, vaišinga ir religinga 
moteris. Nuoširdžiai mylėjo visus savo vaikus. Vaikams į namus leisdavo pasikviesti jų draugus, 
su kuriais pabendraudavo, juos pavaišindavo. Nuo pat kūdikystės vaikus mokė melstis, o kai 
kartą dukra Marytė garsiai kalbėdama poterius šiek tiek suklydo, tai motina liūdnu balsu pasakė: 
“O Dieve, mano Dieve, kas bus, kai aš numirsiu". Užupių sodo kampe buvo pastatytas kryžius ir 
jeigu šeimoje kas nors susirądavo arba būdavo koks nors rūpestis, tai Ona Užupienė su vaikais 
eidavo prie kryžiaus pasimelsti. 

Mirė Ona Vailokaitytė-Užupienė 1925 m. kovo 17 d. Kauno ligoninėje. Palaidota Lukšių 
kapinėse. 


Užupių antkapinio paminklo Lukšių kapinėse 
O.Vailokaitytė-Užupienė fragmentas 


ONA VAILOKAITYTĖ - Iš 


UZUPIENĖ 
I872-V-20--1925-11-17 
PETRAS 


UŽUPIS 
 1660-1-17—1936-1-A2 


—- am 


P gyvenamo-gyvename Viešpašiui 


l mirstame-Viespačiui miršiame. 
Romn.t4s. | 


TINGAM = TUKUI-DĖKINGI VAIKAI. a 

Vysk. Pranciškus Petras BŪČYS 


Rytų apeigų vyskupas marijonas Pranciškus Petras Būčys gimė 1872 m. rugpjūčio 20 d. 
Šilgalių kaime, Slavikų valsčiuje. Nuo vaikystės bendravo su būsimuoju Palaimintuoju Jurgiu 
Matulaičiu. 1883-1889 metais mokėsi Marijampolės gimnazijoje, o 1890-1895-aisiais - Seinų kunigų 
seminarijoje, kur aktyviai veikė slaptajame lietuviškame klierikų būrelyje. Kunigu įšventintas 
1895 m. kovo 25 d. Vėliau studijas gilino Petrapilio dvasinėje akademijoje ir Fribourgo universitete. 
1901 metais gavo teologijos mokslų daktaro laipsni. Nuo 1902 m. - Petrapilio dvasinės akademijos 
profesorius. 1905 m. dalyvavo Vilniaus Didžiojo seimo darbe ir buvo išrinktas vienu iš prezidiumo 
pirmininkų. Nuo 1909 m. - marijonų vienuolijos narys. 1912 m. Petrapilio dvasinės akademijos 
prorektorius, 1913-1915 metais ėjo rektoriaus pareigas. Visą laiką aktyviai reiškėsi lietuviškoje 
veikloje. 1916 m. išvykęs į JAV, dirbo lietuviškose parapijose, redagavo “Draugą". 1921 metais 
grižo Lietuvon. Paskirtas universiteto Teologijos-filosofijos katedros vedėju. 1922-1923 m. - fakulteto 
dekanas, 1924-1925 m. - universiteto rektorius. 1927 m. išrinktas marijonų generolu. Nuo 1928 m. 
gyveno Romoje. 1930 m. konsekruotas Rytų apeigų vyskupu. 1951 metais vysk. Būčys atsisakė 
marijonų vienuolijos generolo pareigų. Atliko labai daug svarbių darbų Bažnyčiai ir tautai. 

Mirė vyskupas P.P.Būčys MIC 1951 m. spalio 25 d. Romoje (Italija). Palaidotas Campo 
Verano kapinėse. 


Vysk. PP.Būčys MIC Vysk. P.P.Būčio “Atsiminimų" viršelio faksimilė 


II 

- Atsiminimai 

P. P. BŪČIO 
P. BŪČIO 


VYSK, 


VYSK. P, 

Vyskupo P.P.Būčio gimtinė Šilgaliuose 


Šešupė prie Šilgalių 


Juozas PAVALKIS-VIJUNAS 


Literatas Juozas Pavalkis-Vijūnas gimė 1872 m. rugsėjo 11 d. (antkapiniame paminkle - 
1873), Akėčių kaime, Lukšių valsčiuje. Spaudos draudimo metais rašė eilėraščius, publicistinius 
straipsnius, įvairias žinutes iš savo krašto ir spausdino “Naujienose", “Ūkininke". 1933 metais 
dalis Juozo Pavalkio rašinių buvo išleista atskiru rinkiniu “Vijūno raštai". 

Literatas Juozas Pavalkis-Vijūnas mirė 1947 m. sausio 16 d. Akėčiuose. Palaidotas Lukšių 
kapinėse. 


J.Pavalkis-Vijūnas “Vijūno raštų“ viršelio faksimilė 


VIJŪNO 


RAŠTAI 


BR. P. LEIDINYS 
KAUNAS — — — — 1933 — — — — METAI 

Marija JURKŠAITYTĖ-PAVALKIENĖ 


Ūkininkė Marija Jurkšaitytė-Pavalkienė gimė 1873 
metais. Ištekėjo už ūkininko Juozo Pavalkio (1872-1947) 
į Akėčių kaimą (Lukšių vals.) ir čia išaugino gražią šeimą. 
Dukros Marija (1898-1956) ir Onutė (1904-1988) bei sūnus 
Jurgis (1903-1963) tapo mokytojais, sūnus Antanas (1905- 
1935) - gydytoju, sūnus Viktoras (1909-1996) - kunigu, o 
vyriausiasis sūnus Juozas (1902-1970), kaip ir priderėjo, 
paveldėjo tėviškės ūkį. Spaudos draudimo metais 
aplinkiniams gyventojams Pavalkių ūkis švietė kaip 
ryškus švyturys. Čia susirinkdavo vyrai pasitarti, 
pasiklausyti, ką rašo laikraščiai, ką porina šios sodybos 
šeimininkas, laikraščių “Ūkininkas" bei “Naujienos" 
rašinių ir poezijos posmų autorius Vijūnas. Religinėje 
bei lietuviškoje dvasioje augo ir Pavalkių jaunoji karta, 
todėl nenuostabu, kad jie visi tapo savojo krašto 
patriotais. 

Marija Pavalkienė bolševikų okupacijos metais 
savo namus buvo priversta palikti ir 1956 m. mirė 
svetimoje pastogėje. Palaidota Lukšių kapinėse. 


M.Jurkšaitytė-Pavalkienė 


Marija ir Juozas Pavalkiai 

Kun. J.Totoraičio atminimui skirto paminklo Griškabūdžio ba 

Kun. Jonas TOTORAITIS 


Kunigas marijonas, daktaras Jonas Totoraitis gimė 1872 m. gruodžio 24 d. Bliuviškių 
kaime, Griškabūdžio valsčiuje. Mokėsi Griškabūdžio pradinėje mokykloje ir Marijampolės 
gimnazijoje. 1890 m. įstojo į Seinų kunigų seminariją, kurią baiges, 1895 m. gruodžio 25 d. buvo 
įšventintas kunigu ir paskirtas Daukšių parapijos vikaru. Gaves vyskupo Antano Baranausko 
leidimą, 1899 m. išvyko studijuoti istorijos į Fribourgo universitetą. 1904 m. parašė ir apgynė 
istorijos mokslų daktaro disertaciją. 1911 metais buvo paskirtas Seinų kunigų seminarijos Dvasios 
vadu. Pirmojo pasaulinio karo metais, kartu su seminarija, išsikėlė į Mogiliovą, o vėliau persikėlė 
į Petrapilį ir buvo vysk. A.Karoso kapelionu. 1917 m. grįžo į Lietuvą ir kartu su vysk. A.Karosu 
apsigyveno Vilkaviškyje, o vėliau išsikėlė į Seinus. Tais pačiais metais dalyvavo Vilniaus lietuvių 
konferencijoje. Buvo vienas iš Marijampolės ir Seinų “Žiburio" gimnazijų steigėjų. Kurį laiką 
buvo pirmasis Seinų gimnazijos direktorius, o 1918 m., atvykęs į Marijampole, buvo “Žiburio" 
gimnazijos istorijos mokytoju. 1920 metais tapo vienu iš pirmųjų atnaujintos marijonų kongregacijos 
narių. 

Kun. Jonas Totoraitis pirmasis iš lietuvių ėmėsi tyrinėti lietuvių tautos praeitį moksliniu 
metodu. Išleido apie dvidešimt istorinių darbų. Jis pirmasis parašė ir 1929 m. išleido “Zanavykų 
istoriją. 1938 m. išleido “Sūduvos Suvalkijos istoriją". Antroji šio veikalo dalis liko rankraštyje ir, 
atrodo, kad Antrojo pasaulinio karo metais žuvo. 

Mirė prof. dr. kun. Jonas Totoraitis MIC 1941 m. birželio 21 d. Bliuviškiuose. Buvo palaidotas 
Griškabūdžio kapinėse, bet vėliau jo palaikai pervežti į Marijampolę ir palaidoti marijonų 
kapinaitėse. 


Kun. J.Totoraitis MIC Kun. J.Totoraičio MIC kapas Marijampolės kapinėse 


Antanas GUDAITIS 


Muzikas, visuomenininkas, knygnešys Antanas 
Gudaitis gimė 1872 metais, Antkalniškių kaime, Plokščių 
valsčiuje. Baigęs Naumiesčio dviklasę mokyklą, 
raštininkavo pas taikos teisėją Petrą Kriaučiūną. 1897- 
1905 m. gyveno Naumiestyje. Kol buvo gyvas dr. V. Kudirka, 
jo raštus ir “Varpo" korektūrą gabendavo į Širvintą, o 
atgal grįždavo su knygomis. Žandarų įkyriai persekiojamas, 
1907 metais pabėgo į JAV, kur vargonininkavo ir dirbo 
visuomeninį darbą. Per 23 pragyventus Amerikoje metus 
pastatė daugiau nei 50 koncertų-vaidinimų. Parengė du 
sąsiuvinius dainų (po 27 dainas). Grįžęs į Lietuvą, 1931- 
1934 metais buvo Plokščių valsčiaus viršaičiu, aktyviai 
dalyvavo visuomeninėje veikloje. Bendradarbiavo “Varpe", 
“Vienybėje lietuvninkų", “Šaltinyje". 

Mirė Antanas Gudaitis 1937 m. kovo 11 d. Kaune. 


A.Gudaitis 


Nemuno slėnis ties Plokščiais 


Marijona UOGINTAITĖ-JAKAITIENĖ 


Marijona [1872-1937] apie 1897 m. ištekėjo už Jono Jakaičio, ūkininko iš Pakorbūdžių 
kaimo, Sintautų valsčiaus. Jo 37 ha ūkis buvo už trijų kilometrų nuo Išdagų, prie kelio, vedančio 
iš Sintautų į Lukšius. Šios vedybos ne visiems Uogintams buvo prie širdies, nes vyras savo ūkį 
vedė senoviškai, be didesnės iniciatyvos. Kitokia gi buvo jo žmona, kuri uogintišku žvalumu bei 
apsukrumu bandė išlyginti šiuos trūkumus. Šiose savo pastangose ji galėjo pasinaudoti Išdagų 
talka, o taip pat atsiremti į savo vaikus. Taip ji apsaugojo ir šeimą, ir ūkį nuo žymesnių 
nuostolių. Ji - mano uošvė - buvo ramaus būdo, lygios nuotaikos, dievobaiminga. Niekad nemačiau 
skaitant kitokią knygą kaip maldaknygę, niekad iš jos smarkesnio žodžio negirdėjau. Bet ji visai 
nebuvo kokia “davatka", ji buvo darbais pasižyminti krikščionė. Dėl to ji buvo ne tik šeimos 
širdis, bet ir jos galva - savo septyniems vaikams darbštumo, sumanumo ir padorumo pavyzdys. 


Prof. Juozas Eretas 


Talkininkai Zanavykuose 

Jonas KAUNAS 


Visuomenininkas Jonas Kaunas gimė apie 1872 metus Tarpučių kaime, Žvirgždaičių valsčiuje. 
Vyriausiasis Petronėlės ir Prano Kaunų sūnus. Augo vienuolikos vaikų šeimoje. Savamokslis. 
Lietuviškai skaityti ir rašyti pramoko pas kaimo daraktorių. Išmokęs siuvėjo amato, ėjo per 
žmones ir siuvėjavo. Bet pagrindinis darbas, dėl kurio jis nusipelnė atminimo, tai lietuviškos 
spaudos platinimas. Žandarams susekus, buvo kalinamas Marijampolės kalėjime. Motina basa 
per gruodą išsiruošė pas sūnų su duonos kepalu. Grįžusi susirgo plaučių uždegimu ir netrukus 
mirė, palikdama pulką našlaičių. Iš Marijampolės kalėjimo Jonas Kaunas buvo ištremtas į Sibirą. 
Grižęs į Lietuvą vedė, bet vaikų neturėjo. Nepriklausomybės metais zakristijonavo Žvirgždaičių 
bažnyčioje. Buvo aktyvus šaulys, keletą metų vadovavo Žvirgždaičių šaulių būriui. Lietuvos 
vyriausybės buvo apdovanotas medaliais. ; 

Mirė Jonas Kaunas 1939 metais Tarpučiuose. Palaidotas Zvirąždaičių kapinėse. 


Per Antrąjį pasaulinį karą sudegusi Žvirgždaičių 
bažnyčia J.Kaunas 


Juozas PAKARKLIS 


Spaudos bendradarbis Juozas Pakarklis gimė 1873 m. Lukšiuose. Išvykęs į Ameriką, tapo 
nuolatiniu Bostone leidžiamo dešiniųjų socialistų savaitraščio “Keleivis" bendradarbiu. Kūrė ir 
eilėraščius. 

Mirė Juozas Pakarklis 1953 m. liepos 19 d. Jungtinėse Amerikos Valstijose. 


Siesartis ties Zypliais 

Jonas KAUNAS 


Pulkininkas leitenantas Jonas Kaunas gimė 1873 metais Pavilktinių kaime, Sintautų valsčiuje. 
Mokėsi Sintautuose, 1891 m. baigė Veiverių mokytojų seminariją. Kurį laiką mokytojavo Lenkijoje, 
Suvalkuose. Dėl rusų valdžios persekiojimo 1893 metais išvyko į Jungtines Amerikos Valstijas. 
1895-1897 m. redagavo “Vienybę lietuvninkų". Jam redaguojant, šiame laikraštyje buvo išspausdinta 
Simono Daukanto “Lietuvos istorija", J Šliūpo “Mitai, pasakos ir legendos žemaičių", poeto Prano 
Vaičaičio eilėraščiai. 1897 metų gruodyje grįžo į Lietuvą, gavo mokytojo vietą Lenkijoje ir ten 
mokytojavo. 

Nuo 1919 metų pradžios Jonas Kaunas - Lietuvos kariuomenės kūrėjas-savanoris. Nors 
Bostone išleistoje “Lietuvių enciklopedijoje" pažymėta, kad baigė karo mokyklą, tačiau archyve 
išlikusi J.Kauno byla liudija, jog karo meno nesimokė. Tarnavo kariuomenės Tiekimų valdyboje, 
jam buvo suteiktas pulkininko leitenanto karinis laipsnis. Į atsargą išėjo 1931 m. gruodžio 31 d. 

Jonas Kaunas buvo vedęs Oną Šileraitę, gal to užmušto Sintautų smuklininko dukterį, 
šeimoje išaugino du sūnus. 

Gyvenimo saulėlydyje vėl mokytojavo Suvalkų apskrityje, Zarečėje, tai ten gal ir mirė. 


Lietuvos artileristai Nepriklausomybės kovose 

Leonardas TULAUSKAS 


Mokytojas ir finansininkas Leonardas Tulauskas gimė 1873 metais. Mokėsi Veiverių mokytojų 
seminarijoje, kurią baigė 1891 m. Dirbdamas Lekėčių pradinės mokyklos mokytoju, vedė būsimojo 
vyskupo Justino Staugaičio seserį Agotą (g1331). Čia, Lekėčiuose, jie susilaukė ir savo pirmagimės 
dukros, būsimosios poetės Gražinos Tulauskaitės (1908-1990). 

Vėliau Leonardas Tulauskas dirbo Mokesčių rūmuose Petrakave, o prasidėjus Pirmajam 
pasauliniam karui, buvo paskirtas į Kurską, bet, svainio kun. J.Staugaičio patartas, į naują 
paskyrimo vietą neišvyko ir laikinai apsistojo Pakuonyje. Susikūrus Nepriklausomai Lietuvai, 
Leonardas Tulauskas dirbo Finansų ministerijoje Vilniuje. 1919 metais dalyvavo ministerijos 
evakuacijoje į Kauną. Vėliau šioje ministerijoje ėjo įvairias atsakingas pareigas. 

Mirė Leonardas Tulauskas 1958 metais. Palaidotas liepos 2 d. Aukštosios Panemunės 
(Jurbarko r.) kapinėse. 


Agota Staugaitytė-Tulauskienė prie savo vyro L.Tulausko kapo 
Aukštojoje Panemunėje L.Tulauskas 


AS + A2 
28171 
A 

Juozas BŪČYS 


Knygnešys Juozas Būčys gimė 1873 metais Šilgalių 
kaime, Slavikų valsčiuje. Jaunystėje iš Tilžės nešė 
laikraščius ir knygas, o į Tilžę - rankraščius. Teko saugotis 
ir rusų, ir vokiečių žandarų. Platino 1905 metų Vilniaus 
seimo rezoliuciją, kurią ne tik rusai, bet ir vokiečiai laikė 
nelegaliu politiniu dokumentu. Pirmą kartą į vokiečių 
nemalonę pakliuvo 1894 metais su nelegaliu kroviniu, 
kurį laikinai buvo palikęs Grablaukiuose. Pirmojo 
pasaulinio karo metais vokiečiams okupavus Lietuvą, 
buvo suimtas ir išgabentas į Hanoverį, įkalintas Celės 
kalėjime. Kalėjo trejus metus. Nelengvos kalėjimo sąlygos 
ir blogas maistas neigiamai paveikė Juozo Būčio 
sveikatą. Grįžęs iš kalėjimo, ūkininkavo paveldėtoje 
tėviškėje Šilgaliuose. 

Mirė Juozas Būčys 1927 m. balandžio 27 d. 
Palaidotas Slavikų kapinėse, greta tėvų. 


Būčių šeimos kapas Slavikų kapinėse 


Būčynė (1997 m.) 


Būčynės “stebuklas" - baltųjų gandrų kolonija (1986 m.) 

Jonas JURGILAS 


Keturių kunigų jauniausiasis brolis, ūkininkas Jonas Jurgilas gimė apie 1873 metus 
Vaitiekupiuose, Sintautų valsčiuje. Kadangi visi broliai tapo kunigais, tai jaunylis Jonas paveldėjo 
ūkį ir išaugino gražią šeimą. Sūnūs Vincas ir Jonas 1919 metų pradžioje savanoriškai stojo į 
besikuriančią Lietuvos kariuomenę ir kovojo už tautos laisvę bei nepriklausomybę. Abudu broliai 
už sumanumą ir narsą kautynėse pelnė Vyčio Kryžiaus ordinus. 1941 m. Vincas su šeima buvo 
ištremtas į Rusiją, o 1943 m. sušaudytas. 1949 m. į Sibirą ištremta ir vyriausioji dukra Antanina. 
Dukra Petronėlė tapo mokytoja, gyveno Rokiškyje, kur ir palaidota. Jauniausioji dukra Elena 
gyveno Vilkeliškiuose, o mirusi atgulė greta savo tėvų Sintautų kapinėse. 

Ūkininkas Jonas Jurgilas mirė apie 1943 metus. Palaidotas Sintautų kapinėse. 


Jonas Jurgilas su savo vaikais, marčiomis ir vaikaičiais apie 1930 metus. Kairėje - jauniausioji dukra Elena Sakalauskienė, 
greta sūnus Vincas, marti (Vinco žmona) Kunigunda, vaikaitis Vytautas. Dešinėje - vyriausioji dukra Antanina Lažanauninkienė, 
sūnus miškininkas Jonas, marti (Jono žmona) Bronė, vaikaitė Danutė, žuvusi karo metais ir dukra mokytoja Petronėlė 
Bladžiuvienė. 

Vincas TOTORAITIS 


Agronomas Vincas Totoraitis gimė 1873 metais Bliuviškių kaime, Griškabūdžio valsčiuje. 
Šveicarijoje baigė Perole žemės ūkio mokyklą ir Fribourgo pienininkystės institutą, Vokietijoje - 
Karališkąją žemės ūkio akademiją Weihenstephan prie Freisingo. 

Grįžęs iš studijų, agronomas Vincas Totoraitis nuo 1906 metų buvo “Šaltinio" priedo 
“Artojas" redaktoriumi ir “Žagrės" draugijos agronomu. Parašė brošiūrų ūkininkavimo tema. 
1919 metais perėjo dirbti į Prekybos ir pramonės banką. Nuo 1928 m. dirbo Žemės ūkio rūmuose. 

Agronomas Vincas Totoraitis mirė 1966 metų spalio mėnesį Marijampolėje. 


Iš Zanavykų tarpgirių surinktą vandenį Liekė plukdo į Nemuną 


223 


Antanas LEŠČIUKAITIS 


Gydytojas Antanas Leščiukaitis gimė 1874 m. vasario 14 d. Gudaičių kaime, Būblelių 
valsčiuje. Mokėsi Marijampolės gimnazijoje, o 1901 metais baigė Maskvos universiteto Medicinos 
fakultetą. Mokydamasis gimnazijoje ir studijuodamas universitete, priklausė slaptiesiems lietuvių 
moksleivių ir studentų sambūriams. Nors ir liko Rusijoje, bet materialiai rėmė lietuvių labdaros 
draugijas ir net buvo investavęs 500 rublių į “Vilijos" fabriką. 

Gydytojas Antanas Leščiukaitis Lietuvon grįžo 1922 metais ir dirbo Karo ligoninės Vidaus 
skyriaus vyr. ordinaru. 1924 metais iš kariuomenės pasitraukė. 1922-1930 m. buvo Kauno miesto 
savivaldybės Akių, ausų, nosies ir gerklės ligų ambulatorijos vedėju. Paliko šios ambulatorijos 
1922-1928 metų istorijos rankraštį. 

Gydytojas Antanas Leščiukaitis mirė 1931 m. vasario 15 d. Kaune. 


Kauno Žaliakalnis 


Jonas MAŠIOTAS 


Inžinierius Jonas Mašiotas gimė 1874 m. birželio 
24 d. Pūstelninkų kaime, Būblelių valsčiuje. Baigęs 
Marijampolės gimnaziją, Maskvos universitete 
studijavo matematiką. 1900 metais baigęs universitetą, 
1904 m. Maskvos aukštojoje technikos mokykloje gavo 
mechanikos inžinieriaus diplomą. Grįžęs į Lietuvą, dirbo 
Virbalio muitinėje inžinieriumi ekspertu. 1906-1914 m. 
- Vilniaus chemijos-technikos mokyklos dėstytojas. 
Kartu dirbo "Vilijos" žemės ūkio mašinų dirbtuvėse ir 
buvo šios bendrovės pajininku. Dar studijuodamas 
Maskvoje, o taip pat gyvendamas Vilniuje, J.Mašiotas 
aktyviai dalyvavo ir lietuviškoje veikloje. Nuo 1907 
metų jis buvo Lietuvos mokslo draugijos nariu. 
Nepriklausomos Lietuvos metais (1919-1940) inž. 
J.Mašiotas dirbo Valstybinėje kontrolėje. 

Mirė inž. Jonas Mašiotas 1947 metais. Palaidotas 
Petrašiūnų kapinėse Kaune. 


J.Mašiotas 


J.Mašiotas su mokesčių inspekcijos darbuotojais 


ė 


* 

Zolinės atlaidai Paluobiuose 

Kun. Vincentas VIZGIRDA 


Kanauninkas Vincentas Vizgirda gimė 1874 m. lapkričio 13 d. Zygmantų kaime, Jankų 
valsčiuje (autobiografijoje - Karčrūdės vls). Mokėsi Marijampolės gimnazijoje, Seinų kunigų 
seminarijoje, o aukštąjį mokslą ėjo Fribourge ir Romoje, kur gavo kanonų ir filosofijos mokslų 
laipsnius. Kunigu įšventintas 1900 m. birželio 9 dieną. 1904 m. išvyko į JAV ir klebonavo Wilkes 
Barre lietuvių parapijoje, kurioje 1911 metais pastatė mūrinę bažnyčią. Įkūrus Amerikoje Lietuvių 
kunigų sąjungą, kun. V.Vizgirdai buvo pavesta rūpintis blaivybės reikalais. 1912 metais grįžo į 
Lietuvą ir Kybartuose įkūrė parapiją. 1916 m., klebonaudamas Paluobiuose, pastatė medinę 
bažnyčią. Buvo pirmasis Marijampolės * Žiburio" gimnazijos direktorius ir Šakių “Žiburio" gimnazijos 
įkūrėjas. Iš Seinų iškėlus lietuvių kunigų seminariją, paskirtas jos rektoriumi Zyplių dvare, o 
vėliau Gižuose. Vilkaviškyje nupirko žemės sklypą naujos kunigų seminarijos statybai. 1925 m. 
pakeltas garbės, o 1927 metais - tikruoju kanauninku. Nuo 1926 m. - Naumiesčio klebonas ir 
dekanas, kartu Vilkaviškio kurijos viceoficiolas, nuo 1936 m. - kancleris. Mirus vyskupui A.Karosui, 
nuo 1947 m. valdė Vilkaviškio vyskupiją, bet 1949 metais buvo ištremtas į Sibirą. Į Lietuvą grįžo 
1954 m. ir apsigyveno Marijampolėje. 

Kanauninkas Vincentas Vizgirda mirė 1966 m. sausio 15 d. Palaidotas Marijampolės senosiose 
kapinėse. 


Jaunas kunigas V.Vizgirda Kan. V.Vizgirdos kapas Marijampolės kapinėse 


NiNKas DAUTARAS 


VIZGiRDA 1874-1060. M 
(JOG REKTORIUS 
SHUPIJOS VALDYTOJAS. į 

Antanas RINKUS-RINKEVIČIUS 


Knygnešys Antanas Rinkus-Rinkevičius gimė 
apie 1874 metus Vincentavos kaime, Lekėčių 
valsčiuje. Buvo apsišvietęs. Bendravo su knygnešiais 
Jurgiu Žitinevičiumi, Juozu Urbaičiu-Bovelniniu, 
Vincu Tamulaičiu-Barzduku. Įkliuvęs žandarams ir 
vengdamas kalėjimo, pabėgo į Ameriką. Grįžęs kartu 
su Baltrumi Gumausku, Jonu Tamulaičiu, Matu 
Povilaičiu, Jonu Guoga ir kitais rūpinosi, kad būtų 
įsteigta Lekėčių parapija. Antrą kartą į Ameriką 
išvyko prieš Pirmąjį pasaulinį karą. Dirbo fabrike, 
bet didelio turto neįsigijo. Grįžęs į Lietuvą, pasistatė 
nedidelį namuką. Antanas Rinkus-Rinkevičius 
lekėtiškiams brangus dar ir dėl to, kad, jam prašant, 
buvo gauta 12 ha nukirsto miško žemės, kurioje 
iškilo Lekėčių naujamiestis. Kraštotyrininkė Marija 
Čilvinaitė yra užrašiusi Antano Rinkaus-Rinkevičiaus 
atsiminimus, kurie saugomi Lietuvos Mokslų 
akademijos bibliotekoje Vilniuje. 

Mirė Antanas Rinkus-Rinkevičius 1941 metais. 
Palaidotas Lekėčių kapinėse. 


A.Rinkus-Rinkevičius 


Lekėčių šviesuoliai apie 1920 metus: J.Blažys (senasis), 
V.Tamulaitis-Kerapla, V.Tamulaitis-Barzdukas, J.Mauruša, 
A.Rinkus, B.Bertulis 

Juozas STANKUNAS 


Teisininkas Juozas Stankūnas gimė 1874 metais (tokia gimimo data nurodyta antkapiniame 
paminkle), Lauckaimyje, Naumiesčio parapijoje. Baigęs Marijampolės gimnaziją, teisę studijavo 
Petrapilio universitete. Vėliau mokėsi Maskvos karo mokykloje. 1905 m. dalyvavo Vilniaus 
seime. Buvo išrinktas prezidiumo nariu. Atstovavo ūkininkams. Prieš Pirmąjį pasaulinį karą kurį 
laiką buvo taikos teisėju Virbalyje, vėliau advokatu Mintaujoje. Pirmojo pasaulinio karo metais 
mobilizuotas į kariuomenę. Mūšyje sunkiai sužeistas, 1915 m. pateko į vokiečių nelaisvę, iš kurios 
grįžo tik karui pasibaigus. 1919-1929 m. - Marijampolės apygardos teismo narys, pirmininko 
padėjėjas ir pirmininkas. 1930 m. išėjo į pensiją, advokatavo Kudirkos Naumiestyje. 

Teisininkas Juozas Stankūnas mirė 1936 m. kovo 27 d. Kudirkos Naumiestyje. Palaidotas 
Kudirkos Naumiesčio kapinėse. 


1905 m. Vilniaus Seimo pirmininkai. Kairėje (apačioje) J.Stankūnas J.Stankūno kapas Kudirkos Naumiesčio kapinėse 


ATA 
In2, JONAS GINTAI 
STANKUNAS 


ATA. 
leisininkas 


JUOZAS STANKŪNAS |2“ 


Juozas ŽUKAUSKAS 


Liaudies skulptorius Juozas Žukauskas gimė apie 1874 metus Sintautų valsčiuje. Iš vaikystės 
viena akimi buvo aklas. Sintautuose turėjo grytelę, kurioje ir drožinėjo lazdas, pypkes, žaislus, 
satyrines figūrėles. Jo skulptūrėlių personažai dažnai būdavo lengvai atpažįstami asmenys 
(policininkas, Sintautų smuklininkas ir pan.). Už satyrines figūrėles dažnai patekdavo į gyventojų 
ir pareigūnų nemalonę. 

Mirė Juozas Žukauskas 1943 metais Sintautuose. 


Šv.Roko skulptūra Sutkuose 

Juozas OLEKAS 


Mokytojas Juozas Olekas gimė 1874 metais Opšrūtų kaime, Barzdų valsčiuje. Į Ameriką 
išvyko 1892 m. Pradžioje apsigyveno Grand Rapide, kur baldų fabrike dirbo apie dešimt metų. 
Laisvalaikiu mokėsi. Baigęs vakarinę mokyklą, mokslą tęsė Marion mokytojų kolegijoje. Iš jos 
pateko į Valpereiso universitetą, kuriame baigė prekybos kursą. Persikėlęs į Čikagą, kurį laiką 
mokytojavo "Aušros" mokykloje Bridgeporte. 1910 metais atidarė savo mokyklą, kurią pavadino 
Amerikos lietuvių mokykla. Mokė anglų ir lietuvių kalbų, matematikos ir kitų dalykų. 1913 
metais mokytojas J.Olekas savo mokyklos skyrių atidarė ir Baukaus salėje prie 87 gatvės, kur 
turėjo apie 30 suaugusių mokinių. Mokyklą išlaikė iki pat mirties. Mokytojas J.Olekas buvo 
nevedęs ir visas savo jėgas skyrė tik Amerikoje gyvenančių suaugusių lietuvių švietimui. 

Mirė mokytojas Juozas Olekas 1960 m. vasario 25 d. Čikagoje (JAV). 


Nemunas ties Riogliškiais 

Kun. Andrius PESYS 


Lietuvių tauta turi dvi etnografines žemes: Didžiąją ir Mažąją Lietuvą, kurių susijungimu 
XX amžiaus pradžioje dažniausiai rūpinosi ne patys tautiečiai, bet jų kaimynai. Pirmajam 
pasauliniam karui prasidėjus vokiečiai sakė, kad pagaliau atėjo laikas sujungti dvi etnografines 
Lietuvas į vieną vienetą vokiečių valstybėje. Panašias mintis reiškė ir rusų diplomatai, sakydami, 
kad jau pats laikas prie Kauno gubernijos prijungti ir Karaliaučiaus kraštą. Dirbo politikai ir 
verslininkai. Į Žemaitiją veržėsi rusų kolonistai, o į Zanavykų pašešupius - vokiečiai. Tai matydamas, 
Slavikų parapijos klebonas J.Strimavičius (Strimas) pradėjo drausti žmonėms pardavinėti žemes 
svetimtaučiams. Už Šešupės, vokiečių pusėje, kilo nepasitenkinimas. Prasidėjus karui, du vokiečių 
kareiviai, persikėlę per Šešupę, nutarė nubausti jų kraštui nepaklusnų kleboną ir jį nušovė. 
Pasirodė, kad egzekucijos vykdytojai suklydo ir vietoj klebono jie nušovė parapijos vikarą kun. 
Andrių Pesį. 

Kunigas Andrius Pesys gimė 1875 m. vasario 5 d. Buvo poetiškos sielos žmogus. Daug 
laiko skirdavo jaunimui. Dirbdamas Slavikuose, savo gyvybės kaina išgelbėjo parapijos klebono 
kun. J.Strimavičiaus gyvybę. Slavikų kapinėse ant jo kapo visada žydi gėlės. 


Kun. A.Pesys Kun. A.Pesio kapas Slavikų kapinėse 


Vincas BACEVIČIUS 


Pedagogas, muzikas Vincas Bacevičius gimė 1875 m. gegužės 16 d. Ardzijauskų kaime, 
Višakio Rūdos parapijoje. 1893 metais baigęs Veiverių mokytojų seminariją, mokytojavo Sūduvoje, 
o vėliau buvo perkeltas į Lodzę, kur baigė T.Hanickio muzikos mokyklą. Visas mokytojo Vinco 
Bacevičiaus gyvenimas buvo susijęs su muzika. Dėstė dainavimą progimnazijose ir gimnazijose, 
dainavimo metodiką - mokytojų kursuose bei Lodzės berniukų, o vėliau mergaičių mokytojų 
seminarijose. 

1923 metais mokytojas Vincas Bacevičius grįžo į Lietuvą. Ligi 1931 m. dirbo Kauno “Aušros" 
gimnazijoje. Čia suorganizavo pučiamųjų ir styginių instrumentų su fortepijonu moksleivių orkestrus. 
Parašė keletą kompozicijų fortepijonui, harmonizavo liaudies dainas chorams. 1940 metais dirbo 
Kauno miesto Liaudies švietimo skyriaus inspektoriumi, o nuo 1947 m. iki mirties - Kauno miesto 
23-osios pradinės mokyklos vedėju. 

Mokytojas Vincas Bacevičius mirė 1952 m. gruodžio 22 d. Kaune. 


Kauno "Aušros" gimnazijos mokytojai. Trečiasis iš dešinės (stovi) V.Bacevičius 

Juozas BALTRUŠAITIS-MĖMELĖ 


Poetas, publicistas Juozas Baltrušaitis-Mėmelė gimė 1875 m. rugpjūčio 16 d. Buktiškių 
kaime, Griškabūdžio valsčiuje. Mokėsi Barzdų pradžios mokykloje ir privačiai. 1898 m. išvyko į 
Varšuvą, o grįžęs 1902 metais mokėsi Vilniuje, nemokamose techniškojo piešimo ir braižybos 
klasėse. Vienas 1903 m. gegužės pirmosios demonstracijos Vilniuje organizatorių, už revoliucinę 
veiklą 1903 metais buvo suimtas ir kalintas. 1904 m. išvyko į Šveicariją, 1905 m. persikėlė į JAV. 
1905-1907 m. redagavo “Vienybę lietuvninkų“, 1907-1909 metais - Lietuvių socialistų sąjungos 
laikraštį “"Kova", 1906-1916 m. leido ir redagavo “Dilgėles". Nuo 1909 metų gyveno Pittsburge, 
turėjo savo spaustuvę ir buvo žinomu spaustuvininku bei leidėju. 1909-1912 m. leido mokslo 
populiarinimo knygų seriją “Žmonių knygynas". Rašė eilėraščius, vertė kitų autorių kūrinius, 
pirmasis į lietuvių kalbą išvertė “Internacionalą". Parašė vaizdelių, pjesių, populiarių mokslo 
darbų. Bendradarbiavo “Varpe", "Ūkininke", “Darbininkų balse", “Galybėje", “Laisvėje", “Vilnyje" 
ir kituose periodiniuose leidiniuose. 

Mirė Juozas Baltrušaitis-Mėmelė 1942 m. lapkričio 22 d. Pittsburge (JAV). 


J.Mėmelės knygos “Pirmosios gegužės balsai" viršelio 
faksimilė J.Baltrušaitis-Mėmelė 


Lietuviu Nocijaldemokratų Partija. 


s pasaudė darbininkai, 


J. Mėmelė, 


Pirmosios Gegužės Balsai. 


m —— 


Eilės Paaukautos 


miestų 1r sodžių darbininkams. 


Prekė 12 kap. 


Londonas 1904. 

Anicetas STRIMAITIS 


Visuomenininkas Anicetas Strimaitis gimė 1875 m. 
rugsėjo 21 d. Tupikų kaime, Žvirgždaičių valsčiuje. 1895 
metais išvyko į Ameriką. Dešimt metų dirbo angliakasiu, o 
vakarais lankė įvairius kursus. Buvo Tėvynės mylėtojų 
draugijos iždininkas. Keletą metų pirmininkavo “Santarai". 
Pirmojo pasaulinio karo metais dalyvavo Lietuvos 
laisvinimo veikloje, buvo Lietuvių tautinės tarybos nariu. 
Vėliau ši taryba su Lietuvių Tautos taryba 1918 m. spalio 
19-ąją sudarė bendrą Vykdomąjį komitetą, kuriam 
A.Strimaitis atstovavo kaip santarietis. 

Anicetas Strimaitis savo jėgas bandė ir literatūroje. 
Rašė eilėraščius, feljetonus ir straipsnius. Savo kūrinėlius 
dažniausiai spausdino “Tėvynėje" ir "Vienybėje". Būdamas 
Savanoriškos lietuvių apdraudos sekretoriumi, parengė 
brošiūrą “Apdrauda ir pašalpa“ (1917). 

Mirė Anicetas Strimaitis 1945 m. rugsėjo 4 d. Niujorke 
(JAV). 


A.Strimaitis 


Nemunas prie Riogliškių 


Juozas UOGINTAS 


Ūkininkas Juozas Uogintas gimė 1875 metais 
Išdagų kaime, Sintautų valsčiuje. Mokėsi Naumiesčio 
pradinėje mokykloje. Kaip vyriausiasis sūnus šeimoje, 
paveldėjo tėviškę. Vedė Mariją Guogyte, su kuria 
išaugino būrį vaikų, ir stengėsi, kad jie įsigytų išsilavinimą. 
Savo ūkį tvarkė pavyzdingai, ypač prižiūrėjo veislinius 
arklius, už kurių auginimą ne kartą buvo apdovanotas 
diplomais. Juozas Uogintas priklausė Ūkininkų sąjungai, 
dalyvavo Suvalkijos ūkininkų streike, bet nenukentėjo. 

1944 m. vasarą, antrą kartą sovietams okupuojant 
Lietuvą, Juozas Uogintas traukėsi į Vakarus, bet iš 
Karaliaučiaus krašto buvo sugrąžintas. Karo metais ūkis 
sudegė, todėl teko glaustis pas svetimus žmones. Vėliau 
J.Uogintą priglaudė Kudirkos Naumiesčio klebonas, pas 
kurį ir darbavosi iki gilios senatvės. 

Mirė Juozas Uogintas 1965 metais Palaidotas 
Sintautų kapinėse, greta savo tėvų. 


Uogintų šeimos kapas Sintautų kapinėse 


Bėris ir Sartis kelionei pasiruošę... 

Kun. Andrius Stasys BŪČYS 


Kunigas Andrius Stasys Būčys gimė 1875 m. lapkričio 28 d. Šilgalių kaime, Šilgalių (dabar 
Slavikų) valsčiuje. Pradinę mokyklą lankė Slavikuose, Marijampolėje baigė keturias gimnazijos 
klases. 1898 metais baigęs Seinų kunigų seminariją, buvo įšventintas kunigu ir paskirtas Slavikų 
parapijos vikaru. Dar būdamas Seinų kunigų seminarijos klieriku, kartu su A.Civinsku, J.Narijausku, 
JŠidlausku ir Paukšteliu, A.S.Būčys vertė P.Smolikovskio leidinėlį “Marijos mėnuo“, kuris buvo 
išspausdintas 1900 metais. 

Kun. A.S.Būčys 1900 metų pabaigoje, viešėdamas pas savo dėdę Gelgaudiškio kleboną 
kun. P.Būčį ir talkininkaudamas jam pastoraciniame darbe, grįžtant iš ligonio namų peršalo ir 
susirgo plaučių uždegimu. Po keleto dienų mirė. 

Kunigas Andrius Stasys Būčys palaidotas Gelgaudiškio kapinėse. Daugiau kaip po pusšimčio 
metų tame pačiame kape buvo palaidotas Gelgaudiškio parapijos klebonas kun. J.K.Augustaitis 
(1890-1954). Statant paminklą kun. J.K.Augustaičiui, jame buvo iškalta ir kun. AS.Būčio pavardė, 
nurodant, kad jis mirė 1901 metais. 


Kun. A.S.Būčio verstos knygelės “Marijos mėnuo" viršelio 
Kun. A.S.Būčys faksimilė 


Lenkiszkai sudėstė 
Kunigas Povylas Smolikovski's. CG R 
Lietuviszkai iszguldė 


WS B P. A Ov. 


4 
ea 
TS 


Vilniuje 190665. 


Spaustuvėje Juozapo Zavuudaxkic 

Vincas TAMULAITIS 


Visuomenininkas Vincas Tamulaitis (Barzdukas) gimė 1875 metais Kuro kaime, Lekėčių 
valsčiuje. Mokėsi Zapyškyje. Baigė šešias klases. Spaudos draudimo metais platino draudžiamas 
lietuviškas knygas ir laikraščius. Buvo socialdemokratiškų pažiūrų. Dalyvavo 1905 m. sąjūdyje, 
dėl to caro valdžios kurį laiką kalintas Suvalkų Kalvarijos kalėjime. 

Vincas Tamulaitis nuolat domėjosi krašto praeitimi, o gyvenimo pabaigoje tapo vietiniu 
filosofu. Nepriklausomybės metais prie Klipkaviškių pievų sutvarkė 1863-ųjų metų sukilėlių 
kapus, apsodino juos berželiais, o kapinėse pasodino devynias eglaites - tiek čia buvo palaidota 
sukilėlių. Šio istorinio paminklo išlikimu rūpinosi ir vėliau. 1963 metais Vinco Tamulaičio rūpesčiu 
prie sukilėlių kapinių buvo pastatytas paminklinis akmuo su įrašu: “1863 sukilėlių kapai". 

Vincas Tamulaitis buvo iniciatyvus naujovių mėgėjas. Nepriklausomos Lietuvos metais 
savo namus apšviesdavo vėjo sukama dinama. Išaugino tris sūnus ir dukrą. Visi jo vaikai buvo 
išsilavinę, aktyviai dalyvavo lietuviškų organizacijų veikloje, grojo Lekėčių šaulių dūdų orkestre. 
Sūnus Stasys vadovavo Kuro kaimo jaunųjų ūkininkų rateliui, rengė ekskursijas po Lietuvą, 
mokėjo esperanto kalbą ir kitus jos mokė. 

Mirė Vincas Tamulaitis (Barzdukas) 1968 metais. Palaidotas Lekėčių kapinėse. 


V.Tamulaitis (Barzdukas) 1863 m. sukilėlių kapai Klipkaviškių pievose 


Gamtos paminklas “Liepa motinėlė" Braziūkuose (1958 m.) 

Tai is 


Ilguvos bažnyčios varpinė 

ADOMAITIS Izidorius 
ADOMAITIS-ŠERNAS Juozas 
ALEKNAVIČIUS Rapolas 
ANDRIUKAITIS Juozas 
ANDRIUKAITIS Motiejus Juozas 
ANDRIUKAITIS Pranciškus 
ANDRIUŠIS Petras 
ANGRABAITIS Jurgis 
ANGRABAITIS Juozas 
ANTANAVIČIUS Juozas 
ANTANAVIČIUS Juozas (kun) 
AUGUSTAITIS Pranas 


BACEVIČIUS Antanas 
BACEVIČIUS Vincas 
BAČKAUSKAS Tomas 
BAGDONAS Juozas 
BAGDONAVIČIŪTĖ Agota 
BALTRUŠAITIS Antanas 
BALTRUŠAITIS Jonas (kun.) 
BALTRUŠAITIS Jonas 
BALTRUŠAITIS-MĖMELĖ Juozas 
BANAITIS Saliamonas 
BANAITIS Tomas 
BLAŽEVIČIUS-BLAŽYS Vincas 
BUNDZA Motiejus 

BUTKUS Juozas 

BŪČIAI Jonas, Ona 

BŪČYS Andrius Stasys 
BŪČYS Juozas 

BŪČYS Petras 

BŪČYS Pranciškus 

BŪUČYS Pranciškus Petras 


ČELKYS Mykolas 
ČEPUKAITIS Juozas 


DAILIDĖ Antanas 
DAILIDĖ Juozas 
DAILIDĖ Jurgis 
DARGIS Vincas 
DEMIKIS Antanas 
DEMIKIS Juozas 
DĖDINAS Juozas 
DIDINSKIS Juozas 
DYDINSKAS Motiejus 


TURINYS 


181 
109 


205 
163 


DIELININKAITIS Izidorius 
DOBILAITIS Andriejus 
DOVYDAITIS Motiejus 
DOVYDAITYTĖ-PAUKŠTIENĖ Ona 
DUMČIUS Jonas 

DUMČIUS Petras 

DUOBA Pranas 

DVARANAUSKAI Andrius, Magdelena 
DVARANAUSKAS Petras 
DVARANAUSKAS Vincas 
DVARANAUSKAS Vincas MIC 


ENDRIUKAITYTĖ Pranė 


GIEDRAITIS Jonas 

GRIKIETIS Baltramiejus 

GRYBAS Jurgis 

GRYBIENĖ Marijona 

GUDAITIS Antanas 

GUMAUSKAS (Nežinomo kun. kapas) 


JABLONSKIS Jonas 

JONIKAITIS Juozas 

JUCAITIS Antanas 

JUSAITIS Antanas 

JURGILAS Jonas 

JURGILAS Vincentas 
JURKŠAITYTĖ-PAVALKIENĖ Marija 
JUŠKYTĖ-SIDARAVIČIENĖ Petronėlė 


KAČCARAUSKAS Juozas 
KAISEVIČIUS Jeronimas 
KASPERAVIČIUS Juozas 
KAUNAS Jonas 
KAUNAS Jonas (kar.) 
KAUNAS Juozas 
KEBLAITIS Izidorius 
KRIAUČIŪNAS Jonas 
KRIAUČIŪNAS Petras 
KRIAUČIŪNAS Pranas 
KUDIRKA Antanas 
KUDIRKA Feliksas Konstantinas 
KUDIRKA Jonas 
KUDIRKA Vincas 
KUDIRKA Vincas (dr.) 
KURAS Jonas 


104 
139 

LAPINSKAS Adolfas 
LEŠČIUKAITIS Antanas 
LINGIS Antanas 
LOZORAITIS Jonas 
LOZORAITIS Juozas 
LOZORAITIS Motiejus 


MAČIULAITIS Mykolas 
MARKUZA Petras 
MARMA Andrius 
MARMA Juozapas 
MARMA Juozas 
MARTYNAITIS Antanas 
MARTYNAITIS Motiejus Pranciškus 
MAŠIOTAI Jonas, Agota 
MAŠIOTAS Jonas 
MAŠIOTAS Pranas 
MATIJOŠAITIS Petras 
MATUSAI Mykolas, Agota 
MOCKAITIS Antanas 
MOCKAITIS Jonas 


NAUJOKAS Jonas 
NAUJOKAS Jonas (kun.) 


OLEKA Motiejus 
OLEKA Saliamonas 
OLEKAS Juozas 


PAKARKLIS Juozas 

PALUKAITIS Vincas 

PAUKŠTYS Vincentas 
PAVALKIS-VIJŪNAS Juozas 
PEČKYS Jonas 

PESYS Andrius 

PLĖŠIKAS Kazimieras 
POVILAITIS Adomas Simonas 
POVILAITIS Jonas 

PRANAITIS Justinas Bonaventūras 
PRANAITIS Petras Juozas 
PRAPUOLENIAI Vincas, Petronėlė 
PRAPUOLENIS Augustinas 
PRAPUOLENIS Kazimieras 
PUČILIAUSKAS Pranas 

PUIŠYS Jurgis 

PUIŠYS Motiejus 

PUSKUNIGIS Pranas 


RAČIŪNAS Jonas 
REKEŠIUS Pranas 
RINKUS-RINKEVIČIUS Antanas 

140 
113 


176 
182 
228 


RUBIKAS Vincas 
RUDAITIS Antanas 
RUGYS Juozapas 
RŪGYS Jonas 


SADAUSKAS Ignas 
SAMAJAUSKAS Kazys 
SEDEREVIČIUS Jurgis 
SEDEREVIČIUS Kazimieras 
SEDEREVIČIUS Martynas 
SENKUS-SENKAUSKAS Tomas 
SKELČIŪTĖ-STIKLIENĖ Marcelė 
SKINKIS Simonas 

SKINKYS Juozas 

SNIEČKUS Juozas 

SRUOGINIS Juozas 
STALIORAITIS Jonas 
STANAITIS Juozas 

STANAITIS Pranas 

STANIULIS Antanas 
STANKEVIČIUS Juozas 


STANKŪNAITĖ-SNIEČKUVIENĖ Marija 


STANKŪNAS Juozas 
STAUGAITIS Jonas 
STAUGAITIS Jurgis 
STAUGAITIS Justinas 
STAUGAITIS Lukas 
STAUGAITIS Mykolas 
STRIMAITIS Anicetas 
STRIMAITIS Matas 
STRIMAS Jonas 
STRIMAVIČIUS Eiliziejus 
STRIMAVIČIUS Juozapas 
STRIMAVIČIUS Mateušas 
SUTKAITIS Jonas 
SUTKUS Andrius 
SUTKUS Baltrus 


ŠIPAILA Juozas 


ŠIPAILIŪTĖ-JABLONSKIENĖ Agnieška 


ŠVEDAS Antanas 
ŠVILPA Simonas 


TAMULAITIS Vincas 
TATARĖ Antanas 
TAUTKUS Laurynas 
TOTORAITIS Jonas 
TOTORAITIS Juozas 
TOTORAITIS Vincas 
TULAUSKAS Leonardas 


URBAITIS Juozas 

UOGINTAI Juozas, Magdelena 
UOGINTAITĖ-JAKAITIENĖ Marijona 
UOGINTAS Juozas 

UŽUPIS Jonas 

UŽUPIS Petras 

UŽUPIS Pranas 


VAIČAITIS Juozapas 

VALAITIS Pranciškus 
VAILOKAITIS Motiejus 
VAILOKAITYTĖ-UŽUPIENĖ Ona 
VASIUKEVIČIUS Juozas 
VIZGIRDA Vincentas 


ZANAVYKAS Stanislovas 
ZUBRICKAS-TURČINIŠKIS Justinas 


ŽITINEVIČIUS Jurgis 
ŽUKAUSKAS Juozas 

